‘ৰজত কমল বঁটা’ প্ৰাপক শ্ৰদ্ধেয় নুৰুল চুলতান ডাঙৰীয়াৰ সৈতে সাক্ষাৎকাৰ - সাহিত্য ডট অৰ্গ\nলেখক- মণ্টু কুমাৰ বৰঠাকুৰ, অভিজিত দত্ত, বিকাশ দত্ত, ৰূপম ৰিদীপ\n‘সাহিত্য ডট অৰ্গ’ৰ এই সংখ্যাৰ ‘সাক্ষাৎকাৰ’ শিতানটিৰ বাবে এইবাৰ সাক্ষাৎ কৰা হৈছিল অসমৰ প্ৰখ্যাত চিনেমা প্ৰযোজক তথা ‘ৰজত কমল বঁটা’ প্ৰাপক শ্ৰদ্ধেয় নুৰুল চুলতান ডাঙৰীয়াৰ। কথাছবি জগতলৈ বিশেষ অৱদান আগবঢ়োৱা শ্ৰদ্ধেয় চুলতান ডাঙৰীয়াই অসমৰ সাহিত্য-সংস্কৃতিৰ জগতখনলৈয়ো প্ৰভুত বৰঙনি আগবঢ়াইছে। তেখেতৰ কৰ্মক্ষেত্ৰ তথা কথাছবি আৰু সাহিত্যৰ স’তে থকা নীৰৱচ্ছিন্ন সম্পৰ্কৰ বিভিন্ন দিশ উদ্ভাসিত হৈছে এই সাক্ষাৎকাৰটিত। ‘সাহিত্য ডট অৰ্গ’ৰ হৈ উক্ত সাক্ষাৎকাৰ গ্ৰহণ কৰিছে ই-আলোচনীখনৰ এই মাহৰ সম্পাদক শ্ৰীমণ্টু কুমাৰ বৰঠাকুৰ তথা ‘অসমীয়াত কথা বতৰা’ গোটৰ সদস্য ক্ৰমে বিকাশ দত্ত আৰু অভিজিত দত্তই। সাক্ষাৎকাৰটিৰ অনুলেখন কৰিছে শ্ৰীমণ্টু কুমাৰ বৰঠাকুৰ, শ্ৰীৰূপম ৰিদীপ আৰু শ্ৰীঅভিজিত দত্তই। ইয়াক বাণীবদ্ধ ৰূপত প্ৰকাশ কৰিছে শ্ৰীবিকাশ দত্তই। সাক্ষাৎকাৰটিৰ সংশোধিত ৰূপ প্ৰস্তুত কৰি তুলিছে শ্ৰীমৃদুল কুমাৰ শৰ্মাই।\nসাহিত্য ডট অৰ্গ:\nকলা- সংস্কৃতিৰ জগতখনৰ সৈতে জড়িত হোৱাৰ ক্ষেত্ৰত আপুনি আপোনাৰ পিতৃ-মাতৃ বা পৰিয়ালৰ অন্যান্য সদস্যসকলৰ পৰা কেনেধৰণৰ অনুপ্ৰেৰণা লাভ কৰিছিল?\nমোৰ পিতৃ চমিৰুদ্দিন আহমেদ এজন দক্ষ ফুটবল খেলুৱৈ আছিল। আকৌ, যি সময়ত ছোৱালীসকলক হাইস্কুলত পঢ়িবলৈ অনুমতি দিয়া হোৱা নাছিল, সেই সময়তেই মোৰ মাতৃ এলিজা বেগমে নাহৰণি গাঁৱৰ উচ্চ মাধ্যমিক বিদ্যালয়খনত পঢ়া-শুনা কৰিছিল। মোৰ পিতৃ জিকিৰ সম্ৰাট ৰেকিবুদ্দিন আহমেদৰ জিকিৰ দলৰ এগৰাকী সদস্যও আছিল। মোৰ পত্নী মনোৱাৰা খানমে আকৌ ৰেকিবুদ্দিন আহমেদ ছাৰৰ সতে গুৱাহাটীলৈ গৈ জিকিৰ পৰিবেশনো কৰিছিল। একেদৰে, মোৰ ছোৱালী দুজনী ক্ৰমে নাজৰানা নাছৰিন চুলতানা আৰু পৰিনান্ধি জিমা চুলতানাও সৰুৰে পৰাই সাংস্কৃতিক ক্ষেত্ৰখনৰ সতে জড়িত হৈ আছে। গতিকে, সেই সৰুকালিৰ পৰা আজিলৈকে আমাৰ ঘৰখনত এক সাংস্কৃতিক পৰিবেশেই বিৰাজ কৰি আছে।\nআপোনাৰ পৰিয়ালটোত লেখা-মেলা তথা সাংস্কৃতিক পৰিবেশ এটা সৌ তাহানিৰ পৰাই গঢ় লৈ উঠিছিল বুলি আমি জানিব পাৰিছোঁ। আপোনাৰ ভাতৃ আবেদুল চুলতান প্ৰবন্ধ লেখক হিচাপে বিখ্যাত। একেদৰে আপোনাৰ দুহিতাও সংস্কৃতিৰ জগতখনৰ লগত জড়িত হৈ আছে। আপোনাৰ পৰিয়ালত প্ৰৱহমান হৈ থকা এই সাংস্কৃতিক পৰিক্ৰমা সম্পৰ্কে অনুগ্ৰহ কৰি আমাক অলপ জনাবনে?\nআবেদুল চুলতান মোৰ দ্বিতীয়জন ভাতৃ। তেওঁ নিয়মীয়াকৈ কাকতত প্ৰবন্ধৰ লগতে চুটিগল্পও লিখে। মোৰ ছোৱালী দুজনীও সংস্কৃতিৰ ক্ষেত্ৰখনৰ সতে জড়িত হৈ আছে। মোৰ পত্নীয়েও মই প্ৰযোজনা কৰা কথাছবিত সাজ-সজ্জাৰ দিশটোৰ ওপৰত চকু ৰাখি মোক সহায় কৰিছে।\nআপুনি দেৰগাঁৱৰ কমল দুৱৰা মহাবিদ্যালয়ত অধ্যয়ন কৰিছিল। দেৰগাঁও তথা ইয়াৰ দাঁতিকাষৰীয়া অঞ্চলৰ এক বৌদ্ধিক কেন্দ্ৰ হিচাপে খ্যাতি লাভ কৰা এই মহাবিদ্যালয়খনৰ শিক্ষকসকলৰ পৰা সাংস্কৃতিক জগতখনত কাম কৰাৰ ক্ষেত্ৰত আপুনি কেনে ধৰণৰ সঁহাৰি লাভ কৰিছিল?\nআচলতে সাহিত্য আৰু সংস্কৃতিৰ জগতখনত আমাৰ মহাবিদ্যালয়ৰ শিক্ষকসকল যথেষ্ট সমৃদ্ধিশালী আছিল। তেখেতসকলে মোক সদায়েই সঁহাৰি জনাইছিল।\nআপুনি বিভিন্ন সামাজিক-সাংস্কৃতিক কামত সৌ তাহানিৰ পৰাই জড়িত হৈ আছে। এনেধৰণৰ দিশসমূহৰ প্ৰতি আপুনি কেনেদৰে আকৰ্ষিত হৈ পৰিল সেই সম্পৰ্কে আমাক অলপ জনাবনে?\nনৱম শ্ৰেণীত পঢ়ি থকাৰ পৰাই মই আমাৰ বিদ্যালয় তথা আমাৰ অঞ্চলত নাটক কৰিছিলোঁ। নাহৰণি গাঁৱত নাটক কৰিবলৈ আৰম্ভ কৰাৰ পিছতেই মই ‘মহাজনৰ আঙুঠি’ বুলি নাটক এখনো লিখিছিলোঁ। লাহে লাহে নাটক, চলচ্চিত্ৰ আদিৰ প্ৰতি মোৰ আকৰ্ষণ বাঢ়ি আহিল। মই দেৰগাঁৱত চিনেমা চাবলৈয়ো আৰম্ভ কৰিলোঁ। সেই সময়তেই আমাৰ মামা চামচুল হকে গুৱাহাটীৰ পৰিবহণ নিগমত চাকৰি কৰিছিল। সেই সূত্ৰে মই গুৱাহাটীলৈ প্ৰায়ে যাবলগীয়া হৈছিল। সেই সময়ত মই আকৌ ‘সদৌ অসম ছাত্ৰ সন্থা’ আৰু পিছলৈ ‘অসম গণ পৰিষদ’ৰ সৈতেও জড়িত হৈ পৰিছিলোঁ। সেই সময়ত মই গুৱাহাটীলৈ গ’লেই চিনেমা চাওঁ। ঘৰলৈ ঘূৰি অহাৰ আগেয়ে এখন চিনেমা চোৱাটো মোৰ অভ্যাসতে পৰিণত হৈছিল। সেইসময়তে অসমত ‘ভি চি ডি’ চিনেমাবোৰ জনপ্ৰিয় হৈ পৰিছিল। ২০০৬ চনত ময়ো এনেধৰণৰ ছবিত অভিনয় কৰিছিলোঁ। ‘আইমণি’ আৰু ‘মইনাজান’ নামৰ দুখন ভি চি ডি চিনেমাও মই ২০০৭ চনত নিৰ্মাণ কৰিছিলোঁ। সেই সময়ত এই ছবিসমূহ বৰ জনপ্ৰিয় হৈছিল। সেই ছবি দুখনৰ পৰিচালক আছিল যদুমণি দত্ত। ৰবি শৰ্মা, আইমী বৰুৱা আদিক লৈ সেইসমূহ চিনেমা নিৰ্মাণ কৰা হৈছিল। সঙ্গীত পৰিচালক আছিল মানস ৰবীন। তাৰ মাজতেই কথাছবি নিৰ্মাণৰ বাবে মই গুণাগঁথা কৰিছিলোঁ। সেই তেতিয়াৰ পৰাই মই বিভিন্ন সাংস্কৃতিক অনুষ্ঠানৰ সতে জড়িত হৈ আছোঁ। আনহাতে, অসমৰ বাহিৰলৈ গ’লেও মই কথাছবিসমূহ উপভোগ কৰিছিলোঁ। এনেদৰে লাহে লাহে পূৰ্ণদৈৰ্ঘ্যৰ কথাছবি এখন নিৰ্মাণ কৰাৰ বাবে মোৰ মনত এক আগ্ৰহ জন্মিল। এইখিনিতে মোৰ আন এটা কথা মনত পৰিছে। এসময়ত গ্ৰাম্যাঞ্চলত ভি চি ডি আনি চিনেমাৰ দৰে টেলিভিছনত দেখুওৱাৰ ব্যৱস্থা এটাই গা কৰি উঠিছিল। ময়ো আমাৰ গাঁৱত ৰাইজক এনেদৰে বহুকেইখন ছবি উপভোগ কৰাৰ ক্ষেত্ৰত এক বিশেষ ভূমিকা লৈছিলোঁ। এনেদৰে লাহে লাহে আমি কথাছবি নিৰ্মাণ কৰিবলৈ আগ্ৰহী হলোঁ। এই উদ্যোগটোৰ সতে জড়িত বিভিন্নজনৰ মই সাক্ষাতো লাভ কৰিলোঁ।\nআপোনাৰ গাঁও নাহৰণি সম্পৰ্কে আমি সকলোৱেই জ্ঞাত। বিখ্যাত সাহিত্যিক ছৈয়দ আব্দুল মালিক আৰু জিকিৰ সম্ৰাট ৰেকিবুদ্দিন আহমেদ ডাঙৰীয়াৰ জন্মস্থান সেই নাহৰণি গাঁৱেই। সেইসকল বিখ্যাত ব্যক্তিৰ সান্নিধ্য হয়তো আপুনি লাভ কৰিছে আৰু সেই সান্নিধ্যই হয়তো আপোনাৰ ব্যক্তিত্বত এক যোগাত্মক প্ৰভাৱো পেলাইছে। এই সম্পৰ্কে অনুগ্ৰহ কৰি আমাক অলপ জনাবনে?\nহয়, মই তেখেতসকলৰ সান্নিধ্য লাভ কৰিছিলোঁ। বিভিন্ন সময়ত মই মালিক ছাৰৰ বাসগৃহলৈয়ো গৈ তেওঁক লগ ধৰিছিলোঁগৈ। তেখেতৰ সৈতে আমি বিভিন্ন অনুষ্ঠানো কৰিছিলোঁ। কেতিয়াবা একেখন গাড়ীৰে মালিক ছাৰৰ সতে ভ্ৰমণো কৰিছোঁ। একেদৰে, জিকিৰ সম্ৰাট ৰেকিবুদ্দিন আহমেদ ডাঙৰীয়াকো মই ওচৰৰ পৰা লগ পাইছোঁ। তেখেতসকলৰ সৈতে আমাৰ পৰিয়ালৰো আহযাহ আছিল।\nআপোনাৰ দ্বাৰা প্ৰযোজিত ‘জেতুকা পাতৰ দৰে’ কথাছবিখনৰ কাহিনীটো মালিকদেৱৰ এখনি উপন্যাসৰ পৰা লোৱা হৈছিল। এই সম্পৰ্কে আমাক অলপ জনাবনে?\nহয়। সেই সময়ত চলচ্চিত্ৰ এখন নিৰ্মাণৰ বাবে কাহিনী বিচাৰি আমি হাবাথুৰি খাইছিলোঁ। সেই সময়তে স্বনামধন্য চিত্ৰনাট্যকাৰ, যশস্বী পৰিচালক শ্ৰদ্ধাৰ মুনীন বৰুৱাদেৱে আমাক মালিকদেৱৰ ‘জেতুকা পাতৰ দৰে’ নামৰ উপন্যাসখনৰ কথা ক’লে। তেখেতৰ কথামতেই মই মালিক ছাৰৰ কিতাপখন সংগ্ৰহ কৰিলোঁ। কাহিনীটো মোৰ পচন্দ হ’ল। পৰিচালকেও কাহিনীটো বৰ ভাল পালে। এনেদৰেই আমি সেই কামটোত হাত দিলোঁ আৰু আমাৰ সমগ্ৰ প্ৰকল্পটোক স্বীকৃতি দিয়া হ’ল। অৱশ্যে, সেই সময়ত মালিক ছাৰ জীৱিত নাছিল। সেয়ে আমি তেওঁৰ পুত্ৰৰ পৰাই কথাছবিখন নিৰ্মাণ কৰাৰ বাবে অনুমতি ল’লোঁ।\n‘ৰজত কমল বঁটা’ প্ৰাপক হিচাপে লাভ কৰা অভিজ্ঞতা সম্পৰ্কে অনুগ্ৰহ কৰি আমাক অলপ জনাবনে?\nহয়, সেইয়া মোৰ বাবে এক চিৰ স্মৰণীয় অভিজ্ঞতা। অৱশ্যে, তাৰ সৈতে আন দুটামান কথাও মোৰ মনত পৰে। সেই কথাবোৰ ভাবি মাজে মাজে মনত অলপ বেয়াও লাগে। মানে, ‘ৰজত কমল বঁটা’ ঘোষণা কৰাৰ কেইদিনমানৰ আগতে অসমত ‘চিনেমা এৱাৰ্ড’ৰ প্ৰতিযোগিতা এটি অনুষ্ঠিত হৈছিল। সেই প্ৰতিযোগিতাখনত আমাৰ চিনেমাখনো আছিল। আমাৰ চিনেমাখনৰ গীতিকাৰ আদিকৰি দুজনমানে বঁটা পাইছিল যদিও আমাৰ চিনেমাখন কিন্তু বিবেচিত নহ’ল। কিন্তু, তাৰ এমাহমানৰ পিছতে আমাৰ চিনেমাখনে ‘ৰজত কমল বঁটা’ই পালে। উক্ত বঁটাটি ঘোষণা কৰাৰ সময়ত মই এঠাইত বহি আছিলোঁ। টি.ভি.ত দি আছিল নিউজটো। এজনে ফোন কৰি কথাটো মোক জনালে। মই লগে-লগে টিভিত চালোঁ। মনটো ভাল লাগিছিল সেই সময়ত। সেইয়া ২০১১ চনৰ কথা। তাৰ পিছত আমাক নিমন্ত্ৰণ জনোৱা হৈছিল। ২০১১ চনৰ ছেপ্তেম্বৰ মাহত বঁটাটো প্ৰদান কৰা হৈছিল। এই ক্ষেত্ৰত আমাৰ এক নতুন অভিজ্ঞতা হ’ল। আমি দুদিনমান আগতেই সেইখন সভালৈ বুলি ওলালোঁ। সভা আৰম্ভ হোৱাৰ আগদিনা আমাক প্ৰশিক্ষণ দিয়া হ’ল। বঁটাটো কেনেদৰে আমি ৰাষ্ট্ৰপতিৰ হাতৰ পৰা গ্ৰহণ কৰিম, কেনেদৰে তেওঁক নমস্কাৰ জনাম, আমি কোনফালে আৰু কেনেদৰে বাট বুলিম, বঁটাটো লৈ কেনেদৰে ঘূৰি আহিম ইত্যাদি বিভিন্ন কথা আমাক প্ৰশিক্ষণত শিকোৱা হ’ল। সেই অনুষ্ঠানত আমি বিভিন্ন বিখ্যাত অভিনেতা-অভিনেত্ৰী যেনে কংগনা ৰাণাৱৎ, মালাইকা আৰোৰা খান, আৰবাজ খান আদিক লগ পাইছিলোঁ। তেওঁলোকৰ সৈতে চাহ-মেলত আমি কথা পাতিছিলোঁ। দক্ষিণৰ চিনেমা নিৰ্মাতাসকলকো আমি সেই অনুষ্ঠানত লগ পাইছিলোঁ। ‘ৰজত কমল বঁটা’ গ্ৰহণ কৰাৰ সময়ত মোৰ আন এক ডাঙৰ অভিজ্ঞতাও হৈছিল। আমাৰ ইয়াত গামোচাখন অথবা পদকটি কোনো এগৰাকী মহিলাই আগবঢ়াই দিয়ে। পিছে, সেই অনুষ্ঠানটোত সেই সময়ৰ তথ্য আৰু অনাতাঁৰ মন্ত্ৰী অম্বিকা শ্বোনীয়েহে বঁটাটো ৰাষ্ট্ৰপতিলৈ আগবঢ়াই দিছিল। সেইয়া আমাৰ বাবে এক অনন্য অভিজ্ঞতা আছিল।\nআপুনি ‘ৰজত কমল বঁটা’ পোৱাৰ পিছত হয়তো অসমতো এই খবৰটিয়ে আলোড়নৰ সৃষ্টি কৰিছিল। সেই সম্পৰ্কে আমাক অলপ জনাবনে?\nহৈছিল। পিছে খবৰটোৱে বিশেষ ধৰণৰ আলোড়নৰ সৃষ্টি কৰা নাছিল। মানে, যেনে ধৰণেৰ আলোড়নৰ সৃষ্টি হ’ব লাগিছিল, তেনে ধৰণেৰে নহ’ল। এতিয়া, মোৰ ঘৰ দেৰগাঁৱত নহৈ যদি গুৱাহাটীত হ’লহেঁতেন, হয়তো কথাবোৰ অলপমান বেলেগ হ’লহেঁতেন। সেই সময়ৰ আপেক্ষিকভাৱে কম জনপ্ৰিয় টি ভি চেনেল এটাতহে পৰিচালক আৰু মোৰ সাক্ষাৎকাৰ এটি লোৱা হ’ল। এই যে আমাক বৰ এটা গুৰুত্ব দিয়া নহ’ল, সেই কথাটো অৱশ্যে ‘অগ্ৰদূত’ কাকতত জনৈক লেখকে উল্লেখ কৰিছিল।\n‘জেতুকা পাতৰ দৰে’ কথাছবিখনৰ দৰেই জনপ্ৰিয় হৈছিল কথাছবিখনত থকা ‘পুৱাৰ হাঁহিৰ চেঁচা বতাহজাকে’ শীৰ্ষক গানটো। জুবিন গাৰ্গ আৰু শান্তা উজিৰৰ কণ্ঠত সেই গানটোৱে আমাৰ দৰে বহু শ্ৰোতাকে আকৰ্ষিত কৰিছিল। এই গানটো সম্পৰ্কে অথবা এই গানটোৰ সতে জড়িত কিবা স্মৰণীয় ঘটনা বা কাহিনী যদি আছে, সেইবিষয়ে আমাক অলপ জনাবনে?\nহয়। এই গীতটো বৰ জনপ্ৰিয় হৈছিল। আমি, মানে পৰিচালক যদুমণি দত্ত, আইমী বৰুৱা আদিয়ে আলোচনা কৰিছিলোঁ যে কথাছবিখনত এনে এটা গীতৰ সংযোজন কৰা হওক যাতে সেই গীতটো জনপ্ৰিয় হয় আৰু চিনেমাখনৰ কাহিনীটোৰ লগতো জড়িত হৈ থাকে। একেদৰে সেই গীতটোত মাটিৰ গোন্ধ এটাও থকা উচিত বুলি আমি মত পোষণ কৰিছিলোঁ। আমাৰ সংগীত পৰিচালক পলাশজ্যোতি গগৈক গোটেইখিনি কথা বুজাই দিছিলোঁ। তেওঁ গান এটা কৰিছিল। দিগন্ত ভাৰতীয়ে লিখিছিল গানটো। কিন্তু, গানটো আমাৰ পচন্দ নহ’ল। গানটো ঠিক-ঠাক কৰোঁতে আমাৰ অৰ্থব্যয়ো হ’ল। পিছে, শেষলৈ সেই গানটো বাতিল কৰি দিলোঁ। তাৰ পিছত আমি ঠিক কৰিলোঁ যে আমাক এটা নতুন গান লাগিব। খৰচ যি লাগে, দিম। এই পিছৰটো মানে আপোনালোকে উল্লেখ কৰা এই গানটো শুনি আমি বৰ ভাল পালোঁ। আজিও এই গানটো বহুজনে শুনি এক তৃপ্তি লাভ কৰে বুলি মোৰ বিশ্বাস।\n‘জেতুকা পাতৰ দৰে’ কথাছবিখনৰ নিৰ্মাণ কৰাৰ সময়ত আপোনাৰ কিবা স্মৰণীয় অথবা আমোদজনক অভিজ্ঞতা হৈছিল নেকি?\nহয়। বহুধৰণৰ স্মৰণীয় অভিজ্ঞতাই আছে। কথাছবিখন নিৰ্মাণ কৰাৰ সময়ত আমি যথেষ্ট প্ৰত্যাহ্বানৰ সন্মুখীন হৈছিলোঁ। এবাৰ দৃশ্যগ্ৰহণৰ সময়ত আমাক বানপানীৰ দৃশ্য এটা লগা হ’ল। ‘স্পট’ বিচাৰি আমি বুঢ়া পাহাৰলৈকে গৈছিলোঁ। পিছে, তেনেধৰণৰ বানপানীৰ দৃশ্য এটা ‘কেমেৰা’ত ধৰি আনিবলৈ আমি বিচাৰি নাপালোঁ। পিছে, আমাৰ ভাগ্য হয়তো সুপ্ৰসন্ন আছিল। দৃশ্যগ্ৰহণৰ দুদিন আগেয়ে বৰ বৰষুণ হ’ল। ইমানেই বৰষুণ হ’ল যে দেৰগাঁৱৰ গেলাবিল অঞ্চলত আমি দৃশ্যগ্ৰহণ কৰিবলৈ সমৰ্থ হ’লো। এই কথাছবিখন নিৰ্মাণ কৰাৰ সময়ৰ আন এক স্মৰণীয় তথা আমোদজনক কাহিনীও আছে। আমাৰ চিনেমাখনৰ অভিনেতা-অভিনেত্ৰী ক্ৰমে ৰাগ ঐনিতম আৰু আইমী বৰুৱাই অভিনয় কৰিবলগীয়া এক দৃশ্যৰ বাবে আমি নিমাতীঘাটলৈ গৈছিলোঁ। ৰাগ ঐনিতম আৰু আইমী বৰুৱাৰ চেহেৰা-পাতি আৰু পোছাক- পৰিচ্ছদৰ বাবে তেওঁলোকক ঘৰৰ পৰা পলাই অহা বুলি ঘাটত থকা নাৱৰীয়াসকলে ভাবিছিল। এই কথাটোৱে আমাক হাঁহিৰ খোৰাক যোগাইছিল। আচলতে, মই বিভিন্ন ঠাইত অভিনয়, শ্বুটিংস্থলী আদিৰ সতে ওতপ্ৰোতভাবে জড়িত হৈ থাকোঁ। চলচ্চিত্ৰৰ বাবে মই যেতিয়া গ্ৰাম্যাঞ্চললৈ যাওঁ, সেই অঞ্চলৰ লোকে মোক প্ৰযোজক বুলি তলকিবই নোৱাৰে। চলচ্চিত্ৰ এখন যেতিয়া নিৰ্মাণ কৰা হয়, মই তেতিয়া ছবিখনৰ সকলো কামতেই জড়িত হৈ থাকোঁ। এই কথাটো মই প্ৰায়েই উপভোগ কৰোঁ। কেতিয়াবা দুই এজনে আকৌ চলচ্চিত্ৰৰ কলা-কুশলী অথবা অন্যান্য বিষয়বোৰ আলোচনা কৰে। মই এইবোৰ শুনি থাকোঁ আৰু ইয়েই মোক মাজে মাজে আমোদ যোগায়।\nআৰু ধৰক আজিৰ পৰা আৰু চল্লিশ বছৰ মানৰ পিছত এই ‘জেতুকা পাতৰ দৰে’ কথাছবিখনৰো সংৰক্ষণৰ কথাটো এক গুৰুত্বপূৰ্ণ বিষয় হিচাপে স্বীকৃত হ’ব। এনেস্থলত এই সংৰক্ষণৰ কামবোৰ হয়তো এতিয়াৰ পৰাই আৰম্ভ কৰিলে কথাছবি সংৰক্ষণ আচল অৰ্থত সম্ভৱপৰ হ’ব।\nহয়, আপোনালোকে ঠিক কথাকেই কৈছে।\nআপোনাৰ ছবিত অসমীয়া অভিনেতা-অভিনেত্ৰীৰ উপৰিও বাহিৰৰ অভিনেতায়ো অভিনয় কৰিছে। আপোনাৰ দ্বাৰা প্ৰযোজিত ‘বেলকনীত ভগৱান’ নামৰ ছবিখনত অভিনয় কৰিছে হিন্দী কথাছবিৰ জনপ্ৰিয় অভিনেতা হৰিশ খান্নাই। এতিয়া, অসমীয়া বা অসমৰ যিখিনি অভিনেতা-অভিনেত্ৰী আছে আৰু অসমৰ বাহিৰৰ যিখিনি অভিনেতা-অভিনেত্ৰী আছে, তেওঁলোকৰ পেছাদাৰী দিশটোৰ ক্ষেত্ৰত আপুনি কিবা পাৰ্থক্য লক্ষ্য কৰিছেনে?\nপাৰ্থক্য বহুতেই দেখিছোঁ। আমাৰ অসমৰ অভিনেতা-অভিনেত্ৰীৰ এই পেছাদাৰী ভাবটো অলপ কম। অৱশ্যে, তাৰ মাজতো বহুকেইজন অভিনেতা-অভিনেত্ৰী কামটোৰ প্ৰতি সজাগ। হৰিশ খান্নাৰ নিচিনা অভিনেতা পিছে কামৰ ক্ষেত্ৰত ইমানেই ‘ছিৰিয়াছ’ যে তেওঁ দৃশ্যগ্ৰহণৰ দুদিনৰ আগতেই আহি দেৰগাঁৱত থাকি লৈছিলহি। তেওঁ আনকি আমাক আগতীয়াকৈ চাইকেল এখনো সাজু কৰিবলৈ কৈ থৈছিল। আচলতে, ছবিখনত চাইকেল চলোৱাৰ দৃশ্য এটা আছিল। তেওঁৰ আকৌ চাইকেল চলোৱা অভ্যাস নাছিল। গতিকে, তেওঁ ইয়ালৈ আহি দৃশ্যগ্ৰহণৰ আগেয়ে চাইকেল চলোৱাৰ অভ্যাসটো কৰি লৈছিল। তেখেতে কথাছবিখনত উচ্চাৰণ কৰিবলগীয়া অসমীয়া শব্দবোৰো ইয়ালৈ অহাৰ আগেয়ে শিকি লৈছিল।\nকথাছবি প্ৰযোজনা কৰাৰ উপৰি আপুনি নাটক বা কথাছবিত অভিনয়ো কৰিছে নেকি?\nহয়। মই নাটকত অভিনয় কৰিছোঁ। একেদৰে, মই ‘ফেচবুক সংবাদ’ নামৰ এখন নাটকো লিখিছোঁ। অৱশ্যে, অভিনয়ৰ ক্ষেত্ৰখনত মোৰ বিশেষ দক্ষতা নাই বুলিয়েই মই বিশ্বাস কৰোঁ।\nবৰ্তমান আপুনি ‘উত্তৰ পূব থিয়েটাৰ অকাডেমী’ৰ সভাপতি হিচাপে কাৰ্যনিৰ্বাহ কৰি আছে। এই অকাডেমীৰ কাম-কাজ সম্পৰ্কে আমাক অলপ জনাবনে?\nআমাৰ ‘উত্তৰ-পূব থিয়েটাৰ অকাডেমী’খন দেৰগাঁৱত আছে। ২০০৬ চনতে প্ৰতিষ্ঠা কৰা এই অকাডেমীৰ মই তৃতীয়গৰাকী সভাপতি। ইয়াৰ সঞ্চালক হিচাপে আছে আমাৰ সকলোৰে পৰিচিত নাট পৰিচালক সীমান্ত ফুকন। ইয়াৰ পৰা গৈ বহুজনে অসমীয়া চিনেমা আৰু চিৰিয়েলত অভিনয় কৰিছে। বিভিন্ন ৰাষ্ট্ৰীয় পৰ্য্যায়ৰ বিদ্যালয়তো আমাৰ ল’ৰা-ছোৱালীয়ে এই অকাডেমীৰ পৰা গৈ স্থান লাভ কৰিছে। শিৱসাগৰৰ পৰা আৰম্ভ কৰি দেৰগাঁৱলৈকে বিভিন্ন ঠাইৰ ল’ৰা-ছোৱালীয়ে ইয়াত শিক্ষা গ্ৰহণ কৰি আছে। ‘নেশ্যনেল স্কুল অৱ ড্ৰামা’ৰ আৰ্হিত আমাৰ অকাডেমীখন গঢ় দি তোলা হৈছে। এই অকাডেমীৰ পৰা আমি মুম্বাইৰ ‘থিয়েটাৰ অলিম্পিক’তো অংশগ্ৰহণ কৰিছোঁ। আনহাতে, ড॰ পৰমানন্দ ৰাজবংশীদেৱৰ ‘কমলাকুঁৱৰী’ নাটকখন ভাৰতৰ বিভিন্ন ঠাইত মঞ্চস্থ কৰা হৈছে। এই নাটকখন ভাৰতৰ বিভিন্ন ঠাইত মঞ্চস্থ কৰাৰ ক্ষেত্ৰত আগভাগ লৈছে এই অকাডেমীয়ে।\n‘অসম সাহিত্য সভা’ৰ লগত আপুনি ওতপ্ৰোতভাৱে জড়িত হৈ আছে আৰু ‘অসম সাহিত্য সভা’ৰ আন্তঃৰাষ্ট্ৰীয় যিখন সমিতি আছে সেইখনৰো আপুনি প্ৰথমজন আহ্বায়ক আছিল। এগৰাকী সাহিত্যিক হিচাপেও আপুনি প্ৰসিদ্ধি লাভ কৰিছে। একেদৰে এগৰাকী লিখক হিচাপেও অসমৰ সাহিত্য ক্ষেত্ৰলৈ আপুনি বৰঙনি আগবঢ়াইছে। সাহিত্য সভাৰ সতে থকা আপোনাৰ সম্পৰ্ক তথা লিখক হিচাপে আপুনি লাভ কৰা অভিজ্ঞতা সম্পৰ্কে আমাক অলপ জনাবনে?\nমূলতে মই এজন সংগঠকহে। নাহৰণি অঞ্চলৰ বিখ্যাত ভলীবল প্ৰতিযোগিতাখনিৰ কেইবাবছৰো ধৰি সভাপতি হৈ ডাঙৰ ডাঙৰ খেল অনুষ্ঠিত কৰি আহিছোঁ। দেৰগাঁও অঞ্চলতো অনুষ্ঠান, সংগঠন কৰিছোঁ। এতিয়া, সাহিত্য সভাৰ সাংগঠনিক কাম-কাজত মই জড়িত হৈ আছোঁ। মই নিজে লিখা-মেলাও কৰোঁ। নাটক মই সৰুতেই লিখিছোঁ। ১৯৮৫ চনতে ছপা আখৰত মোৰ প্ৰথম প্ৰবন্ধ ওলাইছিল। যেতিয়াই যি পাৰোঁ, লিখা-মেলা কৰোঁ। কবিতা, গল্প, উপন্যাস, সকলো লিখিছোঁ। অসমৰ বিভিন্ন কাকত-আলোচনীত মোৰ লেখা ওলাইছে। ৪১০ পৃষ্ঠাৰ ‘নদীৰ দৰেই’ বুলি মই এখন উপন্যাস লিখিছোঁ। এইখন ‘প্ৰতিদিন’ৰ দেওবৰীয়া সংখ্যাত ধাৰাবাহিক ৰূপে ওলাইছিল। আনহাতে, ‘চন্দ্ৰ প্ৰকাশ’ৰ লেখিয়া অভিজাত প্ৰতিষ্ঠানে মোৰ গ্ৰন্থ প্ৰকাশ কৰিছে। সময় পালেই মই লিখা-মেলাৰ চৰ্চা কৰি আছোঁ। মই কম বয়সতেই দেৰগাঁও শাখা সাহিত্য সভাৰ সভাপতিৰ দায়িত্বও গ্ৰহণ কৰিছিলোঁ। ‘অসম সাহিত্য সভা’ৰ সৰ্বাধিক হিতৈষী আৰু আজীৱন সদস্য থকা শাখাটো আমাৰ দেৰগাঁও সাহিত্য সভাই। এই ক্ষেত্ৰতো আমি এই সভাৰ সদস্য হ’বলৈ বিভিন্নজনক অনুপ্ৰেৰণা যোগাইছোঁ। আপোনালোকক জনাবলৈ পাই সুখী হৈছোঁ যে ‘অসম সাহিত্য সভা’ৰ বিদেশ আৰু আন্তঃৰাজ্যিক সমিতিখনৰ প্ৰথম শাখাটিৰ আহ্বায়কৰ দায়িত্ব মই গ্ৰহণ কৰিছিলোঁ। আমি ছিংগাপুৰৰ লেখিয়া ঠাইলৈ গৈ ‘অসম সাহিত্য সভা’ৰ শাখা খুলিছোঁ। তাত অসমীয়া কিতাপৰ পুথিভঁৰাল এটাও স্থাপন কৰিছোঁ। একেদৰে দেশ-বিদেশৰ বিভিন্ন ঠাইত আমি সাহিত্য সভাৰ শাখা খোলাৰ ব্যৱস্থা কৰিছোঁ। আমাৰ চুবুৰীয়া ৰাজ্য মিজোৰামতো আমি সভাৰ এক শাখা খুলিছোঁ। কলিকতা, মহাৰাষ্ট্ৰ ঝাৰখণ্ড আদিতো অসম সাহিত্য সভাৰ শাখা খোলাৰ ক্ষেত্ৰত মই হাত উজান দিছিলোঁ। আচলতে আমি বিশ্বৰ বিভিন্ন দেশৰ মানুহৰ লগত এক যোগসূত্ৰ স্থাপন কৰিব বিচাৰিছিলোঁ আৰু এনে কৰাৰ ক্ষেত্ৰত আমি সফলো হৈছোঁ।\n‘অসম সাহিত্য সভা’ৰ তৰফৰ পৰা সাংস্কৃতিক ক্ষেত্ৰখনৰ উন্নতিৰ হকে কিবা বিশেষ পদক্ষেপ লোৱা হৈছে নেকি?\nআচলতে কথাটো এনে ধৰণৰ যে সাহিত্য সভাখনৰ পৰিসৰ যথেষ্ট বিশাল। তাতে আকৌ প্ৰাক্তন সভাপতি- সম্পাদকে হাতত লোৱা আঁচনিসমূহ পিছৰ কাৰ্যনিৰ্বাহকে ধাৰাবাহিকভাৱে আগুৱাই নিয়াৰ ক্ষেত্ৰত যথেষ্ট কৰণীয় থাকে। তাতে আকৌ সাহিত্য সভাত কাম কৰি থকা মানুহৰ সংখ্যাও নগণ্য। আনহাতে সাহিত্য সভাৰ অধিৱেশন পাতিবলৈ মানুহে দান-বৰঙনি দিয়ে যদিও এনেধৰণৰ সাংস্কৃতিক কথাবোৰ বাবে যথেষ্ট ধনৰো অভাৱ হয়। অসমত বহু বিজ্ঞ মানুহ আছে কিন্তু সাংগঠনিক কামবোৰ কৰিবলৈ তেওঁলোক ওলাই নাহে।\nআমাৰ মানুহবোৰে প্ৰযোজকৰ বিষয়ে বা ভূমিকা সম্পৰ্কে বিশেষ নাজানে। এই সম্পৰ্কে আপোনাৰ মতামত কি সেয়া আমাক জনাবনে?\nআচলতে প্ৰযোজক নহ’লে কথাছবি এখনৰ নিৰ্মাণ কৰিব নোৱাৰি। প্ৰযোজকজনক সেয়েহে সকলোৱে জনা ভাল। হিন্দী চিনেমাত প্ৰযোজকক যি গুৰুত্ব দিয়া হয়, সেইয়া গুৰুত্ব অসমত দিয়া নহয়। আজি শৈলধৰ ৰাজখোৱাৰ দৰে প্ৰযোজকো অসমত আছে। মই কাহিনী নিৰ্বাচন, গীত নিৰ্বাচন আদি সকলো কামত জড়িত হৈ থাকোঁ। সেয়েহে, প্ৰযোজক হিচাপে মই কিছু পৰিমাণে জনপ্ৰিয়তা অৰ্জন কৰিছোঁ। পিছে, অসমৰ প্ৰযোজকসকলক আজিকোপতি দৰ্শকৰ সতে পৰিচয় কৰি দিয়া হোৱা নাই। প্ৰযোজকসকলক দৰ্শকে জানিলেহে তেওঁলোকেও কাম কৰিবলৈ উৎসাহিত হ’ব।\nআমাৰ অসমৰ ছবিগৃহসমূহ আজি দীৰ্ঘদিন ধৰি বন্ধ হৈ আছে। বৰ্তমান অসমৰ ছবিঘৰসমূহ একেবাৰে নচলা হৈছে। তৎসত্ত্বেও আপুনি দুখনকৈ পূৰ্ণ-দৈৰ্ঘ্যৰ কথাছবি নিৰ্মাণ কৰিলে। ৰাষ্ট্ৰীয় আৰু আন্তঃৰাষ্ট্ৰীয় স্বীকৃতিও আপুনি লাভ কৰিলে। ছবিঘৰসমূহ নচলা এই পৰিবেশৰ মাজত আপুনি কেনেদৰে ছবি নিৰ্মাণ কৰিবলৈ আগবাঢ়ি আহিল সেই সম্পৰ্কে আমাক অলপ জনাবনে?\nচাওক, মানুহ সদায়ে আশাবাদী। আমিও আশা কৰিছিলোঁ যে আমি নিৰ্মাণ কৰা কথাছবিসমূহ চলিব। আনহাতে, সেই সময়ত ক’ভিডৰ পৰিস্থিতি নাছিল। যদিও ‘জেতুকা পাতৰ দৰে’ চিনেমাখন চাবলৈ হললৈ ইমান মানুহ যোৱা নাছিল, তথাপি আমি আশা কৰিছিলোঁ যে যদি ৰাষ্ট্ৰীয় পুৰস্কাৰ আদি পাওঁ তেন্তে আমি অন্ততঃ মূলধনটোকে ঘূৰাই পাম। আনহাতে, কথাছবিখনত থকা ‘পুৱাৰ হাঁহি’ শীৰ্ষক গানটোৰ বাবেও ছবিখন দৰ্শকে আদৰি ল’ব বুলি আমি আশা কৰিছিলোঁ। একেদৰে, আন কিছুমান কথাছবি সেই সময়ত চলিছিল। এইসমূহ ছবিৰ দৰে আমাৰ ছবিখনো চলিব বুলি আমি ভাবিছিলোঁ। পিছে, আমি ভবাৰ দৰে কথাবোৰ নহ’ল। আমাৰ হাতলৈ মূলধন ঘূৰি নাহিল। ‘কা’ আন্দোলন, ক’ভিড আদিৰ বাবেও আমি ব্যৱসায়িক ভাবে ক্ষতিৰ সন্মুখীন হ’লোঁ। তাৰ মাজতো অৱশ্যে বিভিন্ন পুৰস্কাৰ পাই থকাৰ বাবে আমাৰ মনোবল অটুট আছে।\nঅতিমাৰী তথা বিভিন্ন সমস্যাৰ বাবে অসমৰ চিনেমা হলবোৰৰ এই শোচনীয় অৱস্থাৰ বাবে হয়তো অসমীয়া চলচ্চিত্ৰসমূহৰ প্ৰচাৰ আৰু প্ৰসাৰৰ ক্ষেত্ৰতো সমস্যাৰ সৃষ্টি হৈছে। এই সম্পৰ্কে আপোনাৰ মতামত কি সেইবিষয়ে অনুগ্ৰহ কৰি আমাক অলপ জনাবনে?\nকথাটো হয়। আচলতে বাস্তৱ কথাটো হ’ল এয়ে যে যদিও অসমত তিনি কোটিৰ অধিক জনসংখ্যা আছে, তাৰ মাজত অসমীয়া ভাষীৰ সংখ্যা এতিয়া উদ্বেগজনকভাবে কমি যাবলৈ ধৰিছে। অসমীয়া ভাষী আছে কিমান! আধাও নাই। তাতে আকৌ আমাৰ এক তৃতীয়াংশ অসমীয়া মানুহেহে চিনেমা চোৱা, লেখা-পঢ়া কৰা বা বাতৰি কাকত পঢ়ি ৰস আস্বাদন কৰা আদি কামবোৰ কৰে। অসমত চৌধ্যটা লোকসভা সমষ্টি আছে। এই সমষ্টিসমূহত অসমীয়া ভাষীৰ সংখ্যা একেবাৰে নগণ্য। এই সীমিত সংখ্যক মানুহৰ মাজত কথাছবিসমূহ চলিবলৈ হ’লে উদ্যোগটোৰ বহু কৰণীয় আছে। একেদৰে, অসমত বাস কৰা অসমীয়া তথা অন্যান্য সকলেও অসমীয়া চলচ্চিত্ৰ চাবলৈ মন কৰিব লাগিব। এই ক্ষেত্ৰত আপোনালোকক আৰু এটা কথা জনাই থওঁ, অসমত যে প্ৰায় ২৩৪টা ব্লক আছে, এই ব্লকসমূহত কনফেৰেন্স হলৰ লেখীয়া একোটা মিনি চিনেমা হল পাতিও অসমীয়া কথাছবি উদ্যোগটোৰ বিকাশ কিছুপৰিমাণে কৰিব পৰা যায়।\nহলসমূহৰ এই নাজল-নাথল অৱস্থাৰ মাজতেই এই যে ৰাষ্ট্ৰীয়- আন্তঃৰাষ্ট্ৰীয় স্বীকৃতি বা পুৰস্কাৰ কথাছবিসমূহে লাভ কৰিছে, অসমীয়া কথাছবি উদ্যোগটি জীয়াই ৰাখিবৰ বাবে এইখিনিয়েই যথেষ্ট বুলি আপুনি ভাবে নেকি?\nনাই, মই তেনেদৰে নাভাবোঁ। অৱশ্যে, আন্তঃৰাষ্ট্ৰীয় পৰ্য্যায়ত যেতিয়া আমাৰ কথাছবিসমূহ জিলিকি উঠিব, তেতিয়া এই ছবিসমূহে আন্তৰ্জাতিক ক্ষেত্ৰত সমাদৰ লাভ কৰিব। তেনেস্থলত যদি আমাৰ ছবিসমূহ ক্ৰয় কৰা হয়, তেতিয়া এই উদ্যোগটো ঠন ধৰি উঠিব। পিছে, অসমত চিনেমাহলবোৰ আকৌ চলিবলৈ আৰম্ভ কৰিব বুলি মই নাভাবোঁ। এনেস্থলত হিন্দী অথবা দক্ষিণৰ ছবিসমূহৰ ক্ষেত্ৰত ‘প্লেটফৰ্ম’ বুলি যি এটা ব্যৱস্থা আছে, সেইয়া অসমতো চলিত হ’ব বুলি ভাবিব পৰা নাযায়। আনহাতে, একেবাৰে কম বাজেটেৰে আমাৰ অসমত চিনেমা কৰিবলগীয়া হয়। আৰু বিনোদনমূলক চিনেমাও কৰিব লাগিব। তথাপিও, আমি ভাবিছোঁ যে ক’ভিডৰ পৰিস্থিতি ভাল হোৱাৰ পিছত লাহে লাহে পৰিস্থিতি উন্নত হ’ব। চৰকাৰী সাহায্য লাভ কৰিলেও এই উদ্যোগটোৰ উন্নতি সম্ভৱ হ’ব।\nকথাছবি নিৰ্মাণৰ সময়ছোৱাত অসম চৰকাৰৰ সাংস্কৃতিক পৰিক্ৰমা দপ্তৰ আদি বিভাগৰ পৰা আপোনালোকে কিবা সহায় পাইছেনে?\nনাই। তেনেধৰণৰ একো সহায় লাভ কৰা নাই। আচলতে বেছিভাগ ক্ষেত্ৰত চলচ্চিত্ৰৰ সৈতে জড়িত হৈ থকা যিসকল লোক ওলাই গ’লে মানুহ আকৰ্ষিত হৈ পৰে, তেনেধৰণৰ লোকসকলক লৈ কথা-বতৰা পতা হয়। চলচ্চিত্ৰৰ সামগ্ৰিক উন্নতিৰ বাবে এনেধৰণৰ কথাবোৰ পিছে বাদ দিব লাগিব। চলচ্চিত্ৰৰ সামগ্ৰিক উন্নতিৰ বাবে চৰকাৰৰ বিভিন্ন মন্ত্ৰী তথা মাননীয় মুখ্যমন্ত্ৰী হিমন্ত বিশ্ব শৰ্মাদেৱৰ দৃষ্টি আকৰ্ষণ কৰিব লাগিব। চৰকাৰখনে চলচ্চিত্ৰ নীতিত কিছু সুবিধা কৰিছে যদিও সুবিধাটো সাউৎকৈ ল’ব পৰাসকলৰ বাবেহে হৈ আছে। আনহাতে, এতিয়া অসমৰ কোনোবাই যদি ৰাষ্ট্ৰীয় পুৰস্কাৰ লাভ কৰিছে, তেওঁলোকক চৰকাৰৰ তৰফৰ পৰাও নতুন নতুন কামৰ বাবে উৎসাহ যোগাব লাগিব। এতিয়া আমাৰ “জেতুকা পাতৰ দৰে” চিনেমাখনে ২০১১ চনত ‘ৰজত কমল’ পালে। এতিয়া, এনেধৰণৰ কথাছবিবোৰক আমোদকৰ ৰেহাই দি অথবা অন্যান্য ক্ষেত্ৰত চৰকাৰে সহায় কৰিলে কথাছবি নিৰ্মাণৰ বাবে নতুন লোকসকলো আকৰ্ষিত হৈ পৰিব।\nচলচ্চিত্ৰ প্ৰযোজনা মানে টকা-সিকা খৰচ কৰা ব্যক্তি বুলিহে মানুহে সাধাৰণতে ভাবে। অসমত এতিয়াও প্ৰযোজক মানে টকাৰ যোগান ধৰা মানুহজন বুলিহে গণ্য কৰা হয়। এই সম্পৰ্কে আপোনাৰ মতামত আমাক জনাবনে?\nমই এই ক্ষেত্ৰত দুটা কথা ক’বলৈ বিচাৰোঁ। যেতিয়া অসমীয়া চিনেমাৰ জয়জয়-ময়ময় অৱস্থা আছিল, সেই সময়ত মূলধন বিনিয়োগ কৰিলে লাভ আহিছিল। তেতিয়া বহু ব্যৱসায়ীয়ে চিনেমাত ‘ফাইনেন্স’ কৰিছিল। সেইবাবে মানুহে প্ৰযোজক বুলিলে অৰ্থ খৰচ লোক বুলিহে ভাবিবলৈ আৰম্ভ কৰিলে। দ্বিতীয় কাৰণটো হৈছে, একাংশ পৰিচালকেও এনেধৰণৰ ধাৰণা এটাৰ জন্ম দিলে। আনহাতে, প্ৰযোজক মানে আচলতে কি, সেই বিষয়ে চিত্ৰ সমালোচকসকলেও বিশেষ গুৰুত্ব আৰোপ নকৰিলে। মোৰ ক্ষেত্ৰত অৱশ্যে এনে হোৱা নাই। মই কামটোত লাগি থাকোঁ কাৰণে কেতিয়াবা পৰিচালককেইজনে বাতৰিৰ বাবে নামটো দিওঁতে মোৰ নামটো আগতেহে দিয়ে। তেওঁলোকেও অনুভৱ কৰিছে যে এইয়া মোৰ প্ৰাপ্য। আচলতে প্ৰযোজকজনক গুৰুত্ব দি অলপমান আগুৱাই দিব লাগে। আচলতে, অসমীয়া চলচ্চিত্ৰৰ বিকাশৰ বাবে কলা-কুশলীসকল আৰু পৰিচালকসকলৰ দৰেই প্ৰযোজকেও গুৰুত্ব পাব লাগিব।\nদৰ্শক হিচাপে আমি মাজে মাজে লক্ষ্য কৰোঁ যে চলচ্চিত্ৰ এখনৰ কাহিনী বিন্যাসৰ শেষৰ ফালে যেন কিবা এক যতি পৰে। অৰ্থাৎ, চলচ্চিত্ৰখনৰ শেষৰ ফালে যেন কাহিনীটোৰ সমাপ্তি ঘটিও কিবা অলপ কথা আধৰুৱা হৈ ৰয়। এই সম্পৰ্কে আপোনাৰ মতামত অনুগ্ৰহ কৰি আমাক জনাবনে?\nআচলতে দৰ্শক তিনি প্ৰকাৰৰ থাকে। এবিধ বিনোদনধৰ্মী চিনেমাৰ বাবে থাকে। এবিধ কলাসুলভ চিনেমাৰ বাবে থাকে আৰু আনবিধে দুয়োটা প্ৰকাৰেই ভাল পায়। মানে, কথাটো এনেকুৱা বুলি মই ভাবোঁ, আপুনি ক’লা লংপেণ্ট এটা আৰু বগা চাৰ্ট এটা পিন্ধি গৈছে। সততে একাংশ মানুহৰ চকুত পৰিব। এক সুন্দৰ ভাব আহিব। এনেধৰণৰ কথা এটা কলাত্মক কথাছবিৰ ক্ষেত্ৰত খাটে। আপুনি আকৌ হালধীয়া বা ৰঙা স্পৰ্টিং এটা পিন্ধিছে, জিন্স এটা পিন্ধিছে, সেইয়া বেছি চকুত পৰিব মানুহৰ। বেছিভাগ মানুহে এনেধৰণৰ বেশভূষা কৰা মানুহজনক লক্ষ্য কৰিব। এই দ্বিতীয় কথাটো ধৰক বিনোদনমূলক কথাছবিৰ উদাহৰণ। এনেধৰণৰ কথাছবি চাবলৈ বিভিন্ন বয়সৰ দৰ্শক পোৱা যায়। কলাত্মক কথাছবিৰ এখন চাবলৈ আকৌ এক সীমিত সংখ্যক দৰ্শক থাকিব। এতিয়া, দৰ্শকসকলৰ কথা ভাবিয়েই চলচ্চিত্ৰ নিৰ্মাণ কৰিব লাগিব আৰু ইয়াতেই নিহিত হৈ থাকিব জনপ্ৰিয়তাৰ কথাটো। অৰ্থাৎ, দৰ্শকসকলক উদ্দেশ্য কৰি কথাছবি নিৰ্মাণ কৰিলেহে উপাৰ্জন হব। অসমীয়া যিকেইখন কথাছবিয়ে দৰ্শক অহাৰ ব্যৱস্থা কৰিছিল তেনেধৰণৰ কথাছবিয়ে আচলতে দৰ্শকক আকৰ্ষিত কৰিছিল।\nযদিহে আমি ৰাষ্ট্ৰীয় অথবা আন্তঃৰাষ্ট্ৰীয় পৰ্যায়ৰ কথাছবিসমূহ মন কৰোঁ, তেতিয়াহলে আমাৰ ৰাজ্যৰ কথাছবিসমূহ প্ৰযুক্তিগত তথা ব্যৱসায়িক দিশত পিছ পৰি থকা কথাটো আমি প্ৰায়েই লক্ষ্য কৰোঁ। এগৰাকী সফল প্ৰযোজক হিচাপে এই ক্ষেত্ৰত আপুনি কি ভাবে?\nআচলতে কথাটো হৈছে এয়ে যে আমাৰ দৰ্শকৰ সংখ্যাটো তেনেই নগণ্য। দৰ্শকৰ ৰুচিবোধৰ কথা-বতৰাবোৰো আছে। একেদৰে অসমীয়াভাষী লোকৰ সংখ্যাও কমি আহিছে। অসমত অসমীয়া কথা কোৱা মানুহ এক তৃতীয়াংশও নাই। কৰ্ণাটকৰ কানাড়ী ভাষা, কেৰেলাত মালায়ালম আৰু তামিলনাদুত তামিল ভাষা কোৱা জনসংখ্যা বহুত বেছি। তেওঁলোকৰ ৰুচিবোধো আমাতকৈ উন্নত মানৰ। অসমীয়াত কথা কোৱা আমাৰ সীমিতসংখ্যক মানুহক অসমীয়া চলচ্চিত্ৰ চাবলৈ আকৰ্ষণ কৰিব পাৰিব লাগিব। আমাৰ ভৱিষ্যত প্ৰজন্মকো অসমীয়া চলচ্চিত্ৰ চাবলৈ উৎসাহিত কৰিব লাগিব।\nআজিকালি প্ৰায়েই দেখা যায় যে টেলিভিছনৰ পৰ্দাত ভীম, হনুমান আদি চৰিত্ৰৰ ওপৰত সৰু ল’ৰা -ছোৱালীৰ বাবে বিভিন্ন ধাৰাবাহিক প্ৰস্তুত কৰি তোলা হৈছে। আমাৰ অসমতো ‘বুঢ়ী আইৰ সাধু’ বা তেনেধৰণৰ গ্ৰন্থৰ চৰিত্ৰসমূহৰ ওপৰত নিৰ্ভৰ কৰি এনেধৰণৰ ধাৰাবাহিক নিৰ্মাণ কৰি আমাৰ শিশুসকলক অসমীয়া সাহিত্য অথবা সংস্কৃতিৰ প্ৰতি আকৰ্ষিত কৰিব পৰা যায়। এই ক্ষেত্ৰত আপোনাৰ মতামত আমাক জনাবনে?\nসেইটো অৱশ্যে কৰিব পাৰি। এই ‘ছেটেলাইট’ চেনেলবোৰ যে আছে, তেওঁলোক আগবাঢ়ি আহিলে কথাটো সহজ হৈ পৰিব। চোৱাৰ মাধ্যম বুলিবলৈ এতিয়া সেইটোহে আছেগৈ। বেলেগতো নাই।\nআজিৰ প্ৰজন্মৰ মাজত কিতাপ পঢ়াৰ আগ্ৰহ প্ৰায় নোহোৱাৰ দৰেই হৈছে। তৎসত্ত্বেও অসমীয়া গ্ৰন্থৰ বজাৰখনলৈ আপুনি কেইবাখনো উল্লেখযোগ্য গ্ৰন্থ আগবঢ়াইছে। অসমীয়া কিতাপৰ বজাৰখনক লৈ আপুনি কিমান দূৰ আশাবাদী?\nঅসমীয়া কিতাপৰ বজাৰখনক লৈ মই আশাবাদী। মানে, কথাটো এনেকুৱা যে কিছুমান কিতাপ ভাল বুলি গণ্য কৰা হৈছে। একেদৰে দুই-এজন নতুন লেখকৰো কিতাপৰ বিক্ৰী হৈ আছে। বজাৰক লৈ আশাবাদী হ’বলৈ আমি অসমীয়া মানুহে বাতৰিকাকত, আলোচনী আদি পঢ়াৰ এক মানসিকতা গঢ় দিব লাগিব। অভিভাৱকসকলেও সন্তানক বাতৰিকাকত, আলোচনী আদি পঢ়িবলৈ উৎসাহ যোগাব লাগিব। এইক্ষেত্ৰত মই নিজৰ সৰু উদাহৰণ এটা দাঙি ধৰিব খুজিছোঁ। মোৰ ঘৰত এটা পুথিভঁৰাল আছে। মই আজিৰ তাৰিখলৈকে পাঁচখন অসমীয়া বাতৰিকাকত লওঁ। ‘প্ৰান্তিক’, ‘গৰিয়সী’কে ধৰি আলোচনীসমূহৰো মই নিয়মীয়া গ্ৰাহক। এইসমূহ বাতৰিকাকত আৰু আলোচনী লোৱাৰ পৰা মোৰ দুটা লাভ হৈছে। এইবোৰ মই পঢ়াৰ উপৰিও মোৰ ডাঙৰ ছোৱালীজনীৰ এইসমূহ বাতৰিকাকত, আলোচনী আদি পঢ়াৰ এক অভ্যাস গঢ় লৈ উঠিছে। তাই আজিকালি লিখাত ধৰিছে। ‘সাদিন’ৰ লগতে অন্য আলোচনী, বাতৰিকাকত আদিতো তাইৰ বহুকেইটা প্ৰবন্ধ প্ৰকাশ পাইছে। একেদৰে মোৰ সৰুজনী ছোৱালীও পুথিভঁৰালটোৰ গ্ৰন্থসমূহৰ প্ৰতি লাহে লাহে আকৰ্ষিত হৈ পৰিছে।\nআপোনাৰ কিতাপ পঢ়াৰ যি অভ্যাস গঢ়ি লৈ উঠিল, সেইয়া কেনেদৰে আৰম্ভ হ’ল সেই সম্পৰ্কে আমাক অলপ জনাবনে?\nকিতাপ পঢ়া অভ্যাসটো আচলতে মোৰ সৰুৰে পৰাই আছিল। আপোনালোকক ইতিমধ্যে মই অৱগত কৰিছোঁ যে মোৰ মামা চামচুল হকে অসম ৰাজ্যিক পৰিবহণ নিগমত চাকৰি কৰিছিল। এসময়ত নিগমৰ ষ্টেণ্ডবোৰত কিতাপৰ দোকান আছিল। মামাই গুৱাহাটীৰ পল্টন বজাৰ ষ্টেণ্ডত চাকৰি কৰিছিল আৰু সপ্তাহটোৰ শেষত ঘৰলৈ অহাৰ সময়ত সপ্তাহটোৰ আলোচনী, কিতাপ আদি লৈ আনিছিল। মই সেইবোৰ গোগ্ৰাসে পঢ়িছিলোঁ। এনেকৈ সৰুকালৰ পৰাই মোৰ পঢ়াৰ অভ্যাস এটা হৈছিল। আমাৰ দেৰগাঁৱৰ সাহিত্য সভা ভৱনতো পুথিভঁৰাল এটা আছিল। কলেজলৈ যোৱাৰ আগতে সেই সাহিত্য সভাৰ পুথিভঁৰালৰ পৰা কিতাপ আনি মই পঢ়িছিলোঁ। তাৰ পিছত ডি. কে. ডি. কলেজৰ পুথিভঁৰাল তো মই বহু কিতাপ পঢ়িলোঁ। সেই সময়ত গ্ৰন্থাগাৰিক আছিল খৰ্গেশ্বৰ বৰা ছাৰ। তেওঁ মহাবিদ্যালয়ৰ পুথিভঁৰালটো বৰ পৰিপাটিকৈ ৰাখিছিল। মই বেছিকৈ পঢ়িছিলোঁ উপন্যাস, গল্প আদি। “অসীমত যাৰ হেৰাল সীমা’, হিতেশ ডেকাৰ ভাৰাঘৰ’, ‘মাটিৰ মানুহ’, মালিক ছাৰৰ লেখা যেনে ‘সূৰুযমুখীৰ স্বপ্ন’, ভবেন্দ্ৰ নাথ শইকীয়াৰ ‘অন্তৰীপ’, ফণীন্দ্ৰ কুমাৰ দেৱচৌধুৰীৰ ‘অনুৰাধাৰ দেশ’ আদি গ্ৰন্থ মোৰ প্ৰিয় আছিল।\nতেনেধৰণৰ কোনোবাখন গ্ৰন্থৰ ওপৰত কথাছবি নিৰ্মাণ কৰাৰ পৰিকল্পনা আপোনাৰ মনত আছে নে?\nআচলতে এইবোৰ কথাত যথেষ্ট অৰ্থৰ আৱশ্যক হ’ব। এতিয়া যিবোৰ ধৰক, ‘বাহুবলী’ টাইপৰ চিনেমা আছে, ‘অসীমত যাৰ হেৰাল সীমা’খনৰ ওপৰতো তেনেধৰণৰ চিনেমা এখন নিৰ্মাণ কৰিব পাৰি যায়। পিছে সেইয়া অসমত কৰাটো সম্ভৱ নহয়। বহু ধনৰ আৱশ্যক হ’ব।\nআপোনাৰ কথাছবি ‘বেলকনিত ভগৱান’ সম্পৰ্কে অনুগ্ৰহ কৰি আমাক অলপ জনাবনে?\nনিশ্চয়। আমাৰ অসমৰেই ভিতৰুৱা অঞ্চলৰ বহু কথা লৈ এক সঁচা কাহিনীৰ আলমতে আমি এই কথাছবিখনৰ নিৰ্মাণৰ কামত লাগিছিলোঁ। আপোনালোকে জানেই যে কথাছবিখনত বিখ্যাত অভিনেতা হৰিশ খান্নাই অভিনয় কৰিছে।\nকথাছবি প্ৰযোজনাৰ ক্ষেত্ৰত আপোনাৰ ভৱিষ্যত পৰিকল্পনা সম্পৰ্কে আমাক অলপ জনাবনে?\nনিশ্চয়। এতিয়া আৰু এখন বিনোদনমূলক চিনেমা কৰিবলৈ সিদ্ধান্ত গ্ৰহণ কৰিছোঁ। পিছে, এতিয়া ক’ভিডৰ এই যি পৰিস্থিতিত কামটো কেনেদৰে আগবঢ়াই নিম, সেইটোহে ঠাৱৰ কৰিব পৰা নাই। বৰ্তমান মুনিন বৰুৱাদেৱৰ চিত্ৰনাট্য এখন অৱশ্যে মোৰ লগত আছে। পিছে, এতিয়াৰ পৰিস্থিতিত কি কৰিব পাৰোঁ, সেইয়াহে অনিশ্চিত হৈ পৰিছে। অৱশ্যে, এনেবোৰ কামত মূলধনৰ কথা আছে। মূলধন ঘূৰি আহিলে কামটো অৱশ্যে কৰিব পৰা যাব। পিছে, ইয়াতো এটা সমস্যাও আছে। বহু ক্ষেত্ৰত আমি মূলধনখিনি ঘূৰাই নাপাওঁ। দৰ্শকৰ সঁহাৰিৰ অভাৱৰ বাবেই এনে পৰিস্থিতিৰ সৃষ্টি হয়।\nআপোনাৰ ভাল লগা অসমীয়া চিনেমা এখন সম্পৰ্কে আমাক অলপ জনাবনে?\nচিনেমা কেইবাখনো ভাল পাওঁ। পিছে মোৰমতে বাৰেপতি চাব পৰা চিনেমা নাই। অৱশ্যে ভৱেন্দ্ৰনাথ শইকীয়া ছাৰকে ধৰি বহুজনে বহু অমূল্য কথাছবি নিৰ্মাণ কৰিলে। এই কথাছবিবোৰ সংৰক্ষণ কৰাটো অতি আৱশ্যকীয়। বিশেষজ্ঞসকলক লৈ এই সংৰক্ষণৰ বিষয়টো সম্পৰ্কে চিন্তা-চৰ্চা কৰিব লাগিব। এই ক্ষেত্ৰত চৰকাৰেও চিন্তা-চৰ্চা কৰা উচিত। আনহাতে, ‘সন্ধ্যাৰাগ’ আদি কথাছবিবোৰ দৰ্শকক দেখুওৱাৰ ব্যৱস্থা এটাও চৰকাৰে কৰিব পাৰে। এনেধৰণৰ এক ব্যৱস্থাই এইসমূহ কথাছবিক দৰ্শকৰ মাজত অধিক জনপ্ৰিয় কৰি তুলিব।\nভৱিষ্যত প্ৰজন্মৰ বাবে আপুনি কেনেধৰণৰ উপদেশ দিব বিচাৰে?\nআমাৰ সমাজখনত বাস কৰা লোকসকলৰ মন আৰু মগজুৰ বিকাশৰ হকে সাহিত্য, সংস্কৃতি, সংগীত, নাটক আদি বিষয়বোৰৰ অধ্যয়নৰ প্ৰয়োজন আছে। গতিকে, মই উঠি অহা চামক জীৱনটোত অকল সংস্থাপন পোৱা শিক্ষাই অৰ্জন নকৰি নিজৰ মন বিকশিত কৰা, প্ৰতিযোগিতামূলক এই পৃথিৱীখনত কৃতকাৰ্য হৈ এটা আনন্দময় জীৱন গঢ় লোৱাৰ কাৰণে সকলো ক্ষেত্ৰতে অভিজ্ঞতা অৰ্জন কৰিবলৈ উপদেশ দিবলৈ ভাল পাম। সকলো ক্ষেত্ৰতে কলা-সংস্কৃতিৰ বিকাশ সম্ভৱ হ’লেহে সমাজৰ বিকাশ সম্ভৱপৰ হয়। এনেবোৰ দিশত বিকাশ সাধন কৰিবলৈ তথা সততা আৰু নিষ্ঠাৰে আগবাঢ়ি যাবলৈ মই ভৱিষ্যত প্ৰজন্মক আহ্বান জনাও।\nসাহিত্য ডট অৰ্গৰ পঢ়ুৱৈসকলৰ প্ৰতি, অসমীয়া চলচ্চিত্ৰ জগতত এটি বিপ্লৱৰ সূচনা কৰাৰ কাৰণে বা আপোনালোকে যিখিনি সমস্যা পাই আহিছে সেইখিনিৰ সমাধানৰ বাবে কেনে ধৰণৰ কাম কৰিব লাগে, সেই বিষয়ে এক পৰামৰ্শ আগবঢ়াব নেকি?\nমই ভাবিছোঁ যে অসমীয়া চলচ্চিত্ৰ উদ্যোগটো সজীৱ কৰিবৰ কাৰণে আপোনালোকৰো এটা ভূমিকা আছে। পঢ়ুৱৈসকলক চচিয়েল মিডিয়াৰ মাধ্যমেৰেই এই চিনেমাবোৰ চোৱাৰ বাবে এক আহ্বান জনাব লাগে যাতে অসমীয়া চিনেমাবোৰ সকলোৱে চায় আৰু ভাল-বেয়া যি পায় তাৰ এক গঠনমূলক চৰ্চা কৰে বা সমালোচনা কৰে। সাহিত্য ডট অৰ্গ তথা অন্যান্য আলোচনী আৰু কথাছবিৰ মাজত এক সমন্বয়ে এনেধৰণৰ কামবোৰ ক্ষেত্ৰত দহজনক উৎসাহিত কৰিব পাৰিব। আমাৰ কোনবোৰ কথাছবিয়ে ৰাষ্ট্ৰীয় পুৰস্কাৰ পাইছে বা আন্তঃৰাষ্ট্ৰীয় স্বীকৃতি পাইছে বা যিখিনি কলাসূলভ চিনেমা আছে, এইবোৰ কথা এনেধৰণৰ আলোচনীসমূহে আলোকপাত কৰি এই সমন্বয় সৃষ্টি কৰিব পাৰিব।\nআপোনাৰ বহুত সময়েই ল’লোঁ। আমাক ইমানখিনি সময় দিয়া বাবে আপোনাক ধন্যবাদ জনাইছোঁ।\nময়ো আপোনালোকক ধন্যবাদ জনাইছোঁ। আৰু কৃতজ্ঞতা জ্ঞাপন কৰিছোঁ।


দৃশ্যমান সম্পাদক/প্ৰৱেশদ্বাৰ - MediaWiki\nThis page isatranslated version of the page VisualEditor/Portal and the translation is 28% complete.\nদৃশ্যমান সম্পাদকৰ প্ৰৱেশদ্বাৰলৈ আদৰণি জনাইছোঁ। VisualEditor (VE) বা দৃশ্যমান সম্পাদক ৱিকিমিডিয়া ফাউণ্ডেছেনৰ দ্বাৰা বিকশিত ৱিকিপিডিয়া সম্পাদনা কৰিবলৈ এক নতুন পদ্ধতি। ৱিকি সংকেত নিশিকাকৈয়ে ই ৰাইজক সম্পাদনা কৰিবলৈ দিয়ে। আমি আশা কৰোঁ যে ই ৰাইজক ৱিকিপিডিয়ালৈ অধিক বৰঙণি যোগোৱাত সহায় কৰিব।\nসহায়:ভিজুৱেলএডিটৰ/ব্যৱহাৰকাৰীৰ হাতপুথি পঢ়ক। দৃশ্যমান সম্পাদকৰ যিকোনো সমস্যা জনাওক।\nকেনেকৈ সংযোগ দিব লাগে, ছবি সুমুৱাব বা আঁতৰাব লাগে, উদ্ধৃতি সৃষ্টি কৰিব লাগে, সাঁচ সুমুৱাব লাগে, তালিকা সম্পাদনা কৰিব লাগে, আৰু অধিক জানক। অনুগ্ৰহ কৰি আপোনাৰ ৱেব ব্ৰাউজাৰ, কম্পিউটাৰ অপাৰেটিং ছীষ্টেম, আৰু ৱিকিপিডিয়া আৱৰণ (সাধাৰণতে ভেক্টৰ, কেতিয়াবা ম'ন'বুক)-ৰ তথ্যও জনাব।\n১ দৃশ্যমান সম্পাদকৰ বিষয়ে\n২ Using VisualEditor\n৩ How to help out\nদৃশ্যমান সম্পাদকৰ বিষয়ে\nৱিকিপিডিয়া সম্পাদনা কৰিবলৈ দৃশ্যমান সম্পাদক এক "চাক্ষুষ" পদ্ধতি। পৰম্পৰাগতভাৱে ৱিকিপিডিয়া সম্পাদনা কৰিবলৈ ব্যক্তিজনে কিছু জটিল ৱিকি মাৰ্ক্‌আপ জনাটো প্ৰয়োজনীয় আছিল। ২০০১ চনত ই গ্ৰহণযোগ্য আছিল; ২০১৩ চনত ই অৱদানকাৰীক ভীতিগ্ৰস্ত কৰি আঁতৰাই পঠিয়াইছে। আমি আশা কৰোঁ যে বৰ্তমানৰ অৱদানকাৰীৰ বাবে দৃশ্যমান সম্পাদক সহায়ক হ'ব আৰু নতুন সদস্যৰ বাবে সহজ হ'ব।\nWe recommend that users click "আপুনি কৰা সালসলনি পুনৰীক্ষণ কৰক" before saving the page and report any problems they encounter.\nRetrieved from "https://www.mediawiki.org/w/index.php?title=VisualEditor/Portal/as&oldid=4989879"\nLast edited on 29 December 2021, at 20:47\nThis page was last edited on 29 December 2021, at 20:47.


xukhdukh.com September 21, 2013 goodnews,\n১. নুমলীগড়ৰ পৰা বগীবিল দলঙলৈ ফ’ৰলেনযুক্ত ৰাষ্ট্ৰীয় পথৰ ২১৩০কোটি টকীয়া প্ৰকল্পই লাভ কৰিলে কেন্দ্ৰীয় চৰকাৰৰ কেবিনেটৰ অনুমোদন৷\n২. কোকিলকণ্ঠী দীপালী বৰঠাকুলৰলৈ সুধাকণ্ঠ সন্মান প্ৰদান কৰিবলৈ ওলাইছে ডঃ ভূপেন হাজৰিকা জন্মদিন উদযাপন সমিতি(নগাঁও)য়ে৷\n৩. দক্ষিণ কামৰূপৰ পৰা নিয়মীয়াকৈ প্ৰকাশ হৈ থকা সৃষ্টি তথা বিনোদনধৰ্মী আলোচনী "জান"য়ে পূৰ্ণ কৰিলে তেৰটা বছৰঃ বৰ্ষপূতি অনুষ্ঠানত উন্মোচিত হ’ল পাঁচখনকৈ গ্ৰন্থ, তিনি গৰাকী শিল্পী সাহিত্যিকলৈ আগবঢ়ালে স্মাৰক বঁটাও৷\nউন্মোচন কৰিলে অসমৰ ৰাজ্যপালে\n৪. অসমৰ সাহিত্য সংস্কৃতিৰ জগতত সংযোজন ঘটিল এখন অতি মূল্যবান গ্ৰন্থৰ উন্মোচিত হ’ল "ভাওনা সংস্কৃতিঃ অসমৰ নাট্যকলা-সৃষ্টৰ পৰা বৰ্তমানলৈ"৷ প্ৰৱন্ধ সংকলনখনৰ মুখ্য সম্পাদক কেশৱ গগৈ৷\n৫. গহপুৰত ছহিদ দিৱসৰ অনুষ্ঠানত অংশগ্ৰহণ কৰিলে মুখ্যমন্ত্ৰীয়েঃ ছহিদৰ স্মৃতিচিহ্ন ৰক্ষাৰ্থে ঘোষণা কৰিলে ৫০ লাখ টকাৰ অনুদান৷\n৬. এন কে পি ছালভে চেলেঞ্জাৰ ট্ৰফীৰ বাবে ইণ্ডিয়া ব্লু দলত স্থান লাভ কৰে অসমৰ প্ৰথম শ্ৰেণীৰ ক্ৰিকেটাৰ শিৱশংকৰ ৰয়৷\n৭. ছেবাৰ ৩৮টা বিসংগতি দেখুৱাই দিয়া দিলীপ কুমাৰ বৰুৱা তদন্ত কমিটিৰ প্ৰতিবেদনলৈ আদৰণি জনালে বড়ো সাহিত্য সভায়ো৷\n৮. শিৱসাগৰ চহৰত চুলিৰে বান্ধি বাচ টানি আধা কিল’মিটাৰ দূৰত্ব অতিক্ৰম কৰি চমৎকাৰ দেখুৱালে ষাঠীৰ উৰ্ধৰ জয়সাগৰৰ বীৰেন গগৈয়ে৷\n৯. চন্দ্ৰ প্ৰকাশে প্ৰকাশ কৰি উলিয়ালে প্ৰয়াত উত্তম বৰুৱাৰ যুগজয়ী নাট "বৰ মানুহৰ দোলা": গুৱাহাটীত উন্মোচন কৰি গ্ৰন্থখন কনকসেন ডেকাই৷\n১০. তেজপুৰৰ সাংস্কৃতিক অনুষ্ঠান "চাতক"ৰ ২০১৩ বৰ্ষৰ চাতক সন্মান আগবঢ়াব বীৰেন্দ্ৰনাথ দত্ত আৰু নীলপৱন বৰুৱালৈ৷\n১১. শিৱসাগৰত সদৌ অসম কবি সন্মিলনৰ সফল সামৰণিঃ বৰহাটত পৃথিৱীৰ কবি ৰাম গগৈৰ স্মৃতি দিৱসো হ’ল উদযাপিত৷\n১২. পাঠশালাত উন্মোচিত হ’ল এলেক্স ফিগোৰ শিশু সাহিত্য "গাঁৱৰ পথাৰ সাগৰৰ দৰে বিশাল" শীৰ্ষক গ্ৰন্থ৷\n১৩. ওঠৰ প্ৰসংগৰে বটদ্ৰৱা থানত সামৰণি পৰিল ভাদমহীয়া নামৰঃ অগণন ভক্তৰ সমাগমেৰে উদুলি-মুদুলি হ’ল থানৰ প্ৰাংগণ৷\n১৪. ডাইনী সন্দেহত বৃদ্ধাক হত্যাৰ ঘটনাই শিৰোনামা দখল কৰাৰ পাছতে ৰাষ্ট্ৰীয় পৰ্যায়ৰ সামাজিক সংগঠন ব্ৰাডাৰ্ছে তুলিলে এই বিষয়ত শীঘ্ৰে কঠোৰ আইন প্ৰণয়নৰ দাবী৷\n১৫. বিশ্ব সুন্দৰী প্ৰতিযোগিতাৰ মূলসুঁতিৰ আতৰঁত বিশ্ব মুছলিম ফাউণ্ডেছনৰ মুছলিম বিশ্ব সুন্দৰী প্ৰতিযোগিতাত বিজয়ী হ’ল নাইজেৰিয়াৰ কৃষ্ণাঙ্গ কণ্যা ২১ বছৰীয়া ৱাবিয়িঃ কট্টৰপন্থী মুছলিম বিশ্বৰ সুন্দৰী সকলক সুযোগ দিয়াৰ বাবে পতা এই প্ৰতিযোগিতাই তৃতীয় বৰ্ষ অতিক্ৰম কৰিলে৷\n১. কৰ্মচাৰীক বকেয়া ধন দিবলৈ ধন নোহোৱা চৰকাৰৰ ৪০হাজাৰ পদৰ নিযুক্তিৰ নিৰ্বাচনকেন্দ্ৰিক ঘোষণাক এক মিছা কথাৰে প্ৰতাৰণাৰ তথা বিত্ত মন্ত্ৰালয়ৰ অধিসূচনা উলংঘাৰ উদাহৰণ বুলি স্বৰূপ উদঙালে অগপৰ সভাপতি প্ৰফুল্ল কুমাৰ হমন্তই৷\n২. লোকসভা নিৰ্বাচনৰ বাবে প্ৰস্তুতি জোৰদাৰ কৰিবলৈ আজি প্ৰদেশ কংগ্ৰেছৰ বিশেষ সভাঃ কাইলৈ আহিব অজয় মেকেন৷\n৩. মন্ত্ৰীৰ চেনেলত বিজেপি সভাপতিৰ সাক্ষাৎকাৰঃ মুখ্যমন্ত্ৰীয়ে হাইকামাণ্ডলৈ দিলে খবৰ!


চেমচাং গেলেক্সী S9 Plus Price in India, Full Specs - 18th September 2020 | Digit\nBy Digit Desk | আপডেটেট on(assamie) 13-Dec-2019\nCurrent Best Price of চেমচাং গেলেক্সী S9 Plus is ₹ 45000\nচেমচাং গেলেক্সী S9 Plus Specifications\nম'ডেল : Galaxy S9 Plus\nৰঙসমূহ : Titanium Grey, Midnight Black, Coral Blue, Lilac Purple\nপ্ৰডাক্টৰ নাম : Galaxy S9 Plus\nপিক্সেল ডেনচিটি (PPI) : 529\nসৰ্বাধিক ভিডিঅ' ৰিজ'লিউশন (পিক্সেলত) : 1920 x 1080 @30fps\nচেমচাং গেলেক্সী S9 Plus Brief Description\nচেমচাং গেলেক্সী S9 Plus Smartphone প্ৰতি ইঞ্চি 529 -ৰ এটা পিক্সেল ঘনত্বত 1440 x 2960 পিক্সেল ৰিজ’লিউশ্বনৰ সৈতে 6.2 -ইঞ্চি Super AMOLED -ৰ সৈতে আহে৷ ফোনটো 2.7 GHz Octa ক’ৰ প্ৰচেশ্বৰৰ দ্বাৰা সক্ষমিত আৰু ইয়াত6GB ৰেম আছে৷ চেমচাং গেলেক্সী S9 Plus Android 8 OS-ত চলে৷\nচেমচাং গেলেক্সী S9 Plus Smartphone February 2018 -ত মুকলি কৰা হৈছে৷\nফোনটো Exynos 9810 প্ৰচেশ্বৰৰ দ্বাৰা সক্ষমিত৷\nচেমচাং গেলেক্সী S9 Plus -ৰ সংযোগ ক্ষমতা বিকল্পসমূহৰ লগত অন্তৰ্ভুক্ত হৈ থাকে: ,GPS,Wifi,HotSpot,NFC,Bluetooth,\nচেমচাং গেলেক্সী S9 Plus -ৰ কেমেৰাটোত এইবিলাক অন্তৰ্ভুক্ত হৈ থাকে: Auto Focus,Face Detection,HDR,Panorama Mode,Geo-tagging,Touch Focus,Digital Zoom,Video Recording\nচেমচাং গেলেক্সী S9 Plus Price in India updated on 13th Dec 2019\nচেমচাং গেলেক্সী S9 Plus Price In India Starts From Rs. 44000 The best price of চেমচাং গেলেক্সী S9 Plus is Rs. 44000 in Amazon, which is 2% less than the cost of চেমচাং গেলেক্সী S9 Plus in Amazon Rs.45000.This Mobile Phones is expected to be available in 64GB,128GB,256GB variant(s).


students-parents-organisations-react-to-exam-policy-of-assam-government-manju-b– News18 assam\nপৰীক্ষাত পাছ কৰিলেও চাকৰিত কৰিব ফেইল! কোৰোণা কালৰ মাৰ্কশ্বীটে নিদিয়ে চাকৰি। চৰকাৰৰ পৰীক্ষা নীতিক লৈ ৰাজ্যজুৰি প্ৰতিক্ৰিয়া।\nপৰীক্ষা নীতি মতে এই বছৰৰ ফলাফল কেৱল নামভৰ্তিৰ বাবেহে প্ৰযোজ্য হ'ব। যদি এই বৰ্ষৰ কোনো ছাত্ৰ-ছাত্ৰীয়ে ভৱিষ্যতে চৰকাৰী চাকৰি কৰিব বিচাৰে তেনেহ'লে তেওঁলোকে পুনৰ পৰীক্ষাত বহিব লাগিব।\nমাৰ্কশ্বীটখনক বৈধতা প্ৰদান কৰক, অন্যথা ফলাফল ঘোষণাৰ নাটক নকৰিব। এনে তীব্ৰ বাক্যৰে চৰকাৰৰ পৰীক্ষা নীতিক সমালোচনা কৰিছে ৰাজ্যৰ অধিকাংশ লোক, দল-সংগঠনে। দুৰ্নীতি বিৰোধী যুৱ শক্তি অসমৰ সভাপতি ধৰ্মকান্ত গগৈয়ে এক বিবৃতিযোগে চৰকাৰক এনে ছাত্ৰ বিৰোধী নীতি পৰিহাৰ কৰিবলৈ আহ্বান জনাইছে।\nধৰ্মকান্ত গগৈয়ে কয়, "ফলাফল দিব, কিন্তু সেই ফলাফলৰ একো ভৱিষ্যত ফলাফল নহ'ব। অৰ্থাৎ ঘোষিত মাৰ্কশ্বীটে কোনো ফলাফল বা লাভালাভ নিদিব ছাত্ৰ-ছাত্ৰী সকলক।তেনেহ'লে এনে ফলাফল ঘোষণা কৰা কাৰণ কি? কাৰণ দশম শ্ৰেণী আৰু দ্বাদশ শ্ৰেণী উত্তীৰ্ণ মাৰ্কশ্বীটখন অতি প্ৰয়োজনীয় আৰু গুৰুত্বপূৰ্ণ। এই নম্বৰ সমূহে যিকোনো চাকৰি বা প্ৰতিযোগিতামূলক পৰীক্ষা সমূহত বিশেষ ভুমিকা গ্ৰহণ কৰে। তেনেস্থলত ২০২১ বৰ্ষৰ দশম আৰু দ্বাদশ শ্ৰেণীৰ ছাত্ৰ-ছাত্ৰীসকলক ফলাফলৰ নামত এখন উকা কাগজ দিয়া হ'ব কিয়?"\nতেওঁ আৰু কয়, "পৰীক্ষা অনুষ্ঠিত কৰিব নোৱাৰা মূল কাৰণ আছিল নিৰ্বাচন। ৰাজ্যত বিধান সভা নিৰ্বাচনৰ স্বাৰ্থত ছাত্ৰ-ছাত্ৰীৰ ভৱিষ্যতক কোনো গুৰুত্ব দিয়া নহ'ল। আনকি লখিমপুৰৰ এগৰাকী ছাত্ৰীয়েও শিক্ষা বিভাগৰ এনে নীতিৰ বাবে আত্মহত্যাৰ দৰে পথ বাচি ল'বলগীয়া হৈছিল। গতিকে শিক্ষা বিভাগ আৰু চৰকাৰলৈ আমাৰ দাবী ঘোষিত হ'বলগীয়া ফলাফলৰ ভিত্তিত প্ৰদান কৰিবলগীয়া মাৰ্কশ্বীটখনক বৈধতা প্ৰদান কৰক।"\nউল্লেখ্য যে শিক্ষা মন্ত্ৰী ৰণোজ পেগুৱে বৃহস্পতিবাৰে ঘোষণা কৰা পৰীক্ষা নীতি মতে এই বছৰৰ ফলাফল কেৱল নামভৰ্তিৰ বাবেহে প্ৰযোজ্য হ'ব। যদি এই বৰ্ষৰ কোনো ছাত্ৰ-ছাত্ৰীয়ে ভৱিষ্যতে চৰকাৰী চাকৰি কৰিব বিচাৰে তেনেহ'লে তেওঁলোকে পুনৰ পৰীক্ষাত বহিব লাগিব। এই নীতিৰ ঘোষণাৰ লগে লগে ব্যাপক প্ৰতিক্ৰিয়াৰ সৃষ্টি হৈছে।\nFirst published: July 02, 2021, 11:45 IST\nAssam Education MinisterHS Final examHSLC examRanuj Pegu


পোহৰ-অন্তিম খন্ড – Mahabahoo\nIIT ত Computer Science ৰ project ৰ বাবেই তমসাই ঘৰৰ চাৰিচকীয়া বাহনখনত গৈছিল । নিজৰ পেটত হাতখন থৈ তাই গাড়ীৰ পিছপিনৰ চিটটোত আউজি লৈ ভাবি আছে কি বা আছে পেটত লৰা নে ছোৱালী ? Nokia মবাইলটোত মাকৰ ফোন আহি আছে । ফোন আহি থকাত তাই মবাইলটোৰ পিছপিনৰ ঢাকোনখন খুলি বেটাৰীটো উলিয়াই দিলে । অন্ততঃ পুনৰ ফোন ডায়েল কৰিলে মাকে তমসা থকা জেগাত নেটৱৰ্ক নাই বুলি ভাৱিব । একোৱেই কাম দিয়া নাই জীয়াই থাকিবলৈ । খুৰাকৰ পৰামৰ্শ শুনাৰ পৰা অৰণ্যই থিকে তমসাক মাৰ পিট নকৰে । কিন্তু ডাক্তৰৰ পৰামৰ্শকো অৰণ্যই অৱজ্ঞা কৰাত প্ৰতি নিশাই তমসাই ভয়ত ভগৱানক মাতে । যিমানে অৰণ্যই তমসাৰ শৰীৰ পৰীক্ষা নিৰীক্ষা কৰে সিমানেই তাই ভয়ত কাপোৰখন টানি লয় । পুহমাহৰ কুৱলীৰ দিনটো তমসাই কম্বলখন বিচাৰি কপি উঠে , ” ঠাণ্ডা পাইছো । এতিয়া জ্বৰ হলে ঔষধ খোৱা অনুচিত । “\n” ধুনীয়া । “\nধুনীয়া শব্দটোৱে তমসাক ভয় খুৱাই সাংঘাতিক ধৰণে । তেতিয়া তমসা ক্লাছ এইটত । স্কুলৰ ইংৰাজীৰ চাৰে তাই দেখুৱাব নিয়া অনুশীলনৰ বহীখন চাই পিঠিত ঠপৰিয়াই কৈছিল , ” ধুনীয়া হৈ গৈছা দিনক দিনে । “\nসেই স্পৰ্শ অচিনাকি , অশালীন । তমসাৰ ইংৰাজী অনুশীলনৰ বহী সেইটো বছৰ বগা হৈ থাকিল সদায় । তাই পিছৰ বেন্ছত বহি উপন্যাস পঢ়ে ” How green was my vally.”\nচুবুৰীৰ খুৰাজনে ফাকুৱা ঘহি দিয়াৰ চলে বুকুলৈ হাতখন নিলে । তমসাই পিছুৱাই গল । ঘৰখনে সেই চুবুৰীৰ খুৰাকহতৰ লগত সম্পৰ্ক শেষ কৰি দিলে চিৰদিনৰ বাবেই । ” তুমু , তই আৰু কেতিয়াও ফাকুৱা নেখেলিবি । “\n“স্বামী হয় । ” মাকক মনত কৰি দিয়ে তমসাই সৰুৰ পৰাই মাকে কিমান সংৰক্ষণ কৰি ৰাখিছিল তাইক ।\nখুৰাকৰ ইমান বুজনিৰ পিছতো পৰাজয় হৈ আত্মহত্যা কৰিব এনেকুৱা এটা ভাৱ তমসাৰ মনত আহি থাকে সদায় । হেৰাই যাব তাইও প্ৰীতি বায়েক নহলে হিৰুৰ দৰেই । ধনদাৰ গালিক তাই আওকাণ কৰিব , ” চা ধনদা , তই নুবুজ । তই সংসাৰ কৰা নাই । “\n” শৃংখল ও এক কলা । বিশৃংখল উশাহ টানি নিজৰ হাওঁফাওঁটোক প্ৰতাৰণা কৰা হয় অ ধনদা । “\nদৌৰে তমসাই IIT ওপৰ মহলালৈ যোৱা খটখটিবোৰেৰে । ASP.NET ত কৰা Project File হাতত লৈ বিশৃংখল উশাহ লৈ দৌৰে । IIT ৰ বেলেগ ছাত্ৰ ছাত্ৰীবোৰে তাইলৈ চাই । কোনোবাই ধৰি দিয়ে হাতখনত , পিছলি পৰি যাব খোজা ভৰিখন ৰৈ যায় । উহ , শান্তিত মৰিবও নিদিয়ে বাটৰুৱাই । পানবজাৰৰ কিতাপৰ দোকানলৈ , বিশৃংখল যান বাহন , বিশৃংখল উশাহ তাইৰ । চলন্ত গাড়ীখনে ব্লেক মাৰি দিয়ে । এইবাৰ ফাঁচী । ঠিক , ঘৰত গৈ মবাইলত বেটাৰীটো লগাই খুৰাকলৈ ফোন লগালে ।\n” তুমি হয়টো নাজানা তুমু , মাজনী মোৰ । কষ্টৰ খোজত স্থায়ী চিহ্ন ৰৈ যায় । “\n“নহয় খুৰা , বিশৃংখল চাৰিওপিনে । “\n” কেন্ছাৰ বেমাৰী এজনে জীয়াই থাকিব কিমান কষ্ট কৰে । যুঁজ দিয়া । অৰণ্যক তোমাৰ জীৱনত কঢ়িয়াই নি যুঁজ দিয়া । তুমি মৰি গলে অৰণ্যই আৰু বিয়া পাতিব । ভাবা তাৰ জীৱনৰ পৰা তুমি আতৰি দি তাক সুখ উপহাৰ দিবানেকি ?তুমি পাৰিব লাগিব । এইখন যুদ্ধ তোমাৰ । তুমি জীয়াই থকাটো জয় । আত্মহত্যা কৰাটো পৰাজয় । “\nফাঁচী নলগালে ডিঙিত । তাই পাৰিছিল যুজিব । প্ৰতি পদে পদে তমসাৰ মানসিক স্থিতিৰ বুজ লৈ থকা খুৰাকে তমসাক শৃংখল উশাহেৰে সৈতে দ্বিতীয় জীৱন দিলে । লাভলী , গাখীৰ চুপিবলৈ বুকুৰ মাজত সোমাল । অৰণ্যই বৈধ পিতৃ হব পাই ডাঙৰ উৎসৱৰ আয়োজন কৰিলে । তমসাই অৰণ্যৰ হাতত ধৰিলে ” দুখ পাইছো ” । নাৰ্চি হোমৰ চেলাইন দি থকা নাৰ্চজনীয়ে তমসাৰ মুৰত হাতখন বুলাই দিলে । তমসাই কৈ গল , ” অৰণ্য , লাভলীহে তোমাৰ বৈধ সন্তান । তাইৰ সন্তানক ইচ্ছা কৰিলেও তুমি পিতৃৰ নাম দিব নোৱাৰা । “\nঅৰণ্যই চিঞৰিছিল , ” প্ৰয়োজন কি চাকৰিৰ ? টকা কিমান আছে মোৰ ? “\nতমসাই দুগুণ উৎসাহেৰে চিঞৰি উঠিছিল , ” মোক লৈ কৰা তোমাৰ চিন্তাটোও মোৰ বৰ ভাল লাগে । অৱহেলা আৰু দুখবোৰ উপহাৰ দিয়াই বহুত ধন্যবাদ । নহলে উশাহৰ মূল্য নুবুজিলোহেতেন । যত মৰম আৰু যতন নাথাকে সকলো অজীৱ হয় , সেইয়া সম্পৰ্কয়ে কিয় নহওক । জীৱিত সম্পৰ্কহে মোৰ প্ৰিয় । “\n” নিজৰ সংসাৰ চম্ভালোতে , লাভলীক অকলে ঘৰৰপৰা দূৰত ৰাখি সময় আৰু পৰিস্থিতিৰ লগত যুঁজ দি সংসাৰ আৰু কৰ্মজীৱনত আগুৱাই যাওঁতে মই তোক …..। ” কান্দি দিয়ে তমসাই ।\n” হু , নিৰ্জীৱ । পানী কেচুৱাজনীৰ কথাও নাভাবিলি তই। ” অস্তিত্বহীন শৰীৰেৰে ধনদাৰ কায়া হেৰাই যায় আকাশৰ সৌ আন্ধাৰৰ ভাজত ।\n” মা । ” লাভলীৰ ওচৰ চাপে তমসাই । উদং বুকুৰ বিষটো লাভলীয়ে কমাই । চিনাকি শৈশৱ শৈশৱ লগা গোন্ধৰে লাভলীয়ে তমসাৰ বুকুৰ মাজত সোমাই । আন্ধাৰৰ ফাকে ফাকে অহা পোহৰে দুয়োজনী মাক জীয়েকৰ মুখত জীৱনৰ ৰং চটিয়াই ।\nচাৱাৰৰ তলত থিয় দি তমসাই নিজৰ দেহটো চুই চায় , ” অৰণ্যই শৰীৰত আকি দিয়া দাগবোৰ গল । একোৱেই স্থাৱৰ নহয়চোন দুখ কি , সময় কি , পৰিস্থিতি কি , ৰূপ কি ; হু নমৰি ভালে কৰিলোঁ । ” মবাইলত অচিনাকী নম্বৰৰ মেচেজ । চিনাকি কবিতা । চকুহালত চন্ছল হাঁহি লৈ নম্বৰটোত হোৱাট আপাছত মেছেজ কৰিলে , ” সম্ভৱ নহয় জানিও আৱেদন কিয় ? “\nৰিপ্লাই আহিল , ” এতিয়াও সময় আছে শৃংখল হোৱা । “\n” ৰাগিৱাল বস্তু সেৱন কৰি কোনোৱে শৃংখল নহয় । এৰি দিয়া চিগাৰেট , বিয়েৰ , ভদকা । “\n” এতিয়া সৈনিক স্কুলত পঢ়ি থকা সেই কেডেটটো হৈ থকা নাই । Indian Army ৰ officer মই । “\n” ভয় কমিল মানে । ” তুমুৱে টাইপ কৰে ।\n” চাওঁ , পোহৰ আহিব দিয়া । গছপুলি এটা ৰুইছো তোমাৰ নামত । “\n” মই পোহৰক বাধা দিয়া নাই , বকুল । এৰিম বাৰু চিগাৰেট , বিয়েৰ , ভদকা তোমাৰ বাবেই । কিন্তু মোক প্ৰতিশ্ৰুতি দিয়া আমি বন্ধু হৈ থাকিম সদায় । কাৰণ মই অৰণ্যক মোৰ সফল জীৱন দেখুৱাব খুজো । “\nআজিকালিৰ তমসাই ঘনাই কবিতা পাঠ কৰে । কিতাপেৰে পুঠিভৰালটো সজাই । সুন্দৰ গান শুনি লাভলীক বুকুৰ মাজত লৈ খুৰাকলৈ ফোন লগাই , ” খুৰা , কাৰ্গিল যুদ্ধত বিজয়ী হৈ Indian Army ৰ কিমান ফুৰ্তি লাগিছিল । “\n“কিয় সুধিলা ? দেশ ৰক্ষাত আনন্দ আছে । “\n” তুমি যে মোক মৰি যাব নিদিলা , সেই জীৱন যুদ্ধত জয় হৈ মোৰ সিমানেই বিশ্বাস বাঢ়িছে , আনন্দ লাগিছে । “\n” নিজক নিশেষ কৰাত আনন্দ নাপায় , তুমু । কণ্টকময় পথতো কাইট গচকি পাৰ হব পৰাজনে জীৱনত কাইটৰ খোজ কেনেকুৱা অনুভৱ কৰিব পাৰে । “\nCOOKED FOR NE STUDENTS in Delhi during lockdown


এইবাৰ বস্তুৰ দাম কমিবই! অভিনৱ উপায় উলিয়ালে অতুল বৰা, ভৱেশ কলিতা, জয়ন্ত মল্লই -\nHomeআঞ্চলিকএইবাৰ বস্তুৰ দাম কমিবই! অভিনৱ উপায় উলিয়ালে অতুল বৰা, ভৱেশ কলিতা, জয়ন্ত...\nএইবাৰ বস্তুৰ দাম কমিবই! অভিনৱ উপায় উলিয়ালে অতুল বৰা, ভৱেশ কলিতা, জয়ন্ত মল্লই\nগুৱাহাটী : বজাৰত শাক-পাচলি, গেছ চিলিণ্ডাৰৰ পৰা পেট্ৰ’ল-ডিজেললৈকে সকলোৰে জুই-ছাই দাম। বজাৰলৈ গৈ ধোঁৱা-কোৱা দেখিবলগীয়া অৱস্থা সকলোৰে। দামে আকাশ চুইছে মিঠাতেলৰো। চৰকাৰে দাম নিয়ন্ত্ৰণত সম্পূৰ্ণৰূপে ব্যৰ্থ হোৱা বুলি সৰ্বত্ৰে উঠিছে সমালোচনাৰ জোৱাৰ। কিন্তু আমাৰ শাসকীয় দলৰ নেতা-বিধায়কসকল এনেই বহি থকা নাই। তেওঁলোক দাম কমোৱাৰ বিভিন্ন অভিনৱ উপায় উদ্ভাৱনত লাগি গৈছে। কিছুদিনৰ পূৰ্বে বিজেপিৰ প্ৰাক্তন ৰাজ্যিক সভাপতি ৰঞ্জিৎ কুমাৰ দাসে কণীৰ দাম বঢ়াৰ এটা অতি অভিনৱ কাৰণ বিচাৰি উলিয়াইছিল। তেওঁ ‘গৱেষণা’ত লাভ কৰা তথ্য মতে মানুহে কণী বেছিকৈ খোৱাৰ বাবেই দাম বাঢ়িছে।\nগতিকে কণী কমাই কালেই কমি যাম ইয়াৰ দাম। এতিয়া তেওঁৰ সুৰতে সুৰ মিলাইছে দিছপুৰৰ বিধায়ক অতুল বৰাই। মিঠাতেলৰ দাম কমোৱাৰ বাবে তেওঁ ৰাইজক তেল কমাই খোৱাৰ উপদেশ দিছে। তেওঁৰ মতে, মানুহে তেলৰ ব্যৱহাৰ কম কৰি দিলেই বেপাৰীসকলৰ মুদা মৰিব আৰু তেলৰ দাম কম কৰিবলৈ বাধ্য হৈ পৰিব। তেওঁ লগতে কয়, ‘বাকীবোৰ বস্তু বেছিকৈ খাব লাগে। তেল কমাই খাব লাগে। মই তেল নাখাওঁ। সিজোৱা বস্তুহে খাওঁ।’ বিধায়ক বৰাৰ এই বহুমূলীয়া উপদেশ ৰাইজে গ্ৰহণ কৰিলে তেলৰ দাম নকমাকৈ থাকিব পাৰেনে? ইফালে, সিজোৱা বস্তু খোৱাৰ ফলত স্বাস্থ্যও ৰক্ষা পৰিব। হাতে-কামে একো কৰিব নোৱাৰিলেও এনে অভিনৱ উপায় উদ্ভাৱনেৰে শাসকীয় দলৰ নেতা-বিধায়কে ৰাইজৰ উপকাৰ কৰাৰ চেষ্টা চলাই গৈছে। ইয়াৰ পূৰ্বে নলবাৰীৰ বিধায়ক তথা মু্খ্যমন্ত্ৰীৰ ৰাজনৈতিক সচিব জয়ন্ত মল্ল বৰুৱাই পেট্ৰ’ল-ডিজেলৰ দাম কমাবলৈ হ’লে গাড়ীৰ ঋণ প্ৰদান কৰা বন্ধ কৰিবলৈ বেংকক পৰামৰ্শ দিছিল। হওতে কথাটো হয়ো। গাড়ীৰ ঋণ নাপালে দুচকীয়া বা চাৰিচকীয়া বাহন কিনিব নোৱাৰিব ৰাইজে। তেতিয়া তেলৰ ব্যৱহাৰে কমিব, দামো কমিব।\nমিঠাতেলৰ দাম বেছি যিহেতু ৰাইজে পূৰ্বতকৈ কমকৈ চাকি জ্বলায়ে দীপাৱলী পালন কৰা উচিত\nএইবাৰ একেটা সুৰতে সুৰ মিলাই বিজেপিৰ সভাপতি ভৱেশ কলিতাই ৰাইজক কমকৈ চাকি জ্বলাই দেৱালী পালন কৰাৰ পৰামৰ্শ দিছে। তেওঁৰ মতে, ‘মিঠাতেলৰ দাম বেছি যিহেতু ৰাইজে পূৰ্বতকৈ কমকৈ চাকি জ্বলায়ে দীপাৱলী পালন কৰা উচিত।’ মুঠতে যেনেকৈ নহওক ব্যৱহাৰ কম কৰক। ব্যৱহাৰ নকৰিলে দাম বাঢ়ক বা কমক সেই লৈ কাৰ কি আহে যায়? শাসকীয় দলৰ নেতাসলৰ এই উপদেশ এতিয়া বেছ চৰ্চাৰ কাৰণ হৈ পৰিছে। ইফালে, সেউজ দীপাৱলী পালন কৰিবলৈ আহ্বান জনাই সভাপতিগৰাকীয়ে কয়, ‘চাইনিজ বস্তু পৰিহাৰ কৰক। মাটিৰ চাকি জ্বলায়েই পালন কৰক পোহৰৰ উৎসৱ।’ কাইলৈ ঘোষণা হ’বলগীয়া উপ নিৰ্বাচনৰ ফলাফল সন্দৰ্ভতো ভৱেশ কলিতা মত প্ৰকাশ কৰে৷ নিৰ্বাচন অনুষ্ঠিত হোৱা ৰাজ্যৰ পাঁচোটা সমষ্টিতে বিজেপি জিকিব বুলি দাবী কৰে সভাপতি কলিতাই।\nতেওঁ কয়, ‘আমি ৫ টা গ’ল দিলোঁ৷ বিৰোধীৰ গ’লকীপাৰ নাছিল। সেয়ে খেলি ভাল নালাগিল।’ বুলি কয় ভবেশ কলিতাই৷ থাওৰাত কংগ্ৰেছ লগত, মৰিয়নিতো কংগ্ৰেছৰ লগত প্ৰতিদ্বন্দ্বিতা হ’ব। বিৰোধী আঞ্চলিক দল ‘ৰাইজৰ দল’ দ্বিতীয় স্থানতো নাথাকে বুলিও তেওঁ দাবী কৰে। ভবানীপুৰ আৰু তামুলপুৰ সমষ্টিতো বিপুল ভোটত জয়ী হ’ব বুলি বিশ্বাসী ভবেশ কলিতাই গোসাঁইগাঁৱত ত্ৰিকোণীয়া প্ৰতিদ্বন্দ্বিতা হ’ব বুলি মন্তব্য কৰে।\njayanta mallah barua\nPrevious articleট্ৰেকিং কৰি ভাল পায় নেকি? জানো আহক ১০ টা মনোমোহা ট্ৰেকিং স্পটৰ বিষয়ে\nNext articleষ্টেনফ’ৰ্ডলৈ গৈছিল দুই ভাৰতীয় ছাত্ৰ; পঢ়া আধাতে এৰি আহি দেশত লগাইছে তোলপাৰ!


Congress massive election campaign in Bhabanipur former AIUDF MLA joins Congress ভৱানীপুৰত কংগ্ৰেছৰ নিৰ্বাচনী প্ৰচাৰ, AIUDFৰ প্ৰাক্তন বিধায়কৰ কংগ্ৰেছত যোগদান– News18 assam\n''আপোনালোকে ভূ–মাফিয়াক ভোট দিব নে ভূমিদাতাক দিব?''- ভূপেন বৰা\nLast Updated : October 26, 2021, 21:23 IST\nভৱানীপুৰৰ উপ-নিৰ্বাচনত কংগ্ৰেছ প্ৰাৰ্থী শৈলেন্দ্ৰ নাথ দাসৰ সমৰ্থনত মঙলবাৰে মাজগাঁওত এক বিশাল নিৰ্বাচনী সভা অনুষ্ঠিত হয় ৷ বৰপেটা জিলা কংগ্ৰেছৰ সভাপতি আব্দুৰ ৰহিম খানৰ সভাপতিত্বত অনুষ্ঠিত হোৱা কংগ্ৰেছৰ বিশাল নিৰ্বাচনী জনসভাত প্ৰদেশ কংগ্ৰেছৰ সভাপতি ভূপেন বৰাই বিজেপি প্ৰাৰ্থী ফণী তালুকদাৰক তীব্ৰ সমালোচনা কৰে।\nভৱানীপুৰৰ কংগ্ৰেছ প্ৰাৰ্থী শৈলেন্দ্ৰ নাথ দাসে ভৱানীপুৰত বিদ্যালয় খোলাৰ বাবে ভূমি দান কৰাৰ প্ৰসংগ উত্থাপন কৰি তেওঁ কয়– ''দাসে দান দিয়া ভূমিত শিক্ষাদান দি কৰি থকা হৈছে, এতিয়া আপোনালোকে ভূ–মাফিয়াক ভোট দিব নে ভূমিদাতাক দিব?''\nআনহাতে মুখ্যমন্ত্ৰী ড° হিমন্ত বিশ্ব শৰ্মাক বিধায়ক ক্ৰয় কৰা মুখ্যমন্ত্ৰী বুলিও উল্লেখ কৰে সভাপতি বৰাই ৷ সভাত সৰ্বভাৰতীয় কংগ্ৰেছৰ সম্পাদক তথা অসমৰ পৰ্যবেক্ষক পৃথিৱীৰাজ প্ৰভাকৰ সাথে বিজেপি চৰকাৰক তীব্ৰ সমালোচনা কৰি পেট্ৰ'ল–ডিজেলৰ লগতে অত্যাৱশ্যকীয় সা–সামগ্ৰীৰ ব্যাপক মূল্যবৃদ্ধিৰ বিষয়টো অৱতাৰণা কৰে।\nএই সভাত ভৱানীপুৰ সমষ্টিৰ এ আই ইউ ডি এফ দলৰ প্ৰাক্তন বিধায়ক আবুল কালাম আজাদে কংগ্ৰেছ দলত আনুষ্ঠানিকভাৱে যোগদান কৰে ৷ তদুপৰি এ আই ইউ ডি এফ দলৰ কেন্দ্ৰীয় সম্পাদক প্ৰশান্ত কুমাৰ শৰ্মায়ো এ আই ইউ ডি এফ দল ত্যাগ কৰি কংগ্ৰেছ দলত যোগদান কৰে ৷\nসভাত বিধায়ক আব্দুৰ ৰহিম আহমেদ, বিধায়ক ৰেকিব উদ্দিন আহমেদ, বিধায়ক ছিদ্দিক আহমেদ, বিধায়িকা নন্দিতা দাস, বৰপেটা জিলা পৰিষদৰ সভানেত্ৰী খানম নাজিমা আহমেদ, কংগ্ৰেছ নেতা আব্দুছ ছামাদ আহমেদ, বৰপেটা জিলা কংগ্ৰেছৰ সভাপতি আব্দুৰ ৰহিম খান, প্ৰাক্তন সভাপতি শান্তনু শৰ্মাৰ লগতে কংগ্ৰেছৰ বহু নেতা–কৰ্মী উপস্থিত থাকে ৷\nFirst published: October 26, 2021, 21:20 IST\nAssam CongressBy Election


বিশ্বনাথত আৰম্ভ হ'ল দুখনকৈ ইলেকট্ৰ’নিক বাছৰ চলাচল... - Prag News\nHomeআঞ্চলিকবিশ্বনাথত আৰম্ভ হ'ল দুখনকৈ ইলেকট্ৰ’নিক বাছৰ চলাচল...\nবিশ্বনাথত আৰম্ভ হ’ল দুখনকৈ ইলেকট্ৰ’নিক বাছৰ চলাচল…\nবিশ্বনাথ : আজিৰেপৰা বিশ্বনাথ জিলাত আৰম্ভ হ’ল দুখনকৈ ইলেকট্ৰ’নিক বাছৰ চলাচল। ১.৭৮ কোটি ব্যয় সাপেক্ষে নিৰ্মাণ হোৱা উত্তৰ-পূৰ্বাঞ্চলৰ ভিতৰতে ইলেকট্ৰ’নিক বাছ সেৱাৰ দ্বিতীয়টো চাজিং ষ্টেচন আজি আনুষ্ঠানিকভাৱে শুভাৰম্ভ কৰে তেজপুৰ লোকসভা সমষ্টিৰ সাংসদ পল্লৱলোচন দাসে।\nআৰু পঢ়িব পাৰিব : ঘৰত ৬ লিটাৰতকৈ অধিক সুৰা ৰাখিবৰ বাবে লাগিব লাইচেন্স!\nউল্লেখ্য যে অসম চৰকাৰৰ পৰিবহণৰ নিগমৰ অধীনত আৰম্ভ হোৱা ইলেকট্ৰ’নিক বাছসেৱাৰ প্ৰথমটো ষ্টেচন গুৱাহাটীত আৰু দ্বিতীয়টো বিশ্বনাথ জিলাত স্থাপন হোৱাত উৎফুল্লিত হৈ পৰিছে বিশ্বনাথবাসী। ইলেকট্ৰ’নিক বাছ চাৰিখন একে লগে চাৰ্জিং কৰিব পৰা ষ্টেচনটোৰপৰা বাছ দুখন বৰ্তমান এবাৰ চাৰ্জিং কৰিলে বিশ্বনাথ চাৰিআলিৰপৰা ১২০কিঃমিঃ পথহে অতিক্ৰম কৰিব পাৰিব।\nএই উপলক্ষে বিশ্বনাথ চাৰিআলিৰ ছাপ্লাইৰ সমীপত নিৰ্মাণ কৰা চাৰ্জি্ং ষ্টেচনটোত উদ্বোধনী অনুষ্ঠান অনুষ্ঠিত হয়। অনুষ্ঠানত সাংসদ পল্লৱলোচন দাস, বিশ্বনাথৰ বিধায়ক প্ৰমোদ বৰঠাকুৰ আৰু অসম ৰাজ্যিক পৰিবহণ নিগমৰ অধ্যক্ষ অশোক ভট্ৰৰায়ে অসম চৰকাৰৰ বিভিন্ন আঁচনিৰ সম্পৰ্কে বক্তব্য আগবঢ়ায়।\nPrevious articleঘৰত ৬ লিটাৰতকৈ অধিক সুৰা ৰাখিবৰ বাবে লাগিব লাইচেন্স!\nNext articleদেশত টাটাই মুকলি কৰিব মডাৰ্না প্ৰতিষেধক!


বহুবিশ্ব - অসমীয়া ৱিকিপিডিয়া\nবহুবিশ্ব হৈছে কেইবাখনো ব্ৰহ্মাণ্ডৰ এক প্ৰাকল্পিক নাইবা অনুমানভিত্তিক গোট ।\nবহুবিশ্ব (ইংৰাজী: Multiverse) হৈছে কেইবাখনো ব্ৰহ্মাণ্ডৰ এক প্ৰাকল্পিক নাইবা অনুমানভিত্তিক (Hypothetical) গোট। আটাইবোৰ ব্ৰহ্মাণ্ডয়েই কাল, সময়, পদাৰ্থ, শক্তি, তথ্য, ভৌতিক নিয়মাৱলী, আৰু ভৌতিক ধ্ৰুৱকৰে সমৃদ্ধ। বহুবিশ্বৰ ভিতৰত থকা ব্ৰহ্মাণ্ডক "সমান্তৰাল ব্ৰহ্মাণ্ড", "অইন ব্ৰহ্মাণ্ড", "বিকল্প ব্ৰহ্মাণ্ড" নাইবা "বহুতো ব্ৰহ্মাণ্ড" বুলিও অভিহিত কৰা হয়।\n1 সংক্ষিপ্ত ব্যাখ্যা\n2 ধাৰণাটোৰ ইতিহাস\n3 প্ৰমাণৰ সন্ধান\nসংক্ষিপ্ত ব্যাখ্যাসম্পাদনা কৰক\nবহু ব্ৰহ্মাণ্ডৰ ধাৰণাটো ব্ৰহ্মাণ্ডবিজ্ঞান, পদাৰ্থ বিজ্ঞান, জ্যোতিৰ্বিজ্ঞান, ধৰ্ম, দৰ্শন, ট্ৰেন্সপাৰ্ছ'নেল ছাইক'লজি, সংগীত আৰু সকলোধৰণৰ সাহিত্যত বিশেষকৈ কল্পবিজ্ঞান, কমিক্‌ছ আৰু ফেণ্টাছিত দেখিবলৈ পোৱা যায়। এনেধৰণৰ প্ৰসংগত, সমান্তৰাল ব্ৰহ্মাণ্ডক বৈকল্পিক ব্ৰহ্মাণ্ড, কোৱাণ্টাম ব্ৰহ্মাণ্ড, আন্তঃভেদী ব্ৰহ্মাণ্ড, সমান্তৰাল ব্ৰহ্মাণ্ড, সমান্তৰাল মাত্ৰা, সমান্তৰাল পৃথিৱী, সমান্তৰাল বাস্তৱতা, কোৱাণ্টাম বাস্তৱতা, বৈকল্পিক বাস্তৱতা আদি নামেৰে উল্লেখ কৰা হয়। পদাৰ্থ বিজ্ঞানীৰ সমুদায়ে বিভিন্ন সময়ত এই ধাৰণাটোক লৈ তৰ্ক কৰি আহিছে। প্ৰথিতযশা পদাৰ্থ বিজ্ঞানীসকল এই ধাৰণাটোৰ সপক্ষে আৰু বিপক্ষে থিয় দিছে।\nএকাংশ পদাৰ্থবিজ্ঞানীয়ে কয় যে, বহুবিশ্বৰ ধাৰণাটো বৈজ্ঞানিক অনুসন্ধানৰ এটা ন্যায়সংগত বিষয় নহয়। আনহাতে বহুবিশ্বক পৰীক্ষামূলক বৈধতাপ্ৰাপ্তিৰ পৰা পৃথক কৰি ৰখাৰ প্ৰচেষ্টাই ৰাজহুৱা প্ৰেক্ষাপটত বিজ্ঞাননিৰ্ভৰতা হ্ৰাস কৰিব নেকি-এই বিষয়েও উদ্বেগ প্ৰকাশিত হয়। তেনেধৰণৰ প্ৰয়াসে প্ৰাথমিক পদাৰ্থ বিজ্ঞানৰ অধ্যয়নক ক্ষতিগ্ৰস্ত কৰাৰ আশংকা আছে। একাংশই যুক্তি দৰ্শায় যে বহুবিশ্বৰ ধাৰণাটো বৈজ্ঞানিক অনুমানৰ পৰিৱৰ্তে দৰাচলতে এটা দাৰ্শনিক ধাৰণাহে। কাৰণ ইয়াক প্ৰায়োগিকভাৱে মিথ্যা প্ৰমাণিত কৰিব নোৱাৰি। মিথ্যাপ্ৰতিপাদনযোগ্যতা (falsifiability) বৈজ্ঞানিক পদ্ধতিৰে এটা অংশ, যাৰ দ্বাৰা এটা তত্ত্বক বৈজ্ঞানিক পৰীক্ষাৰ জৰিয়তে নাকচ কৰিব পাৰি। প'ল ষ্টেইনহাৰ্ডটৰ এটা জনপ্ৰিয় যুক্তি আছে যে, যদি এটা তত্ত্বৰ জৰিয়তে আটাইবোৰ সম্ভাব্য ফলাফল আহৰণ কৰিব পাৰি, তেন্তে সেইটো তত্ত্বক কোনো পৰীক্ষাই নাকচ কৰিব নোৱাৰে।\n২০০৭ চনত, ন'বেল-বিজয়ী ষ্টিভেন ৱেনবাৰ্গে এটা পৰামৰ্শ আগবঢ়ায়। তেওঁ কয় যে-যদিহে বহুবিশ্বৰ সঁচাকৈয়ে অস্তিত্ব আছে, তেন্তে বিগ বেঙত আমি পৰ্যবেক্ষণ কৰা মানপ্ৰাপ্ত আৰ্হিটোৰ কোৱাৰ্ক ওজন আৰু আনবোৰ ধ্ৰুৱকৰ সঠিক মানৰ যৌক্তিক ব্যাখ্যা লাভ কৰাৰ আশাটো নিৰ্বাপিত হ'ব। কাৰণ সেইবোৰৰ মান আমি বাস কৰা বহুবিশ্বখনৰ এক বিশেষ অংশৰ দুৰ্ঘটনাৰ নিচিনাহে হ'ব ("the hope of findingarational explanation for the precise values of quark masses and other constants of the standard model that we observe in our Big Bang is doomed, for their values would be an accident of the particular part of the multiverse in which we live.")।\nধাৰণাটোৰ ইতিহাসসম্পাদনা কৰক\nঅসীম বিশ্বৰ ধাৰণাটোৰ সম্বন্ধে সৰ্বপুৰণি দৃষ্টান্তটো পোৱা যায় প্ৰাচীন গ্ৰীক দৰ্শনৰ পৰমাণুবাদত (Atomism)। এই ধাৰণাটোৰ মতে, পৰমাণুৰ সংঘৰ্ষৰ জৰিয়তে অসীম সমান্তৰাল বিশ্বৰ উৎপত্তি হৈছে। খ্ৰীষ্টপূৰ্ব তৃতীয় শতিকাত দাৰ্শনিক ক্ৰিচিপাছে এইবুলি কয় যে, বিশ্বখনৰ চিৰকাল লয় আৰু পুনৰ-উৎপত্তি হৈ থাকে; যিয়ে সময়জুৰি থকা বহুতো বিশ্বৰ অস্তিত্বৰ ইংগিত দিয়ে।\n১৯৫২ চনৰ ডাবলিনত, আৰৱিন শ্ৰুডিঙগাৰে এটা বিশেষ বক্তৃতা প্ৰদান কৰিছিল। বিশেষ প্ৰসংগটোৰ উল্লেখ কৰাৰ পূৰ্বে তেওঁ দৰ্শকক উদ্দেশ্যি একধৰণৰ আমোদজনক সতৰ্কবাণী প্ৰদান কৰিছিল যে, তেওঁ ক'বলৈ ওলোৱা কথাটো হয়তো "উন্মাদৰ দৰে" লাগিব পাৰে। তাৰপিছত তেওঁ কৈছিল যে,-তেওঁৰ সমীকৰণবোৰে বহুতো বৈসাদৃশ্যপূৰ্ণ ইতিহাসৰ বিষয়ে ব্যাখ্যা কৰা যেন লাগিছে। এইবোৰ কিন্তু "বৈকল্পিক নহয়, তাৰ পৰিৱৰ্তে সকলোবোৰেই সমসাময়িক ক্ষেত্ৰতেই" ঘটে ("not alternatives, but all really happen simultaneously")। এনেধৰণৰ দ্বৈৰ্থবাদক "Superposition" বুলি কোৱা হয়।\n১৮৯৫ চনত আমেৰিকান দাৰ্শনিক আৰু মনোবিজ্ঞানী উইলিয়াম জেমছে সঘনাই "বহুবিশ্ব" পৰিভাষাটো ব্যৱহাৰ কৰিছিল; অৱশ্যে এক বেলেগ প্ৰসংগতহে তেওঁ সেই পৰিভাষাৰ উল্লেখ কৰিছিল। কল্পকাহিনীত এই পৰিভাষাটো পোনপ্ৰথমবাৰৰ বাবে মাইকেল মৰকুকে ব্যৱহাৰ কৰিছিল। বহুবিশ্বৰ বৰ্তমানৰ প্ৰচলিত ধাৰণাটোক তেওঁ ১৯৬৩ চনত লিখা কল্পবিজ্ঞানধৰ্মী অভিযানমূলক উপন্যাস The Sundered Worldsত ব্যৱহাৰ কৰিছিল। উল্লেখ্য যে, সেই উপন্যাসখন তেওঁৰ দ্বাৰা লিখিত "ইটাৰনেল চেম্পিয়ন" ধাৰাবাহিকৰে এটা খণ্ড আছিল।\nপ্ৰমাণৰ সন্ধানসম্পাদনা কৰক\n২০১০ চনৰ ওচৰে-পাজৰে ষ্টিফেন এম. ফিনেইৰ দৰে একাংশ বিজ্ঞানীয়ে WMAP (Wilkinson Microwave Anisotropy Probe)-ৰ কিছুমান ডাটা বিশ্লেষণ কৰে। তেওঁলোকে তাৰপিছত দাবী তোলে যে-সুদূৰ অতীতত কোনো সমান্তৰাল ব্ৰহ্মাণ্ডৰ সৈতে আমাৰখন ব্ৰহ্মাণ্ডৰ সংঘৰ্ষ হৈছিল। তেওঁলোকে সেই সংঘৰ্ষৰ প্ৰমাণ আহৰণ কৰা বুলি কয়। অৱশ্যে WMAP নামৰ একেটা সঁজুলিৰে ডাটা পুনৰীক্ষণ কৰি আৰু WMAPতকৈও তিনিগুণে বৃহৎ আকাৰৰ প্লেংক নামৰ কৃত্ৰিম উপগ্ৰহটো পৰ্যবেক্ষণ কৰি এই সিদ্ধান্তলৈ অহা যায় যে, তেনেধৰণৰ সংঘৰ্ষত জড়িত হোৱা ব্ৰহ্মাণ্ডৰ সমৰ্থনত পাৰিসংখ্যিকভাৱে শক্তিশালী কোনো প্ৰমাণ এতিয়াও উপলব্ধ হোৱা নাই। ইয়াৰ লগতে সংযোজন কৰিব লাগিব যে, আমাৰ ব্ৰহ্মাণ্ডখনৰ ওপৰত ক্ৰিয়া কৰি থকা অইন ব্ৰহ্মাণ্ডৰ কোনোধৰণৰ মহাকৰ্ষণিক টানৰো (gravitational pull) এতিয়ালৈকে প্ৰমাণ পোৱা নাই।\n↑ Ganguli, Shuvadip. "PHYSICS My love: Story of Physics for Everyone". পৃষ্ঠাসমূহ: 78. https://www.google.co.in/books/edition/PHYSICS_My_love/asKIDwAAQBAJ?hl=en&gbpv=1&dq=The+%27%27%27multiverse%27%27%27+is+a+%5B%5BHypothesis%7Chypothetical%5D%5D+group+of+multiple+%5B%5Buniverse%5D%5Ds.+Together,+these+universes+comprise+everything+that+exists:+the+entirety+of+%5B%5Bspace%5D%5D,+%5B%5Btime%5D%5D,+%5B%5Bmatter%5D%5D,+%5B%5Benergy%5D%5D,+%5B%5Binformation%5D%5D,+and+the+%5B%5Bphysical+law%5D%5Ds+and+%5B%5BPhysical+constant%7Cconstants%5D%5D+that+describe+them.+The+different+universes+within+the+multiverse+are+called+%22parallel+universes,%22+%22other+universes,%22+%22alternate+universes,%22+or+%22many+worlds.%22&pg=PA78&printsec=frontcover#v=onepage&q=The%20। আহৰণ কৰা হৈছে: 8 August 2020.\n↑ Kragh, H. (2009). "Contemporary History of Cosmology and the Controversy over the Multiverse". Annals of Science খণ্ড 66 (4): 529–551. doi:10.1080/00033790903047725.\n↑ Ellis, Georg; Silk, Joe (16 December 2014). "Scientific Method: Defend the Integrity of Physics". Nature খণ্ড 516 (7531): 321–323. doi:10.1038/516321a. PMID 25519115.\n↑ "Feynman on Scientific Method". YouTube. https://www.youtube.com/watch?v=EYPapE-3FRw। আহৰণ কৰা হৈছে: 28 July 2012.\n↑ Steinhardt, Paul (3 June 2014). "Big Bang blunder bursts the Multiverse bubble". Nature খণ্ড 510 (7503): 9. doi:10.1038/510009a. PMID 24899270.\n↑ Weinberg, Steven (20 November 2007). "Physics: What we do and don't know". The New York Review of Books. http://www.nybooks.com/articles/archives/2013/nov/07/physics-what-we-do-and-dont-know/.\n↑ Sedacca, Matthew (2017). The Multiverse Is an Ancient Idea. Nautilus. Retrieved 2020-05-26.\n↑ "Erwin Schrödinger and the Quantum Revolution by John Gribbin: review".\n↑ James, William, The Will to Believe, 1895; and earlier in 1895, as cited in OED's new 2003 entry for "multiverse": James, William (October 1895), "Is Life Worth Living?", Int. J. Ethics খণ্ড6(1): 10, doi:10.1086/205378, https://books.google.com/books?id=HA0MAAAAIAAJ&pg=PA10, "Visible nature is all plasticity and indifference,amultiverse, as one might call it, and notauniverse."\n↑ "SECRET ORIGINS OF THE MULTIVERSE". legion of andy. https://legionofandy.com/2019/08/15/secret-origins-of-the-multiverse/। আহৰণ কৰা হৈছে: 8 August 2020.\n↑ "Astronomers Find First Evidence Of Other Universe". technologyreview.com. 13 December 2010. https://www.technologyreview.com/s/421999/astronomers-find-first-evidence-of-other-universes/। আহৰণ কৰা হৈছে: 12 October 2013.\n↑ Max Tegmark; Alexander Vilenkin (19 July 2011). "The Case for Parallel Universes". https://www.scientificamerican.com/article/multiverse-the-case-for-parallel-universe/। আহৰণ কৰা হৈছে: 12 October 2013.\n↑ "Is Our Universe InsideaBubble? First Observational Test of the 'Multiverse'". Science Daily. sciencedaily.com.3August 2011. https://www.sciencedaily.com/releases/2011/08/110803102844.htm। আহৰণ কৰা হৈছে: 12 October 2013.\n↑ Feeney, Stephen M.; Johnson, Matthew C.; Mortlock, Daniel J.; Peiris, Hiranya V. (2011). "First observational tests of eternal inflation: Analysis methods and WMAP 7-year results". Physical Review D খণ্ড 84 (4): 43507. doi:10.1103/PhysRevD.84.043507.\n↑ Feeney (2011). "First observational tests of eternal inflation". Physical Review Letters খণ্ড 107 (7): 071301. doi:10.1103/PhysRevLett.107.071301. PMID 21902380. . Bousso, Raphael; Harlow, Daniel; Senatore, Leonardo (2015). "Inflation after False Vacuum Decay: Observational Prospects after Planck". Physical Review D খণ্ড 91 (8): 083527. doi:10.1103/PhysRevD.91.083527.\n↑ Collaboration, Planck; Ade, P. A. R.; Aghanim, N.; Arnaud, M.; Ashdown, M.; Aumont, J.; Baccigalupi, C.; Balbi, A. et al. (2013-03-20). "Planck intermediate results. XIII. Constraints on peculiar velocities". Astronomy & Astrophysics খণ্ড 561: A97. doi:10.1051/0004-6361/201321299.\n↑ "Blow for 'dark flow' in Planck's new view of the cosmos". New Scientist.3April 2013. https://www.newscientist.com/article/dn23340-blow-for-dark-flow-in-plancks-new-view-of-the-cosmos। আহৰণ কৰা হৈছে: 10 March 2014.\n"https://as.wikipedia.org/w/index.php?title=বহুবিশ্ব&oldid=257142"ৰ পৰা অনা হৈছে\nশেষ সম্পাদনা কৰা হৈছে 31 December 2020 তাৰিখে 15:33 বজাত\nএই পৃষ্ঠাখন ৩১ ডিচেম্বৰ, ২০২০ তাৰিখে ২১:০৩ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=62345।


ইংৰাজীৰ শিক্ষকজন (মূল উৎস - আৰ. কে. নাৰায়ণৰ The English Teacher ; অনুবাদ- নয়ন ঠাকুৰীয়া) - সাহিত্য ডট অৰ্গ\nদৰব থ’বলৈ টেবুলখনৰ বাহিৰে বাকী সকলো বস্তু কোঠাৰপৰা আঁতৰাই নিয়া হ’ল। টাইফয়দ হোৱা বুলি শুনি সুশীলায়ো বৰ ভয় খালে। ডাক্তৰে তেওঁক বেছি পৰিমাণে গ্লুক’জ আৰু বাৰ্লি খুৱাবলৈ দিছিল। মই সুশীলাৰ প্ৰতিপালন কৰাত ব্যস্ত থকিলো। অসুখীয়া দেউতাক এৰি মা আহিব পৰা নাছিল। মোৰ শাহু-শহুৰ আহিছিল।\nলীলাৰ ব্যৱহাৰো আছিল অদ্ভুত ধৰণৰ। দুই তিনিবাৰ দুৱাৰমুখৰ পৰাই মাকক চাই যায়হি। লীলাক দেখিলে সুশীলাৰ মুখখন উদ্ভাসিত হৈ উঠিছিল। লীলাক কিবাকিবি সুধিছিল কিন্তু তাই কেতিয়াও উত্তৰ নিদিছিল।\nসুশীলাৰ বেমাৰে যেন আমাক আৰু নিবিড়ভাৱে কাষ চপাই নিছিল। সুশীলাৰ জ্বৰ ১০৪ ডিগ্ৰীলৈকে উঠাত ডাক্তৰে বৰফৰ পটি দিবলৈ ক’লে। আমি একেলগে জলপান খোৱা বম্বে আনন্দ ৰেষ্টোৰাৰ পৰাই মই বৰফৰ টুকুৰা লৈ আনিলোগৈ।\nএইদৰে কেইবাদিনো বৰফৰ পটি দিয়াৰ পাছত এদিন ৰাতিপুৱা দেখিলো সুশিলাৰ জ্বৰ ১০১লৈ নামি আহিছে। মোৰ মনটো বৰ ভাল লাগিল। ডাক্তৰ ঘৰলৈ অহাত মই কথাটো ক’লো। তেওঁ আৰু বৰফৰ পটি দিবলৈ মানা কৰিলে। বহুত দিনৰ মূৰত ঘৰৰ পৰিৱেশ পাতল হ’ল। মই শহুৰক সুশীলাৰ ওচৰত থৈ এঘণ্টামান বাহিৰত লীলাৰ লগত কটালো। ঘূৰি আহি দেখিলো শহুৰ আৰু ডাক্তৰ গভীৰ আলোচনাত ব্যস্ত।\nমই সুশীলালৈ চালো। তেওঁ বৰ শব্দ কৰি উশাহ লৈছে আৰু কপালখন ঘামিছে। মই কপালত হাত দিলো, বৰফৰ দৰে ঠাণ্ডা।\n“ডাক্তৰ,ডাক্তৰ উত্তাপ বহুত নামি আহিছে।” মই চিঞৰি উঠিলো।\n“মই জানো। তুমি দৌৰি মোৰ গাড়ীৰপৰা বেগটো লৈ আনা।”, ডাক্তৰে ক’লে আৰু গৰম পানী খুজিলে। বেগটো আনি দিয়াত তেওঁ সুশীলাক এটা ইনজেক্চন দিলে।\nএঘণ্টামানৰ পাছত তেওঁ নিজৰ বস্তুবোৰ সামৰি নীৰৱে যাবলৈ ওলাল। মোৰ লগত এটাও কথা নাপাতিলে। মই মূৰ্তিৰ দৰে থিয় হৈ থাকিলো। তেওঁ বেগটো ল’লে আৰু মোৰ পিঠিত লাহেকৈ থপৰিয়ালে। মই সম্বিত ঘূৰাই পালো।\n“আপুনি নেথাকে নেকি?” মই সুধিলো।\n“আমি আৰু কি কৰিব পাৰো?” তেওঁ মাটিৰ ফালে চাই উত্তৰ দিলে আৰু বেগটো লৈ তেওঁ গ’লগৈ। মই তেওঁৰ গাড়ীৰ শব্দ শুনিলো।\nকোঠাটোৰ ভিতৰত এক অসহ্য নীৰৱতা। সুশীলাৰ উশাহৰ ভয়ংকৰ শব্দইহে সেই নীৰৱতা ভংগ কৰিছে। মোৰ এনে ভাৱ হ’ল মুক্তিকামী আত্মাৰ আদেশত সেই শব্দটোৱে যেন দেহৰূপী কাৰাগাৰৰ দুৱাৰ ভাঙিবলৈ আগবাঢ়ি গৈছে।\nসৌৱা সুশীলাৰ দেহটো মাটিত শুৱাই থোৱা আছে। তেওঁৰ মুখখন বৰ উজ্জ্বল দেখিছিল। কপালত সেন্দূৰৰ ফোঁট আৰু মূৰত জেচমিন ফুলৰ মালাৰে তেওঁ সুসজ্জিতা। ওচৰ-চুবুৰীয়া আৰু আপোন মানুহৰ উচুপনিৰ শব্দ শুনিছো। কিন্তু মই যেন সকলো অনুভূতিৰ বাহিৰত। লীলাক ওচৰৰ মানুহৰ ঘৰলৈ লৈ যোৱা হৈছে, তাই আচৰিত হৈছে। আজি সকলোৱে কিয় তাইক ঘৰৰপৰা বাহিৰত ৰাখিবলৈ ব্যস্ত হৈছে।\nবাঁহৰ চাঙীত তুলি সুশীলাক শ্মশানলৈ নিয়া হ’ল। বাহিৰত প্ৰখৰ ৰ’দ। শ্মশানত বহুত দিনৰ মূৰত দিনৰ পোহৰত সুশীলাৰ মুখখন দেখিলো, বেমাৰত বিধ্বস্ত হৈ ঈষৎ হালধীয়া হৈ পৰিছে।\nপুৰোহিতৰ নিৰ্দেশক্ৰমে মই সুশীলাৰ চিতাত জুই দিলো। মই কিনি দিয়া বেঙুনীয়া ৰঙৰ শাৰীখনো সুশীলাৰ লগত জ্বলি উঠিছিল। মই চিতাৰ জুইকুৰা চালো, মোৰ কাৰণে ইয়াতকৈ ডাঙৰ সত্য আৰু একোৱেই নাই। জীৱনত কোনো সুখ-দুখেই মোক আৰু কেতিয়াও স্পৰ্শ কৰিব নোৱাৰিব।\n(আৰ. কে. নাৰায়ণ ভাৰতৰ সাহিত্য জগতৰ এটা উল্লেখযোগ্য নাম। ১৯৩৩ চনত তেখেতৰ ৰাজামা নামৰ এগৰাকী ছোৱালীৰ লগত বিবাহ হয়। ১৯৩৯ চনত টাইফয়ড ৰোগত পৰি তেওঁৰ পত্নীৰ মৃত্যু হয়। এই ঘটনাত ঔপন্যাসিকজনৰ নিজৰ ৩ বছৰীয়া কন্যা সন্তানটিৰ বাহিৰে আন সকলো কথাতে উদাসীনতা আহি পৰিছিল। জীৱন মৃত্যুৰ এই অভিজ্ঞতাৰ কথা তেওঁ উপন্যাসখনত বৰ্ণনা কৰিছে।)\n← এন্ধাৰে গৰকা দিনৰ কবিতা (অনুবাদ: সমুদ্ৰ কাজল শইকীয়া)\nমোৰ মনটো খেল-প্ৰিয় এটি সৰু শিশুৰ দৰে (অৰহান পামুকৰ সাক্ষাৎকাৰ) অসমীয়া অনুবাদ : হেমচন্দ্ৰ দত্ত →\nশংকা (Anais Nin-ৰ Risk নামৰ কবিতাটোৰ মুকলি অনুবাদ) (পংকজ বৰা)\nবনলতা সেন (মূল উৎস-বাংলা কবি জীৱনানন্দ দাসৰ একে নামৰ কবিতা; অনুবাদ-মধুচন্দা চলিহা ভুঞা)


Escitalopram + Etizolam - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Escitalopram + Etizolam in Assamese\nEscitalopram + Etizolam\nEscitalopram + Etizolam की जानकारी\nEscitalopram + Etizolam ৰ লাভ আৰু ব্যৱহাৰসমূহ- Escitalopram + Etizolam Benefits & Uses in Assamese- Escitalopram + Etizolam ar laabh aaru byavaharsamuh\nEscitalopram + Etizolam ৰ পালি আৰু সেয়া কেনেদৰে ল'ব- Escitalopram + Etizolam Dosage & How to Take in Assamese - Escitalopram + Etizolam ar paali aaru xeya kenedore lobo\nEscitalopram + Etizolam ৰ পাৰ্শ্চক্ৰিয়াসমূহ- Escitalopram + Etizolam Side Effects in Assamese- Escitalopram + Etizolam ar parshwakriyasamuh\nEscitalopram + Etizolam সংক্ৰান্ত সতৰ্কতাবাণীসমূহ- Escitalopram + Etizolam Related Warnings in Assamese- Escitalopram + Etizolam xonkranta xatarkatabanisamuh\nঅইন দৰৱৰ সৈতে Escitalopram + Etizolamৰ গুৰুতৰ ক্ৰিয়া-প্ৰতিক্ৰিয়া- Severe Interaction of Escitalopram + Etizolam with Other Drugs in Assamese- Oinor xoite Escitalopram + Etizolam ar gurutor kriya-pratikriya\nEscitalopram + Etizolam মতভেদসমূহ- Escitalopram + Etizolam Contraindications in Assamese- Escitalopram + Etizolam nishedhsamuh\nEscitalopram + Etizolam ৰ বিষয়ে সততে সোধা প্ৰশ্নসমূহ- Frequently asked Questions about Escitalopram + Etizolam in Assamese- Escitalopram + Etizolam ar bikhoye satate xodha prashnasamuh\nখাদ্য আৰু মদৰ সৈতে Escitalopram + Etizolam ক্ৰিয়া-প্ৰতিক্ৰিয়া- Escitalopram + Etizolam Interactions with Food and Alcohol in Assamese- khadya aaru modor xoite Escitalopram + Etizolam kriya-pratikriya\nEscitalopram + Etizolam ৰ লাভ আৰু ব্যৱহাৰসমূহ - Escitalopram + Etizolam Benefits & Uses in Assamese - Escitalopram + Etizolam ar laabh aaru byavaharsamuh\nEscitalopram + Etizolam তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nEscitalopram + Etizolam ৰ পালি আৰু সেয়া কেনেদৰে ল'ব - Escitalopram + Etizolam Dosage & How to Take in Assamese - Escitalopram + Etizolam ar paali aaru xeya kenedore lobo\nEscitalopram + Etizolam-ৰ উপাদানসমূহ - Escitalopram + Etizolam Active Ingredients in Assamese - Escitalopram + Etizolam-ar upadaansamuh\nEscitalopram + Etizolam ৰ পাৰ্শ্চক্ৰিয়াসমূহ - Escitalopram + Etizolam Side Effects in Assamese - Escitalopram + Etizolam ar parshwakriyasamuh\nগৱেষণাৰ ভিত্তিত, Escitalopram + Etizolam ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nEscitalopram + Etizolam সংক্ৰান্ত সতৰ্কতাবাণীসমূহ - Escitalopram + Etizolam Related Warnings in Assamese - Escitalopram + Etizolam xonkranta xatarkatabanisamuh\nEscitalopram + Etizolam-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nEscitalopram + Etizolam-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nবৃক্কত Escitalopram + Etizolam কি প্ৰভাৱ দেখা গৈছে?\nযকৃতত Escitalopram + Etizolam কি প্ৰভাৱ দেখা গৈছে?\nহৃদযন্ত্ৰৰ ক্ষেত্ৰত Escitalopram + Etizolam ৰ কি প্ৰভাৱ দেখা গৈছে?\nঅইন দৰৱৰ সৈতে Escitalopram + Etizolamৰ গুৰুতৰ ক্ৰিয়া-প্ৰতিক্ৰিয়া - Severe Interaction of Escitalopram + Etizolam with Other Drugs in Assamese - Oinor xoite Escitalopram + Etizolam ar gurutor kriya-pratikriya\nEscitalopram + Etizolam তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nEscitalopram + Etizolam মতভেদসমূহ - Escitalopram + Etizolam Contraindications in Assamese - Escitalopram + Etizolam nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Escitalopram + Etizolam লোৱা অনুচিত যাতে -\nEscitalopram + Etizolam ৰ বিষয়ে সততে সোধা প্ৰশ্নসমূহ - Frequently asked Questions about Escitalopram + Etizolam in Assamese - Escitalopram + Etizolam ar bikhoye satate xodha prashnasamuh\nএই Escitalopram + Etizolam-এ অভ্য়াস বা নিচাৰ সৃষ্টি কৰে নেকি?\nখাদ্য আৰু মদৰ সৈতে Escitalopram + Etizolam ক্ৰিয়া-প্ৰতিক্ৰিয়া - Escitalopram + Etizolam Interactions with Food and Alcohol in Assamese - khadya aaru modor xoite Escitalopram + Etizolam kriya-pratikriya\nখাদ্য আৰু Escitalopram + Etizolamৰ ক্ৰিয়া-প্ৰতিক্ৰিয়া\nমদ আৰু Escitalopram + Etizolamৰ মাজৰ প্ৰতিক্ৰিয়া\nআপুনি বা আপোনাৰ পৰিয়ালৰ কোনোবাই Escitalopram + Etizolam লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Escitalopram + Etizolam ব্যৱহাৰ কৰিছিল নেকি?\nআপুনি কিমান পৰিমাণে Escitalopram + Etizolam সেৱন কৰিছিল?\nআপুনি Escitalopram + Etizolam ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Escitalopram + Etizolam সেৱন কৰে?


ভাৰতৰ আধুনিক শ্ৰৱণ কুমাৰলৈ মনত আছেনে? কৰ্ণাটকৰ ডি কৃষ্ণ কুমাৰে উপহাৰ হিচাপে লাভ কৰিলে এখন SUV , উচৰ্গা কৰিলে সমাজৰ বাবেsravan-kumar-D-Krishna-Kumar-got-a-suv-car-from-mahindra-tvniloy– News18 Assam\nভাৰতৰ আধুনিক শ্ৰৱণ কুমাৰক মনত আছেনে? কৰ্ণাটকৰ ডি কৃষ্ণ কুমাৰে উপহাৰ হিচাপে লাভ কৰিলে এখন SUV , উচৰ্গা কৰিলে সমাজৰ বাবে\nUpdated:September 19, 2020, 5:28 PM IST\nএতিয়া সময় ভ্ৰমণ কৰাৰ নহয়, ঘৰতে থকাৰহে! নিৰাপদে থকাৰ লগতে এখন কৰোণা মুক্ত সমাজ নিশ্চিত কৰাৰ প্ৰয়োজন ৷\nভাৰতৰ আধুনিক শ্ৰৱণ কুমাৰজনক মনত আছে নে আপোনাৰ? এখন ২০ বছৰীয়া পুৰণি স্কুটাৰ আৰু মাতৃক লগত লৈ কেইমাহ মান পূৰ্বে অসমলৈ অহা সেই লোকজনৰ কথাই কৈছো ৷ সুদুৰ কৰ্ণাটকৰ পৰা স্কুটাৰৰ পিছফালে মাতৃক বহুৱাই লৈ দেশৰ বিভিন্ন প্ৰান্তলৈ মাতৃক তীৰ্থ ভ্ৰমণ কৰোবলৈ নিছে তেওঁ ৷ এটা সৰু বেগত কেইপদ মান লাগতিয়াল সামগ্ৰী আৰু প্ৰয়োজনীয় দুই এপদ কাপোৰ লৈ পৈতৃক সম্পত্তি হিচাপে লাভ কৰা পুৰণি স্কুটাৰ খন লৈ তেওঁ অসমলৈও আহিছিল ৷ কামাখ্যা মন্দিৰ দৰ্শন কৰাৰ লগতে মাতৃক লৈ গুৱাহাটীৰ পৰা মাজুলী, ডিব্ৰুগড় আৰু তিনিচুকীয়ালৈ গৈছিল ৷ তেখেতৰ এই ভ্ৰমণৰ সময়ছোৱাত বিভিন্ন মঠ মন্দিৰলৈ লৈ গৈছিল মাতৃক ৷ মাতৃৰ প্ৰেমৰ অপূৰ্ব নিদৰ্শন দাঙি ধৰা কৰ্ণাটকৰ ডি কৃষ্ণ কুমাৰৰ যাত্ৰাৰ অন্যতম সংগী আছিল পুৰণি স্কুটাৰখন ৷ সেইখনেৰেই তেওঁ গৈছে ম্যানমাৰ, নেপাল, ভূটান বাংলাদেশ আদিত থকা বিভিন্ন মঠ মন্দিৰলৈ ৷ কিন্তু এতিয়া তেওঁ কষ্টকৰ যাত্ৰা কৰাৰ প্ৰয়োজন নাই ৷ কাৰণ তেওঁ এতিয়া মহিন্দ্ৰাৰ এখন ৰঙা বিলাসী গাড়ীৰ মালিক ৷\nযিজন ব্যক্তিয়ে তেখেতৰ ২০ বছৰ পুৰণি স্কুটাৰখন লৈ সমগ্ৰ দেশ ভ্ৰমণ কৰিছিল৷ অৱশেষত তেখেতে এখন চাৰিচকীয়া বাহন লাভ কৰিলে ৷ ১৮ ছেপ্তেম্বৰত ডি কৃষ্ণ কুমাৰে ৭০ বছৰীয়া মাতৃৰ সৈতে মহীশূৰৰ ইণ্ডিয়ান গেৰেজৰ পৰা চাবিসহ এখন টিকটিকীয়া ৰঙা ৰঙৰ মহিন্দ্ৰা ‘TUV 100’ গাড়ী উপহাৰ হিচাপে লাভ কৰে ৷ আনন্দ মহিন্দ্ৰাৰ তৰফৰ পৰা উপহাৰ হিচাপে প্ৰদান কৰা হয় TUV খন ৷ মহিন্দ্ৰা গ্ৰুপৰ সঞ্চালকগৰাকীয়ে এবছৰ পূৰ্বে ডি কৃষ্ণ কুমাৰৰ মাতৃৰ প্ৰতি থকা শ্ৰদ্ধা তথা মাতৃপ্ৰেম দেখি মুগ্ধ হৈ টুইটাৰত এই ঘোষণা কৰিছিল।\n‘এইয়া মোৰ মাৰ বাবে এক বিস্ময়কৰ ঘটনা আছিল ৷ মই মোৰ মাক গাড়ীৰে চামুণ্ডেশ্বৰী মন্দিৰলৈ প্ৰাৰ্থনা কৰিবলৈ নিয়াৰ সময়ত মায়ে মোক গাড়ীখনত থকা স্বয়ংক্ৰিয় প্ৰযুক্তিসমূহ আৰু গাড়ীৰ তাচ স্ক্ৰীনৰ কথা সুধি গৈছিল ৷ তেওঁ মোৰ নতুন গাড়ীখনৰ বাবে শিশুৰ দৰে আছিল ৷ স্কুটাৰ খনৰ পিলিয়ন চিটৰ পৰা বিলাসবহুল মহিন্দ্ৰা গাড়ীৰ সুকোমল চিটলৈ মোৰ মাৰ বাবে এইয়া আছি়ল এক মহান যাত্ৰা।’এইদৰে কয় ডি কৃষ্ণ কুমাৰে ৷\n‘গাড়ীখন যেনেকৈ উপহাৰ হিচাপে লাভ কৰিছো, মই সমাজৰ সেৱাৰ বাবে এই গাড়ীখন ব্যৱহাৰ কৰিম। স্বাস্থ্যজনিত কাৰণ, বাৰ্ধক্যজনিত সমস্যা বা জৰুৰী সমস্যাৰ বাবে মোৰ আশে পাশে যিকোনো ব্যক্তিয়ে গাড়ীখন বিনামূলীয়াকৈ ব্যৱহাৰ কৰিব পাৰিব।’ লগতে এই কথাও জনাই কৃষ্ণ কুমাৰে।\nFirst published: September 19, 2020, 5:28 PM IST


সভ্যতাৰ বয়স বাঢ়িছে কিন্তু আচৰণ?\nসভ্যতাৰ বয়স বাঢ়িছে। কিন্তু কিছু কিছু ক্ষেত্ৰত আচৰণ আজিও আদিম হৈয়েই আছে। বিশেষকৈ হিংসাৰ ক্ষেত্ৰত মানৱ সমাজখন যেন আজিও সভ্যতাৰ আৰম্ভণিৰ দিনবোৰতেই আছে। সেই সময়ছোৱাত শিক্ষাৰ ব্যৱস্থা নাছিল। জ্ঞান-বিবেকৰ ব্যৱহাৰ শূন্যপ্ৰায় আছিল। হিংসা মানৱ জীৱনত একধৰণৰ অংশ হৈ পৰিছিল। জীয়াই থকাৰ তাগিদাত বিবেকহীন মানুহে হংসাৰে নিজৰ অস্তিত্বক জীয়াই ৰাখিব বিচাৰিছিল। কিন্তু আজি সেইদিন নাই। শিক্ষা-জ্ঞানৰ আলোকেৰে আলোকিত মানৱ সভ্যতা। তথাপিও হিংসাৰ পয়োভৰ ইমানেই বেছি হৈ পৰিছে যে সাধাৰণ কথা এটাতে কোনো লোকক মৰিয়াই মৰিয়াই হত্যা কৰিবলৈ মানুহ দ্বিধাহীন হৈ পৰিছে। বিগত সময়.ছোৱাত অসমবাসীয়ে তেনে বহু গটনা প্ৰত্যক্ষ কৰিছে। সংবাদমাধ্যমত শিহৰণকৰী দৃশ্য দেখিছে। মানুহ কিয় হঠাতে এনেদৰে বৰ্বৰ হৈ পৰে? ইয়াৰ কাৰণ কি?\nবিশেষজ্ঞৰ মতে, মানুহৰ জীৱনৰ প্রতিটো মুহূর্তই কিবা নহয় কিবা অনুভূতিৰ মাজেৰে পাৰ হৈ যায়৷ ইয়াৰ সৰহসংখ্যকেই নেতিবাচক অনুভূতি৷ সময়ে সময়ে অনুভূতিবোৰৰ আৱেগিকভাৱে বিস্ফোৰণ ঘটে। তেতিয়াই মানুহ হিংস্র হৈ পৰে৷ গণহত্যাৰ ঘটনা সংঘটিত হয়। অসমত এনে ঘটনাৰ তালিকাখন দীঘল। সৌসিদিনা যোৰহাটৰ মাজমজিয়াত তেনে ঘটনা এটা সংঘটিত হয়। ঘটনাটোৱে ৰাজ্যখনৰ বিবেকৱান লোকসকলৰ চিন্তা-চেতনাক জোকাৰি যায়। তালিকাখনত আছে সংগীতশিল্পী অভি-নীল, সুচিকিৎসক ডাঃ দেৱেন দত্ত, নকছাৰিৰ যুৱক দেৱাশিস গগৈ, হোজাইৰ পাচলি বেপাৰী সনাতন ডেকা আৰু নুনমাটিৰ ঋতুপর্ণ পেগু আদি৷\nঘটনাবোৰে প্রমাণ কৰে যে এক শ্রেণীৰ মানুহ এতিয়া হিংস্র বন্যপ্রাণীতকৈও বেছি হিংস্র হৈ পৰিছে৷ কিন্তু জীৱশ্রেষ্ঠ মানুহৰ এই দানৱীয় হিংস্রতাৰ উৎস কি? মনস্তত্ত্ববিদসকলৰ মতে, হিংস্রতাৰ আদি পাঠ শিশু-কিশোৰে লাভ কৰে নিজৰ ঘৰখনৰ পৰাই৷ খোজকাঢ়িবলৈ শিকাৰ সময়ত শিশু যেতিয়া পৰি যায় বা চকী-টেবুলত খুন্দা মাৰি দুখ পায়, তেতিয়া জ্যেষ্ঠসকলে পৰি যোৱা মাটি ডোখৰ বা খুন্দামৰা চকী-টেবুলক দোষাৰোপ কৰি মাৰিবলৈ শিকায়৷\nনিজৰ অক্ষমতাৰ দায়িত্ব আনৰ ওপৰত জাপি দিয়াৰ শিক্ষাও শিশুয়ে আহৰণ কৰে শৈশৱতে৷ আনক আঘাত কৰা দোষণীয় নহয়– সেই শিক্ষাও শিশুৱে আহৰণ কৰে শৈশৱতে৷ শৈশৱৰ দেওনা পাৰ হৈ কৈশোৰত ভৰি দিয়াৰ পাছত শিশুৰ সংগী হৈ পৰে টেলিভিশ্যন, কার্টুন আৰু স্মার্ট ফোন৷ দুই-এখন কার্টুনক বা দি প্রায় সকলোবোৰ কার্টুন আৰু স্মার্ট ফোন৷ দুই-এখন কার্টুনক বাদ দি প্রায় সকলোবোৰ কার্টুনেই আগ্রাসন আৰু হিংস্রতাৰে ভৰপূৰ৷ তাৰ পাছত লাহে লাহে সোমাই পৰে শ্বুট আউট কম্পিউটাৰ গেমত৷\nএইধৰণৰ গেমৰ মাধ্যমেৰে কিশোৰৰ মনত সিঁচি দিয়া হয় ভার্ছুৱেল আগ্রাসন আৰু হিংসাৰ বীজ৷ আচলতে শৈশৱৰ খেলৰ সামগ্রী হিচাপে শিশুৰ হাতত তুলি দিয়া হয় পিষ্টল, ৰাইফল, ধনু-কাঁড় ইত্যাদি অস্ত্র-শস্ত্র৷ সকলো শিশু বা কিশোৰেই প্রতিনিয়ত প্রত্যক্ষ কৰে নিজৰ আপোনজন, ওচৰ-চুবুৰীয়াৰ কথা-বার্, খং-ৰাগ৷\nবিদ্যালয়ৰ শিক্ষক-শিক্ষয়িত্রীৰ ক্রোধৰ বহিঃপ্রকাশতো ফুটি উঠে নির্মমতা আৰু হিংস্রতাৰ নানা ৰূপ৷ সেই শিশু বা কিশোৰ যেতিয়া লাহে লাহে ডাঙৰ হৈ আহে, টিভি চেনেলৰ বাতৰি চাব পৰা হয়, বাতৰি কাকত পঢ়িব পৰা হয়, তেতিয়াই তেওঁ দেখিবলৈ পায় চোৰ-ডকাইত, ধর্ষণকাৰী, হত্যাকাৰী, ৰাজনৈতিক নেতাৰ প্রকৃত ছবিসমূহ৷ এনেবোৰ ঘটনা চোৱা বা দেখাৰ পাছত শিশু-কিশোৰৰ মনৰ ‘ভার্ছুৱেল’ আগ্রাসনৰ ঘটনাবোৰ পৰিৱর্তিত হয় বাস্তৱৰ ঘটনালৈ৷\n‘ভার্ছুৱেল হিংস্রতাত জড়িত এনেবোৰ শিশু-কিশোৰে নির্ভয়ে প্রত্যক্ষ কৰিব পাৰে বোমা-বিস্ফোৰণ বা গুলীয়াগুলীৰ ঘটনা৷ এনেবোৰ ঘটনাই তেওঁলোকৰ মনত বিশেষ একো চাপ বহুৱাব নোৱাৰে৷শিশু-কিশোৰৰ মনত আমি অভিভাৱকসকলেই এটা এটাকৈ সিঁচি দিছোঁ ভিন্নমত, ভিন্ন ধর্ম, ভিন্ন ভাষা, ভিন্ন জীৱন যাপনৰ প্রতি বিদ্বেষৰ বিহ৷ ৰোপণ কৰিছোঁ ঘৃণাৰ বীজ, যি বংশ পৰম্পৰাত আজিও প্রৱাহমান৷ ভিন্ন ধর্ম, ভিন্ন জাতি-জনগোষ্ঠী, ভিন্ন ভাষা-ভাষিক হেয় কৰা, সন্দেহৰ দৃষ্টিৰে চোৱা– এই সকলোবোৰেই আমি ডাঙৰবোৰেই শিকাইছোঁ শিশু-কিশোৰক৷ ডাঙৰৰ কাম-কাজ, কথা-বার্ দেখি-শুনিয়েই ডাঙৰ হৈছে আমাৰ শিশু৷ আমি যেনেকৈ চাবলৈ শিকাইছোঁ তেনেকৈয়ে চাইছে আমাৰ সন্তানে৷ আমিয়েই শিকাইছোঁ বন্ধুক (ভিন্ন সম্প্রদায়ৰ) ভিন্ন দৃষ্টিৰে চাবলৈ৷


ৰ'মান চেইনী - অসমীয়া ৱিকিপিডিয়া\nভাৰতীয় প্ৰশাসনিক বিষয়া, উদ্যোগী\nআন্‌একাডেমী, কণিষ্ঠতম ভাৰতীয় প্ৰশাসনিক বিষয়াৰ ভিতৰত অন্যতম\nৰ'মান চেইনী ভাৰতৰ এজন উদ্যোগী, সুবক্তা আৰু কণিষ্ঠতম প্ৰশাসনিক বিষয়াসকলৰ ভিতৰত অন্যতম। তেওঁ ২২ বছৰ বয়সত ২০১৩ চনত অসামৰিক সেৱাৰ পৰীক্ষাত উত্তীৰ্ণ হৈছিল। ৰ'মান চেইনী এজন টি. ই. ডি. এক্স বক্তা আৰু তেওঁ জেয়পী তথ্য প্ৰযুক্তি বিশ্ববিদ্যালয়ত বিশ্বৰ আটাইতকৈ কঠিন পৰীক্ষাত কেনেকৈ উত্তীৰ্ণ হ'ব পাৰি, সেই বিষয়ে বক্তৃতা আগবঢ়াইছে।\nৰ'মান চেইনীৰ জন্ম ৰাজস্থানৰ জয়পুৰত হৈছিল। তেওঁ ১৬ বছৰ বয়সত এইম্‌ছৰ প্ৰৱেশিকা পৰীক্ষাত উত্তীৰ্ণ হয়। ২২ বছৰ বয়সত ২০১৩ চনত তেওঁ অসামৰিক সেৱাৰ পৰীক্ষাত উত্তীৰ্ণ হয় আৰু কণিষ্ঠতম ভাৰতীয় প্ৰশাসনিক বিষয়াৰ ভিতৰত এজন হৈ পৰে।\nআন্‌একাডেমী অসামৰিক সেৱাত যোগ দিব খোজাসকলৰ বাবে এক বিনামূলীয়া প্ৰবেশদ্বাৰ। অসামৰিক সেৱাৰ পৰীক্ষাত উত্তীৰ্ণ হোৱাৰ পিছত তেওঁ সেই পৰীক্ষাৰ পৰীক্ষাৰ্থীসকলৰ বাবে বিনামূলীয়া সহায় আগবঢ়োৱাৰ কথা ভাবিলে। তাৰ বাবে তেওঁ গৌৰৱ মুঞ্জলৰ সৈতে লগ লাগি আন্‌একাডেমী আৰম্ভ কৰিলে যি এক অনলাইন শিক্ষাদান ব্যৱস্থা। বৰ্তমান আনেকাডেমীয়ে প্ৰশাসনিক সেৱাৰ পৰীক্ষাৰ প্ৰস্তুতি সন্দৰ্ভত নিজৰ ৱেবচাইট আৰু ইউটিউব ভিডিঅ'ৰ সহায়ত শিক্ষাদান কৰে।\n↑ Kolhe, Subodh, Dubey, Tanvi (2 July 2014). "[SocialStory Meetup In conversation with India’s youngest IAS officer – Roman Saini"]. Your Story. http://yourstory.com/2014/07/roman-saini-ias-meetup/। আহৰণ কৰা হৈছে:7March 2015.\n↑ How to crack world’s toughest examinations - ROMAN SAINI - TEDxJUIT. TEDx. 26 November 2014.\n↑ "IAS cracker passing on his know-how for free". DNA.9January 2015. http://www.dnaindia.com/mumbai/report-ias-cracker-passing-on-his-know-how-for-free-2050953। আহৰণ কৰা হৈছে:7March 2015.\n↑ शेडगे, अमृता (11 January 2015). "युवा IAS डॉ. रोमन सैनी देते हैं UPSC की फ्री कोचिंग". Aaj Tak. http://aajtak.intoday.in/education/story/youngest-ias-plus-doctor-roman-saini-giving-free-coaching-to-upsc-aspirants-1-794931.html। আহৰণ কৰা হৈছে:7March 2015.\n↑ Shedge, Amruta (10 January 2015). "Youngest IAS Roman Saini passing on his know-how to other aspirants for free". India Today. India Today (Jaipur). http://indiatoday.intoday.in/story/roman-saini-unacademy-ias-aspirants-free-online-coaching-civil-services-exam/1/412600.html। আহৰণ কৰা হৈছে:7March 2015.\n↑ Sharma, Shradha (29 June 2014). "Doctor, IAS and Entrepreneur: Meet Roman Saini". Your Story. http://yourstory.com/2014/06/roman-saini-entrepreneur/। আহৰণ কৰা হৈছে:7March 2015.\n↑ "Roman Saini (CSE 2013 Rank 18) UPSC Topper’s Interview – Part 3". ClearIAS. http://www.clearias.com/roman-saini-cse-2013-rank-18-upsc-toppers-interview-part-3/। আহৰণ কৰা হৈছে:9March 2015.\n"https://as.wikipedia.org/w/index.php?title=ৰ%27মান_চেইনী&oldid=212816"ৰ পৰা সংকলিত\nএই পৃষ্ঠাখন ১০ জানুৱাৰী, ২০২০ তাৰিখে ১৮:২৭ বজাত অন্তিম সংশোধন কৰা হৈছিল।


বিজেপিত এঘৰীয়া বৰুণ-মানেকা : কৃষকৰ পক্ষ লোৱাই অপৰাধ সঞ্জয় পুত্ৰৰ -\nHomeৰাজনৈতিকবিজেপিত এঘৰীয়া বৰুণ-মানেকা : কৃষকৰ পক্ষ লোৱাই অপৰাধ সঞ্জয় পুত্ৰৰ\nবিজেপিত এঘৰীয়া বৰুণ-মানেকা : কৃষকৰ পক্ষ লোৱাই অপৰাধ সঞ্জয় পুত্ৰৰ\nকৃষকৰ পক্ষ লৈ বিজেপিত এঘৰীয়া হ’ল বিজেপিৰে সাংসদ বৰুণ গান্ধী\nডিজিটেল ডেস্ক : দেশৰ সমস্যাগ্ৰস্ত কৃষকৰ পক্ষ লৈ বিজেপিত এঘৰীয়া হ’ল বিজেপিৰে সাংসদ বৰুণ গান্ধী। উত্তৰ প্ৰদেশৰ লখিমপুৰ খেৰিত কৃষক হত্যাৰ ন্যায় বিচৰাৰ বাবে একপ্ৰকাৰ শাস্তি দিয়া হ’ল বিজেপিৰ সাংসদজনক। বৃহস্পতিবাৰে ঘোষিত হোৱা বিজেপিৰ নতুন ৰাষ্ট্রীয় কাৰ্যনিৰ্বাহকত স্থান দিয়া নহ’ল বৰুণ গান্ধীক। তেওঁৰ লগতে স্থান দিয়া নহ’ল মাতৃ, প্ৰাক্তন সাংসদ মানেকা গান্ধীকো।\nইয়াৰ পূৰ্বে দুয়োগৰাকীয়েই বিজেপি কাৰ্যনিৰ্বাহকৰ সদস্য আছিল। গুৰুত্বপূৰ্ণ যে, কেৱল লখিমপুৰ খেৰিৰ ঘটনাৰ ক্ষেত্ৰতে নহয়, বিগত কেইটামান মাহত প্ৰতিবাদী কৃষকৰ পক্ষ লৈ যথেষ্ট সৰব আছিল সঞ্জয় গান্ধীৰ পুত্ৰ বৰুণ। বৰুণৰ এই স্থিতি বিজেপিৰ বাবে অস্বস্তিকৰ হৈ পৰিছিল। লখিমপুৰ খেৰিত প্ৰতিবাদী কৃষকৰ ওপৰেদি অতি নিৰ্মমভাৱে গাড়ী চলাই নিছিল কেন্দ্ৰীয় মন্ত্ৰী অজয় মিশ্ৰৰ পুত্ৰ আশিস মিশ্ৰই। যাৰ বাবে মৃত্যু হৈছিল ৮ জনকৈ কৃষকৰ। দেশ কঁপোৱা এই কাণ্ডৰ বিৰুদ্ধে সামাজিক মাধ্যমত সৰব হৈছিল বৰুণ। তেওঁ টুইট কৰি মৃত কৃষকসকলক ‘ছহিদ’ আখ্যা দি শ্ৰদ্ধাঞ্জলি জ্ঞাপন কৰিছিল। সমগ্ৰ কাণ্ডটো সংঘটিত কৰা ব্যক্তিৰ বিৰুদ্ধে কঠোৰ ব্যৱস্থা গ্ৰহণ কৰিবলৈ তেওঁ উত্তৰ প্ৰদেশৰ মুখ্যমন্ত্ৰী যোগী আদিত্যনাথক আহ্বান জনাইছিল। এই সন্দৰ্ভত সাংসদজনে যোগীলৈ পত্ৰও প্ৰেৰণ কৰিছিল। সমগ্ৰ ঘটনাটোৰ ভিডিঅ’ টুইটাৰত আপলোড কৰি তেওঁ নিৰীহ কৃষকসকলৰ বাবে ন্যায় বিচাৰিছিল। ইয়াৰ পূৰ্বে ১২ ছেপ্টেম্বৰত কুঁহিয়াৰ খেতিয়কৰ সমস্যা সমাধানৰ বাবেও বৰুণ গান্ধীয়ে মুখ্যমন্ত্ৰী আদিত্যনাথলৈ পত্ৰ লিখিছিল। কুঁহিয়াৰ খেতিয়কসকলক ৪০০টকা বৰ্ধিত দৰত নূন্যতম সমৰ্থন মূল্য প্ৰদান কৰাৰ তেওঁ দাবী কৰিছিল।\nদেশৰ ৰাজধানী দিল্লী আৰু পঞ্জাব, হাৰিয়ানা, উত্তৰ প্ৰদেশৰ কৃষি আইন বাতিলৰ দাবীত কৃষকসকলে আন্দোলন কৰি আছে। কিন্তু কেন্দ্ৰীয় মোদী চৰকাৰে কোনোপধ্যেই মানি ল’ব বিচৰা নাই প্ৰতিবাদী কৃষকৰ দাবী। এনে পৰিস্থিতিত কৃষকৰ পক্ষ লোৱা বিজেপিৰে সাংসদ বৰুণ গান্ধী যেন চকুৰ কুটা, দাঁতৰ শাল হৈ পৰিছিল প্ৰধানমন্ত্ৰী নৰেন্দ্ৰ মোদী, গৃহমন্ত্ৰী অমিত শ্বাহ, বিজেপি অধ্যক্ষ জে পি নাড্ডাৰ বাবে। বিজেপিত থাকিও বিৰোধী দলৰ হৈ বৰুণে কাম কৰা যেন অনুভৱ হৈছিল বিজেপিৰ হাইকমাণ্ডৰ। যাৰ বাবে বিজেপি কাৰ্যনিৰ্বাহকত বৰুণৰ বিৰুদ্ধে শাস্তিমূলক ব্যৱস্থা হিচাপেই সাংসদগৰাকীৰ নাম অন্তৰ্ভুক্ত কৰা নহ’ল। এসময়ৰ শক্তিশালী কংগ্ৰেছ নেতা সঞ্জয় গান্ধীৰ পুত্ৰ বৰুণৰ পদক্ষেপসমূহত সমৰ্থন আগবঢ়াই অহাৰ বাবে মাতৃ মানেকা গান্ধীৰ ওপৰতো অসন্তুষ্ট বিজেপিৰ হাইকমাণ্ড। যাৰ বাবে জ্যেষ্ঠ বিজেপি নেত্ৰীগৰাকীৰ নামো কৰ্তন কৰিলে কাৰ্যনিৰ্বাহকৰ পৰা। উল্লেখ্য যে, উত্তৰ প্ৰদেশৰ মুখ্যমন্ত্ৰী যোগী আদিত্যনাথৰ সৈতে মানেকা তনয়ৰ তেনে কোনো সু-সম্পৰ্ক নাই। ২০১৭ চনৰ পূৰ্বে প্ৰকাশ পোৱা কেইবাটাও সমীক্ষাত বৰুণ গান্ধী উত্তৰ প্ৰদেশৰ মুখ্যমন্ত্ৰী হিচাপে বিজেপি নেতাসকলৰ ভিতৰত জনতাৰ সৰ্বাধিক পচন্দ বুলি প্ৰকাশ পাইছিল। কিন্তু নিৰ্বাচনত জয়লাভৰ পাছত যোগী আদিত্যনাথক মুখ্যমন্ত্ৰী হিচাপে হাইকমাণ্ডে নিযুক্তি দিয়াত অসন্তুষ্ট হৈ পৰিছিল বৰুণ। সেই অসন্তুষ্টিৰ বাবেই যোগী আৰু বৰুণৰ মাজত বৰ্তমানলৈ অব্যাহত আছে শীতল যুদ্ধ। বিজেপি কাৰ্যনিৰ্বাহকৰপৰা বৰুণ গান্ধীক আঁতৰ কৰাৰ ক্ষেত্ৰত এই শীতল যুদ্ধৰো ভূমিকা আছে বুলি এতিয়া চৰ্চা অব্যাহত আছে!\nPrevious articleফিজ বহুত বেছি! দন্ত চিকিৎসকক দিবলৈ টকা নাই; মহিলাই নিজে উভালিলে ১১টাকৈ দাঁত\nNext articleবিশ্বৰ আটাইতকৈ ডাঙৰ নাকটো কাৰ জানেনে আপুনি? প্ৰতিবছৰে বাঢ়ে এওঁৰ নাকৰ দৈৰ্ঘ্য\nউপ-নিৰ্বাচনী প্ৰচাৰত ভোটাৰক কি টোপ দিলে মুখ্যমন্ত্ৰীয়ে ?\nউপ-নিৰ্বাচন বতাহ প্ৰৱল; থাওৰাত ভিৰ কৰিছে প্ৰাৰ্থী-প্ৰচাৰকে


(ড° দিলীপ কুমাৰ দত্তৰ পৰা পুনঃনিৰ্দেশিত)\nড° দিলীপ কুমাৰ দত্ত\nড° দিলীপ কুমাৰ দত্ত (ইংৰাজী: Dilip Kumar Dutta, ৩০ এপ্ৰিল, ১৯৩৭- ২৬ ছেপ্টেম্বৰ, ২০১৯) এগৰাকী অসমীয়া গণিতজ্ঞ, শিক্ষাবিদ আৰু লেখক। তেখেতে আমেৰিকা যুক্তৰাষ্ট্ৰৰ ৰ’ড আইলেণ্ড বিশ্ববিদ্যালয়ৰ অংক শাস্ত্ৰৰ সন্মানীয় অধ্যাপক হিচাপে কাৰ্যনিৰ্বাহ কৰিছিল। ১৯৩৭ চনত যোৰহাটত তেওঁৰ জন্ম হৈছিল। পিতৃৰ নাম আছিল ফণীধৰ দত্ত আৰু মাতৃৰ নাম আছিল ৰত্নেশ্বৰী দত্ত। ব্ৰিটিছ চৰকাৰৰ কমন্‌ৱেলথ্ ফেল’শ্বিপ পোৱা তেখেত প্ৰথম জন অসমীয়া ছাত্ৰ আছিল। ১৯৮৫ চনত প্ৰকাশিত তেখেতৰ ৰচিত গ্ৰন্থ প্ৰেমত পৰিলোঁ নেকি? কম্পিউটাৰত অসমীয়া আখৰেৰে লিখা প্ৰথমখন গ্ৰন্থ।\n১৯৩৭ চনৰ ৩০ এপ্ৰিলত ড° দিলীপ কুমাৰ দত্তৰ যোৰহাট জিলাৰ তৰাজান গায়ন গাঁৱত জন্ম হয়। তেওঁৰ পিতৃৰ নাম আছিল ফণীধৰ দত্ত আৰু মাতৃৰ নাম আছিল ৰত্নেশ্বৰী দত্ত। তেখেতৰ পিতৃ গুৱাহাটী বিশ্ববিদ্যালয়ৰ প্ৰথমগৰাকী পঞ্জীয়ক আৰু বিশ্ববিদ্যালয়খনৰ চতুৰ্থগৰাকী উপাচাৰ্য।\nপিতৃৰ অধ্যাপনা সূত্ৰে কটন কলেজলৈ অহাত ড° দিলীপ কুমাৰ দত্তই গুৱাহাটী লতাশিল প্ৰাথমিক বিদ্যালয়, মাণিক চন্দ্ৰ বৰুৱা এম ই স্কুল আৰু কলেজিয়েট স্কুলত শিক্ষা গ্ৰহণ কৰিছিল। ১৯৫৮ চনত কটন মহাবিদ্যালয়ৰ পৰা গণিত বিষয়ত অনাৰ্চ সহ স্নাতক ডিগ্ৰী লাভ কৰে। ইয়াৰ পিছত দিল্লী বিশ্ববিদ্যালয়ৰ পৰা স্নাতকোত্তৰ ডিগ্ৰী আৰু পি. এইচ. ডি. ডিগ্ৰী লাভ কৰে। তেওঁ ব্ৰিটিছ চৰকাৰৰ কমন্‌ৱেলথ্ ফেল’শ্বিপ পোৱা প্ৰথমজন অসমীয়া ছাত্ৰ।\nপ্ৰথমতে ড° দিলীপ কুমাৰ দত্তই ইংলেণ্ডৰ ছাউথাস্পাটন বিশ্ববিদ্যালয় আৰু কানাডাৰ কেলগেৰী বিশ্ববিদ্যালয়ত সহকাৰী অধ্যাপক হিচাপে কাৰ্য্যনিবাহ কৰিছিল। পৰৱৰ্তী সময়ত আমেৰিকাৰ ৰ’ড আইলেণ্ড বিশ্ববিদ্যালয়ৰ গণিত বিভাগৰ জ্যেষ্ঠ অধ্যাপক আৰু সন্মানীয় প্ৰবক্তাৰূপে কাৰ্য্যনিৰ্বাহ কৰিছিল। বিশ্ববিদ্যালয়ত তেখেতে জ্যামিতি, বীজগণিত আৰু কলন গণিত পঢ়ুৱাইছিল।\nড° দিলীপ কুমাৰ দত্তই ডিবৰু বেঁকী আৰু কপিলী নামৰ তিনিটা ফণ্ট নিৰ্মাণ কৰিছিল। এই ফণ্টকেইটাৰ জড়িয়তেই সৰ্বপ্ৰথমবাৰৰ বাবে কম্পিউটাৰত অসমীয়াত লিখাটো সম্ভৱপৰ হৈছিল। আনহাতে, এই ফণ্টকেইটাই আছিল ভাৰতীয় ভাষাৰ প্ৰথম ফণ্ট, অৰ্থাৎ কম্পিউটাৰত ব্যৱহৃত প্ৰথম ভাৰতীয় আখৰ আছিল অসমীয়া। এই ফণ্টকেইটাৰ জড়িয়তেই তেওঁ ১৯৮৫ চনত প্ৰেমত পৰিলোঁ নেকি? শীৰ্ষক তেওঁৰ গ্ৰন্থখন ছপাই উলিয়ায়। এইখনেই কম্পিউটাৰত অসমীয়া আখৰেৰে ছপোৱা প্ৰথমখন গ্ৰন্থ।\nড° দিলীপ কুমাৰ দত্তই দিল্লীত পঢ়ি থকাৰ পৰাই আসাম ট্ৰিবিউন কাকতলৈ দুই এটা লেখা পঠিয়াবলৈ আৰম্ভ কৰিছিল। ইয়াৰ পিছত অসমবাণী কাকতত “লণ্ডনৰ চিঠি” নামৰ নিয়মিত শিতান এটা লিখিছিল। ইয়াৰ পৰাই তেখেতৰ জনপ্ৰিয়তা বাঢ়িবলৈ ধৰে। প্ৰবাসত থাকিও নিজৰ মাতৃ ভাষাত সাহিত্য চৰ্চা কৰা ব্যক্তিৰূপে বহুকেইখন পুথি ৰচনা কৰিছে। তেওঁ ৰচনা কৰা প্ৰথম গ্ৰন্থখন হ’ল: “শুভ দিনৰ নিৰ্ঘণ্ট”। ব্যতিক্ৰমী বিষয় আৰু ৰচনাৰ বৈচিত্ৰতাৰ বাবে মনে মোৰ কইনা বিচাৰে, মিছ গৌহাটী, প্ৰেমত পৰিলোঁ নেকি? গ্ৰন্থকেইখনে বিপুল জনপ্ৰিয়তা লাভ কৰিছিল। ফলি যোৱা বুৰঞ্জী গ্ৰন্থখন তেখেতৰ পিতৃ ফণীধৰ দত্তৰ জীৱনীৰ লগতে অসমৰ বহু ঐতিহাসিক তথ্যৰে সমৃদ্ধ এখন বহুল চৰ্চিত গ্ৰন্থ। ১৯৮৫ চনত প্ৰকাশিত গ্ৰন্থ প্ৰেমত পৰিলোঁ নেকি? কম্পিউটাৰত অসমীয়া আখৰেৰে লিখা প্ৰথমখন গ্ৰন্থ। কম্পিউটাৰত ভাৰতীয় ভাষাৰ ব্যৱহাৰ কৰি উলিওৱা তেখেতেই প্ৰথমজন ব্যক্তি। তেওঁৰ দ্বাৰা ৰচিত ভূপেন হাজৰিকাৰ গীত আৰু জীৱন ৰথ গ্ৰন্থখনত ভূপেন হাজৰিকাৰ গীত আৰু জীৱনৰ এক বিশ্লেষণাত্মক তথ্য প্ৰকাশ পাইছে।\nমোৰ শিক্ষা আৰু মোৰ শিক্ষক (প্ৰথমতে প্ৰন্তিক আলোচনীত ধাৰাবাহিকভাৱে প্ৰকাশ পাইছিল।)\nড° দিলীপ কুমৰ দত্ত‌ই ২০১৯ চনৰ ২৬ ছেপ্তেম্বৰত শেষ নিশ্বাস ত্যাগ কৰে।\n"https://as.wikipedia.org/w/index.php?title=দিলীপ_কুমাৰ_দত্ত&oldid=205104"ৰ পৰা সংকলিত\nএই পৃষ্ঠাখন ২৭ ছেপ্টেম্বৰ, ২০১৯ তাৰিখে ০৯:৩৯ বজাত অন্তিম সংশোধন কৰা হৈছিল।


মূল্য সংযোজিত সামগ্ৰী — Vikaspedia\nমাছৰ পৰা মূল্য সংযোজিত উৎপাদন\nপ্ৰস্তুত কৰাৰ পদ্ধতি\nজল-কৃষি পদ্ধতিৰে বর্জ্য-জল পৰিশুদ্ধিকৰণ\nজৈৱ পদ্ধতিত পৰিশুদ্ধিকৰণৰ ধাৰণা\nকেন্দ্রীয় মৎস্য প্রযুক্তি প্ৰতিষ্ঠানে প্রস্তুত কৰা বিভিন্ন সামগ্ৰীৰ ভিতৰত মাছৰ কাটলেটো এটা। এইটো প্ৰস্তুত কৰিবলৈ মূলতঃ মাছৰ কিমা (গোটা মাছৰ পৰা মাংস উলিওৱা যন্ত্রৰ সহায়ত উলিওৱা মাছৰ মাংস)ৰ প্ৰয়োজন।\nৰান্ধি লোৱা মাছৰ মাংস : ১০০০ গ্ৰাম\nনিমখ : ২৫ গ্রাম (প্রায় – সোৱাদ অনুযায়ী)\nতেল : ১২৫ মি.লি.\nকেঁচা জলকীয়া : ১৫ গ্রাম\nআদা : ২৫ গ্রাম\nপিয়াজ : ২৫০ গ্রাম\nআলু (সিজাই লোৱা) : ৫০০ গ্রাম\nজালুক (গুড়ি) : ৩ গ্রাম (সোৱাদ অনুযায়ী)\nলং (গুড়ি) : ৩ গ্রাম\nদালচেনি (গুড়ি) : ২গ্রাম (সোৱাদ অনুযায়ী)\nহালধী : ২ গ্রাম\nকণী : ৪ টা\nপাউৰুটিৰ গুড়ি : ২০০ গ্রাম\nমাছৰ কিমাখিনি উতলা পানীত ২০ মিনিট সিজাওক।\nপানীখিনি আঁতৰাই লওঁক। (যদি গোটা মাছ হয় তেন্তে মাছটো কাটি ৩০ মিনিট সিজুৱাৰ পিছত পানী খিনি আঁতৰাই লওক)।\nছাল, আঁহ আৰু কাইট পেলাই মাংসখিনি বেলেগ কৰি লওঁক।\nসিজাই লোৱা মাছখিনিত নিমখ আৰু হালধী ভালকৈ সানি লওঁক।\nতেলত কটা পিঁয়াজ বাদামী ৰং হোৱালৈ ভাজী লওঁক। জলকীয়া আৰু আদা ভাজি লওঁক। এইবিলাক সিজাই মাছৰ লগত মিহলাই লওঁক।\nসিজাই পিটিকি লোৱা আলু আৰু মচলাবিলাক মাছৰ লগত ভালকৈ সানি মিহলাই লওঁক।\nমিশ্ৰণটো ৪০ গ্রাম হিচাপত ডিম্বাকৃতি বা গোলাকৃতিত ভাগ-ভাগ কৰি লওঁক, সিজোৱা কণীত ডুবাই লৈ পাউৰুটিৰ গুড়িত ৰুল কৰি সানি লৈ ডীপ ফ্রীজাৰত সংৰক্ষণ কৰক।\nখোৱাৰ আগত তেলত ভাজি লওঁক।\nদেশৰ ক্রমবর্ধমান জনসংখ্যাৰ লগে লগে বৰ্ত্তমানে কল-কাৰখানাৰ পৰা নির্গত প্রচুৰ পৰিমাণৰ তৰল বৰ্জ্য আৰু গোটা বর্জ্যৰ উপৰিও উৎপন্ন বর্জ্যৰ পৰিমাণো পানীয়ে কৰিব পৰা শুদ্ধিকৰণৰ ক্ষমতাৰ তুলনাত বহুত বাঢ়ি গৈছে৷ সেয়েহে গার্হস্থ্য নর্দমাৰ পানী পৰিশুদ্ধ কৰি প্রাকৃতিক পানীত এৰাৰ উপযুক্ত কৰিবলৈ গুৰুত্বপূৰ্ণ চেষ্টা চলোৱা হৈছে৷\nজৈৱ পৰিশুদ্ধিকৰণত সু-ঐক্যবদ্ধভাবে বেক্টেৰিয়াৰ স্বাভাবিক জৈৱ-ৰাসায়নিক কাৰ্য্যকলাপ ব্যৱহাৰ কৰি জৈৱ বস্তুৰ জাৰন ঘটাই কাৰ্বন ডাই অক্সাইড, পানী, নাইট্ৰজেন আৰু ছালফেটলৈ ৰূপান্তৰিত কৰা।\nগার্হস্থ্য নর্দমাৰ পানী পৰিশুদ্ধ কৰিবলৈ ব্যাপকভাবে ব্যবহৃত পদ্ধতিবিলাক হল এক্টিভেটেড স্লাজ আৰু ট্রিকলিং ফিল্টাৰ পদ্ধতি, অক্সিডেচন/বর্জ্য স্থিৰ কৰা জলাশয়, এৰিয়েটেড লেগুন আৰু বিভিন্ন ধৰণৰ এনুৰোবিক বা অবাত শুদ্ধিকৰণ পদ্ধতি।\nসকলোতকৈ সাম্প্রতিক পদ্ধতিটো হল আপফ্লো এনৰোৱিক স্লাজ ব্ল্যাঙ্কেট(ইউ এ এস বি)পদ্ধতি। নর্দমাৰ বৰ্জ্য পুনঃব্যৱহাৰৰ দ্বাৰা কৃষি, উদ্যান আৰু জলজ কৃষি ইত্যাদি পৰম্পৰাগত পদ্ধতিবিলাক মূলতঃ জৈব পদ্ধতি হোৱা বাবে ই বহুতো দেশত প্রচলিত। কলকাতত নর্দমাৰ বৰ্জ্য ভেড়িলৈ নি তাত মাছ পালন পৃথিবী বিখ্যাত। এই পদ্ধতিত প্রধানতঃ মূল হল নর্দমাৰ পানীৰ পৰা পুষ্টি উদ্ধাৰ কৰা।\nএইবিলাক পদ্ধতিৰ পৰা শিক্ষালৈ আৰু বর্জ্যপানী পৰিচালনাৰ বিভিন্ন বিষয়ৰ নতুন তথ্যৰ উপৰত ভিত্তি কৰি গার্হস্থ্য বর্জ্যপানীৰ শুদ্ধিকৰণৰ উপায় হিচাপে জলজ-কৃষি পদ্ধতিক প্রস্তাৱিত আৰু প্রমানিত কৰা হৈছে।\nজলজ-কৃষিৰ দ্বাৰা বর্জ্য পানী পৰিশুদ্ধিকৰণৰ ব্যৱস্থাৰ ভিতৰত আছে নর্দমাৰ জল সুমোৱাৰ ব্যৱস্থা, ডাকঊইড কালচাৰ কমপ্লেক্স, নর্দমাৰ পানীত মাছৰ জলাশয়, ডিপিউৰেচন জলাশয় আৰু পানী উলিয়াই দিয়াৰ ব্যৱস্থা।\nডাকউইড কালচাৰ কমপ্লেক্সত এটাৰ পিছত এটাকৈ কেবাটাও ডাকউইড জলাশয়ত থাকে যত জলজাত মাইক্রোফাইট্‌চ যেনে স্পিৰোডেলা, উলফিয়া আৰু লেমনা জন্মোৱা হয়। বর্জ্যজল মাধ্যাকর্ষণ বা পাম্পিংৰ সহায়ত ডাকউইড কালচাৰ প্ৰণালীৰ মাজতলৈ মাছৰ পুখুৰিত এৰাৰ আগত ইয়াত দুদিন ৰখা হয়।\n১ এম.এল.ডি বর্জ্যজল প্রক্রিয়াকৰণৰ মডেল তৈয়াৰ কৰা হল তিনি শাৰীত ২৫মিঃ X ৮মিঃ X ১মিঃৰ ১৮টা ডাকউইড জলাশয় নির্মাণ কৰা যত পানীক তিনিটা জলাশয়ৰ মাজেৰে ঢালৰ সহায়ত জলাশয়ত প্ৰবাহিত কৰা হয়।\nপদ্ধতিটোত ৫০মিঃ X ২০মিঃ X ২মিঃ আকাৰৰ ২টা মাছৰ জলাশয় আৰু ৪০মিঃX২০মিঃX২মিঃৰ আকাৰৰ ২টা মার্কেটিং/ডিপিউৰেশ্বন জলাশয় থাকে৷ পদ্ধতিটোত বর্জ্য পানীৰ পৰা গোটা বস্তু বাদ দিয়াৰ পিছত প্রাথমিকভাবে প্রক্রিয়াকৃত বর্জ়্য পানী প্রবেশ কৰোৱা হয়।\nআনহাতে ভুৱনেশ্বৰৰ দুটা ঠাইত ৮ এম.এল.ডি. নর্দমাৰ পানী পৰিশুদ্ধিকৰণৰ বাবে যি দুটা চিস্টেম চলোৱা হয় তাৰ পৰিকল্পনাত অধিক পৰিমানৰ বর্জ্যজল পৰিশুদ্ধিকৰণৰ বাবে কিছু পৰিবৰ্ত্তন কৰা হৈছে।\nযিহেতু কার্যকৰীভাবে পৰিশুদ্ধিৰ গৃহীত বি.ও..ডিৰ সর্বাধিক অনুকূল মাত্রা ১০০-১৫০ মি.গ্রা/লিৰ মাজত অৱস্থিত, উচ্চ জৈৱ আৰু বি.ও.ডি. মাত্রা থকা ক্ষেত্ৰত এটা এনোৰোবিক ইউনিট যোগ কৰাৰ প্রয়োজন হব পাৰে।\nডাকউইড কালচাৰ ইউনিটে গধুৰ ধাতু আৰু অন্য ৰাসায়নিক গেদ আঁতৰোৱাত সহায় কৰে, যিবিলাকে অন্যথা পালন কৰা মাছৰ মাধ্যমত মানুহৰ খাদ্যত সোমায়। এইবিলাক পুষ্টি পাম্প হিচাপেও কাম কৰে, ইউট্রফিকেচন বা পানীত পুষ্টিতত্ত্বৰ বৃদ্ধিৰ প্ৰভাৱ হ্ৰাস কৰে আৰু এইবিলাকৰ সালোকসংশ্লেষণ প্রক্রিয়াৰ পৰা অক্সিজেন সৰবৰাহ কৰে। ১০০ মি.গ্রা. /লি. বি.ও.ডি. ৫ মাত্রাসহ বর্জ্যপানী সৰ্বমুঠ ৫ দিন ধৰি ৰাখি পৰিশুদ্ধি কৰি চূড়ান্ত বি.ও.ডি.৫ৰ মাত্রা নামি প্ৰাকৃতিক পানীত মিহলোৱাৰ মাত্ৰা ১৫-২০ মি.গ্রা./লি. লৈ আহে যিটো প্রাকৃতিক পানীত বাহিত কৰাৰ সকলো প্রয়োজনীয় পৰিসীমাৰ ভিতৰত থাকে।\nইয়াৰ ওপৰিও, নর্দমাবাহিত ব্যৱস্থাৰ উচ্চ উৎপাদনশীলতা আৰু বহন ক্ষমতাৰ সুবিধালৈ পুখুৰিত ৩-৪ টন কার্প/হে. মাছ উৎপাদন কৰিব পৰা যায়। পদ্ধতিটোৱে ডাকউইড আৰু মাছ পুনঃপ্ৰাপ্তিৰ ক্ষেত্ৰত উচ্চ সম্ভাৱনাময় সম্পদৰ এটি জৈৱ শুদ্ধিকৰণ ব্যবস্থাৰ যোগান ধৰে। এই জৈব শুদ্ধিকৰণ ব্যৱস্থাৰ প্রধান অসুবিধাটো হল শীত কালত আৰু নাতিশীতুষ্ণ জলবায়ু অঞ্চলত শুদ্ধিকৰণৰ কার্যকাৰিতা কমি যায়। তুলনামূলকভাবে কম মাটিৰ প্রয়োজনীয়তা(১এম.এল.ডি. নর্দমাৰ পানী শুদ্ধ কৰিবলৈ ১হে.), আৰু সঙ্গতিৰ পৰা পোৱা প্রাপ্ত আয়ৰ পৰা অংশিক ভাবে কামৰ খৰচৰ ওলোৱা বাবে এই পদ্ধতিটোক বর্জ্যপানী প্রাকৃতিক পানীত মিহলোৱাৰ পূৰ্বে পৰিশুদ্ধিকৰণৰ আদর্শ পদ্ধতি ৰূপে নিদ্ধাৰিত হৈছে।


Diagnostic test - COVID 19 বিশেষ লেখা\nDiagnostic test - ক'ভিদ " কিছু জানিবলগীয়া কথা\nলেখকঃ ডাঃ জয়ন্ত নাথ।\nClinical decision making ( কোনটো বেমাৰ হৈছে তাক জনাৰ প্ৰণালীবদ্ধ চিন্তাধাৰা ) কৰোতে এজন ডাক্তৰে ৰোগীৰ Clinical history আৰু physical examination ( ডাক্তৰে নিজে কৰা পৰীক্ষাবোৰ ) ৰ পিছত একে ধৰণৰ কেইটামান বেমাৰৰ ভিতৰত যিকোনো এটা হ'ব পাৰে বুলি সন্দেহত উপনীত হয় ৷ ইয়াক provisional diagnosis বোলে ৷ গতিকে final diagnosis সন্দেহ কৰা বেমাৰবোৰৰ ভিতৰত কোনটো আচলতে হৈছে তাক জানিবলৈ নিৰ্দিষ্ট diagnostic test কৰি এটা সিন্ধান্তত উপনীত হৈ চিকিৎসাৰ ফালে আগবাঢ়ে ৷ গতিকে সঠিক চিকিৎসাৰ বাবে সঠিক test ব্যৱহাৰ কৰা অত্যন্ত প্ৰয়োজনীয় ৷ এই ক্ষেত্ৰত ব্যৱহাৰ কৰা test ৰ result কিমান শতাংশ শুদ্ধ সেইটো এটা গুৰুত্বপূৰ্ণ বিষয় ৷ গতিকে আমি ব্যৱহাৰ কৰা test প্ৰায় ১০০ শতাংশ শুদ্ধ উত্তৰ দিব পৰা হ'ব লাগে ৷ মানে sensitivity আৰু specificity ১০০ শতাংশ ৷ এনেধৰণৰ test standard আৰু accurate বুলি বিবেচনা কৰা হয় যি গৱেষণাৰ দ্বাৰা প্ৰমাণিত ৷ Unstandard diagnostic test বা আসোৱাহযুক্ত test য়ে false positive ( বেমাৰ নাই ,কিন্তু টেষ্ট পজিটিভ ) , false negative ( বেমাৰ আছে কিন্তু টেষ্ট নেগেটিভ ) results দিয়ে যিটো বিপদজনক ৷ সেয়ে ব্যৱহাৰ কৰা টেষ্টৰ psychometric properties যেনে sensitivity , specificity , reliability , validity থকা উপযুক্ত এটাহে বিবেচনা কৰা উচিত ৷\nSensitivity of test : শুদ্ধকৈ বেমাৰ ধৰা পেলাব পৰা সামৰ্থ্য ৷\nSpecificity of test : শুদ্ধকৈ বেমাৰ নাই বুলি কব পৰা সামৰ্থ্য\nReliability of test : এজনৰ টেষ্ট বহুবাৰ কৰিলেও একেটাই উত্তৰ পাই সেই টেষ্ট Reliable\n. ক'ভিদ পৰীক্ষা\nইতিমধ্যে কভিদ ধৰা পেলোৱাৰ ক্ষেত্ৰতো বিভিন্ন ঠাইত ,দেশত বিভিন্ন ধৰণৰ Diagnostic test ব্যৱহাৰ কৰি থকা হৈছে ৷ যেনে PCR , RPCR , Antibody testing ইত্যাদি ৷ ইয়াৰ ওপৰত অধ্যয়নো চলি আছে কোনটো বেছি accurate . গতিকে কভিদৰ ক্ষেত্ৰতো আমি সথিকভাৱে আগবাঢ়িব লাগিব ৷\nইতিমধ্যে দুই এটা False positive , false negative ৰ খবৰ লাহে লাহে পোহৰলৈ আহিছে ৷ কভিদৰ বিভিন্ন টেষ্টবোৰৰ ভিতৰত যিটোৱে শুদ্ধ উত্তৰ দিয়ে আৰু যাৰ আসোঁৱাহ কম সেই পৰীক্ষাহে ব্যৱহাৰ কৰা উচিত ৷ গতিকে ওপৰত উল্লেখ কৰা কথাবোৰ চালি জাৰি চাই আগবাঢ়িব লাগিব ৷\nকভিদৰ ক্ষেত্ৰত False negative বেছি বিপদজনক ৷ এইসকলৰ পৰা সংক্ৰমণৰ ভয় বেছি থাকে যিহেতু চিকিৎসা কোৱাৰেনটাইন , isolation আৰু symptomatic চিকিৎসাৰ পৰা বঞ্চিত থাকে ৷\nবেমাৰ যিহেতু সম্পূৰ্ণ নিৰ্মুল হ'বলৈ যথেষ্ট সময়ৰ প্ৰয়োজন হ'ব আৰু আমি সথিকভাবে ক’ব নোৱাৰিম আৰু বিশেষজ্ঞ সকলেও একে কথাকে কৈছে গতিকে অন্ধবিশ্বাস আৰু অযুক্তিকৰ কথাত বিচলিত নহৈ শুদ্ধ পথেৰে আগবাঢ়িব লাগিব ৷ আমি এইটো স্বীকাৰ কৰিব লাগিব যে নতুন বেমাৰৰ তথ্য শেষ হৈ মেডিকেল চিকিৎসাৰ পাঠ্যক্ৰমত সোমাবলৈ সময়ৰ প্ৰয়োজন হ'ব ৷ বিজ্ঞানক স্বীকাৰ কৰিব লাগিব ৷\nলকডাউনেই একমাত্ৰ আৰু শেষ উপাই নহয় আৰু বহুত মাহ ধৰি আমি লকডাউনত থাকিলে দেশৰ অৰ্থনীতিৰ লগতে প্ৰত্যেকজন মানুহৰে জীৱনত ইয়াৰ প্ৰভাব বিভিন্ন ধৰণে পৰিব আৰু লাহে লাহে পৰিব ধৰিছে ৷ গতিকে আমি পৰিকল্পিত আৰু কিছু নিয়মৰ মাজেৰে আগবাঢ়ি নিজক আৰু দেশকো সাজু কৰি তুলিব লাগিব ৷ নীতি নিয়মবোৰ আমাৰ ব্যৱহাৰ আৰু অভ্যাসত পৰিণত কৰিব পাৰিব লাগিব ৷ লগতে চৰকাৰেও সথিকভাৱে বৈজ্ঞানিক পৰিকল্পনাৰে আগবাঢ়িব লাগিব ৷\nভেকচিনৰ ওপৰত যেনেকৈ এতিয়া গৱেষণা চলি আছে কিন্তু এতিয়ালৈ ওলোৱা নাই ৷ ঠিক তেনেকৈ কভিদৰ ওপৰতো গৱেষণা চলি আছে ৷ নতুন তথ্য অহাটো একো ডাঙৰ কথা নহয় ৷ এটা নতুন বেমাৰৰ বিতং তথ্য গৱেষণাৰ মাজেৰে শেষ হৈ হয়তো পৰৱৰ্তী সময়ত মেডিকেল পাঠ্যক্ৰমত যোগ হ'ব ৷ সেই সময় অহালৈ আমি ধৈৰ্য্য ধৰিব লাগিব ৷\nগতিকে এইসময়ত সকলো পজিটিভ বুলি ভাৱি মাস্ক , দুৰত্ব আৰু নিয়মবোৰ (কাহ আৰু হাচিৰ লগতে হাত ধোৱা ,মাস্ক খোলা মেলা কৰা ) মানি চলো আহক ৷ আমি এদিন সফল হমেই ৷\nডাঃ জয়ন্ত নাথ\nভেন্টিলেটৰ ছাপৰ্টত আছে প্ৰাক্তন ৰাষ্ট্ৰপতি প্ৰণৱ মুখাৰ্জী


চিন্তন-৪/ চোৰৰ কথা... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nসামাজিক, অৰ্থনৈতিক, ৰাজনৈতিক আদি বিষয়ত বিজ্ঞজনৰ দৃষ্টিভংগীৰে দিব পাৰে নতুন দিশৰ সন্ধান। গুৰুত্বপূৰ্ণ বিষয়ৰ চিন্তাকৰ্ষ লিখনিৰে সমৃদ্ধ এই শিতান। তেওঁলোকৰ অধ্যয়ন, যুক্তি তথা ব্যাখ্যাৰে গতানুগতিক ধাৰাৰ বিপৰীতে সুক্ষ্ম পৰ্যবেক্ষণৰ কচৰৎ এইয়া। অসমীয়া প্ৰতিদিনৰ ‘চিন্তন’ শিতানত ড০ অপূৰ্ব বৰুৱাৰ এই লেখা।\nকালি পুৱাই এটা ব্যক্তিগত নিউজ চেনেলত গুৱাহাটীৰ হেঙেৰাবাৰীৰ এঘৰ মানুহৰ ঘৰত এজন লোকে লুকাই সোমাই খিচিৰি ৰান্ধি খাবলৈ লওঁতে, মানুহে চোৰ বুলি বান্ধি পুলিচক গতাই দিয়াৰ খবৰ ওলাইছে। কোনো চোৰে খিচিৰি নাৰান্ধে। চুৰ কৰি পলাইহে যায়। নিৱনুৱাৰ সংখ্যা বঢ়াৰ বাবে ভোকৰ তাৰণাত সেই মানুহজনে খিচিৰি সিজাইছিল। এনে লোকক ধৰি বান্ধি পুলিচক দিয়াতকৈ আমি এসাজ খুৱাব নোৱাৰোনে? কোনোবাই ক’ব মানুহজনে নোসোধাকৈ নাখাই ভিক্ষা কৰিব লাগিছিল। শিক্ষিত নিবনুৱাই ভিক্ষা কৰিবলৈ লাজ পাবই। চৰকাৰৰ দিনত শিক্ষিত নিবনুৱা বাঢ়িছে। তেওঁলোকে বাধ্যত পৰি চুৰি-ডকাইটিৰ আশ্ৰয় ল’ব।\nএওঁলোকৰ প্ৰতি সহানুভূতিশীল হৈ জীৱিকাৰ উপায়ৰ চেষ্টা নকৰিলে, সমাজৰ ভব্য গব্য সকলে এখন অপৰাধেৰে পৰিৱেষ্টিত সমাজত বাস কৰিবলৈ সাজু হোৱা উচিত। হাজাৰ পুলিচেও আপোনাক জীৱিকাৰ অভাৱত অপৰাধী হৈ পৰা যুৱক-যুৱতীৰ পৰা বচাব নোৱাৰে। আমাৰ প্ৰশাসনটো ওপৰৰ পৰা তললৈ দূৰ্নীতিৰ ঘূণে ধৰা অৱস্থাই সমাজ জীৱন আৰু বেছি বিপদজনক কৰি তুলিব।\nপ্ৰশাসনীয় বিষয়া-কৰ্মচাৰী সকলৰ সৰহ ভাগেই দূৰ্নীতিৰে সম্পত্তিৰ পাহাৰ গঢ়িছে। ডাঙৰ ব্যৱসায়ী সকলে সকলোকে ঠগি ধনী হৈছে। তলৰ চাম মানুহ এই প্ৰক্ৰিয়াত হেঁচা খাই নিৰূপায় হৈছে। শিক্ষিত নিবনুৱা আৰু আন নিপীড়িত সকলে দুৰ্গতি আৰু ইৰ্ষাৰ বশৱৰ্তী হৈ অপৰাধত ব্ৰতী হ’বই। জোহেনেছবাৰ্গলৈ গৱেষণাৰ কামত যাওঁতে দেখিছিলো – শ্বেতাংগ লোক থকা অঞ্চলবোৰ অৱস্থাপন্ন আছিল। শ্যামাংগ লোক সকলৰ বেছি ধনী বোৰে এই অঞ্চলত দুই এটা ঘৰ কিনিছিল। কিন্তু দৰিদ্ৰ শ্য্যমাংগ সকল বাস কৰিছিল শ্বেতাংগৰ বসতি অঞ্চলৰ পৰা দূৰত। দৰিদ্ৰ আৰু ধনীৰ ব্যৱধান অছিল আকাশচুম্বী।\nফলত দৰিদ্ৰ সকলৰ মনত ক্ষোভৰ সৃষ্টি হৈছিল। ঈৰ্ষাৰ বশৱৰ্তী হৈ তেওঁলোকৰ বহুতেই অপৰাধ কৰিয়ে ততালিকে শ্বেতাংগ সকলে ব্যৱহাৰ কৰা ভোগৰ সামগ্ৰী আহৰণ কৰাৰ চেষ্টা কৰিছিল। ভোগবাদৰ লগত জড়িত লোভ লগা অপ্ৰয়োজনীয় বিলাসী সামগ্ৰীৰ অহৰহ চাক্ষুষ প্ৰচাৰে উপাৰ্জন নথকা লোককো এইবোৰ অতি প্ৰয়োজনীয় আৰু সহজলব্ধ যেন অনুভৱ কৰায়। ফলত তেওঁলোকে যেনে তেনে এনে সামগ্ৰী আহৰণ কৰাৰ বাবে চেষ্টা কৰি চুৰি- ডকাইটি আদি অপৰাধত লিপ্ত হয়।\nঅৱস্থা ইমানেই বেয়া হৈছিল যে, আমাক লণ্ডন স্কুল অৱ ইকনমিকছে ঠিক কৰি দিয়া গেষ্ট হাউছটোৰ সুৰক্ষা কৰ্মীয়ে বাৰে বাৰে কৈছিল যে, “আনকি ৩০০ মিটাৰ দূৰতে থকা দোকানবোৰলৈকো খোজ কাঢ়ি নাযাব। আমাৰ গাড়ীয়ে লৈ যাব। গেষ্ট হাউছৰ ভিতৰত আচহুৱা মানুহ থাকিলে আপনাক লৈ ফুৰিবলৈ দিয়া বুটামটো টিপি দিব। এজন সশস্ত্ৰ দেহৰক্ষী আপোনাৰ ওচৰত উপস্থিত হব”। আচহুৱা বুলি তেওঁ যে দুখীয়া শ্যামাংগ লোকক বুজাইছিল তাক বুজিবলৈ আমাক বেছি সময় লগা নাছিল। এই অৱস্থা হৈছিল বৰ্ণ বৈষম্য আৰু আৰ্থিক বিভেদ এই দুয়োটাৰে বাবে। আমাৰ সমাজত বৰ্ণবৈষম্যৰ সমতুল্য এক বিভেদো গা কৰি উঠিছে। সেই বিষয়ে আন এদিন লিখিম। আজি দেশৰ অৰ্থনীতিয়ে সৃষ্টি কৰা দুৰ্গতিৰ ফলত এনে সৰু সুৰা চুৰি কাণ্ডৰ কথা কব খুজিছোঁ।\n৫০ৰ দশকলৈকে দেশৰ এচাম মানুহৰ অৱস্থা এনে আছিল যে চুৰ কৰাটো সাধাৰণ কথা আছিল। কেঁচ ভেটি থকা ঘৰত সিন্ধি দি কৰা চুৰিয়ে শিক্ষিত মধ্যবিত্তৰ চাকৰিজীৱি আৰু গাওঁ অঞ্চলৰ তুলনামূলক মানুহক হাৰাশাস্তি কৰিছিল। সিদিনা শান্তনু ঠাকুৰে তেওঁৰ বাল্য কালৰ গাওঁৰ ঘৰৰ চোৰৰ কাণ্ডৰ কথা লিখিছিল। তেওঁৰ দেউতাকৰ চহৰৰ পকা ঘৰত তেনে চুৰি নহৈছিল। আমাৰ সেই অভিজ্ঞতা শিৱসাগৰ টাউনৰ কেঁচা ভেটিৰ ঘৰতে হৈছিল। ভোকৰ তাৰণাৰ চোৰে বৰ বেছি ডাঙৰ অপৰাধ নকৰে। কিন্তু ধনী দুখীয়া প্ৰভেদ বৰ বেছি হোৱা বাবে আৰু ভোগ্য পণ্য সহজলভ্য বুলি সম্প্ৰচাৰিত হোৱাৰ ফলত ইৰ্ষাই যি অপৰাধৰ সৃষ্টি কৰিব সি আমাৰ সমাজ জীৱন অসহনীয় হৈ পৰিব।\nবেপাৰীৰ জেপত সোমোৱা বিজেপি চৰকাৰে অনুসৰণ কৰা নীতিয়ে অচিৰেই শিক্ষিত নিবনুৱা এচামক এনে অপৰাধীত পৰিণত কৰিব যে, সাধাৰণ লোক ওলাই সোমাই ফুৰিব নোৱাৰা হ’ব। বাওঁ পন্থাক অহৰহ গালি পাৰিলে কি হ’ব? ভাৰতত কেৰালাৰ বাওঁপন্তী চৰকাৰে গ্ৰহণ কৰা নীতিয়ে ধনী দুখীয়াৰ বৈষম্য নিয়ন্ত্ৰণ কৰাত কিছু হ’লেও সফল হৈছে। বাকীবোৰৰ বিফলতাই ভাৰতক বানানা ৰিপাব্লিকত পৰিণত কৰিব। জীৱিকাৰ সন্ধানত বিতত হোৱা সকলৰ প্ৰতি সহানুভুতিশীল হোৱাটো মানৱীয় গুণেই নহয়। ই সভ্য জীৱন যাপন কৰিব পৰা সমাজৰ বাবেও অপৰিহাৰ্য।\nপাতেকীবৰী সত্ৰৰ ভূমি সমস্যা সমাধানৰ বাবে অসম চৰকাৰৰ সত্ৰসমূহৰ ভূমি সমস্যা পুনৰীক্ষণ আৰু মূল্যায়ন আয়োগ উপস্থিত…


ইসাইয়া 40 - पवित्र बाइबिल [ইণ্ডিয়ান ৰিভাইচ ভাৰচন] - (ইসা 40)\nতোমালোকৰ ঈশ্বৰে কৈছে, মোৰ লোকসকলৰ শান্ত্বনা হওক।\nযিৰূচালেমক নম্রতাৰে কোৱা, আৰু তেওঁলৈ ঘোষনা কৰা, যে তেওঁৰ সংগ্রাম শেষ হ’ল, তেওঁৰ অপৰাধ ক্ষমা কৰা হ’ল, তেওঁৰ সকলো পাপৰ সলনি যিহোৱাৰ হাতৰ পৰা তেওঁ দুগুণ মঙ্গল পালে।\nএটা মাতে চিঞৰিছে, মৰুপ্রান্তৰত যিহোৱাৰ পথ যুগুত কৰা, আমাৰ ঈশ্বৰৰ বাবে মৰুভূমিত এটি পোন ৰাজপথ তৈয়াৰ কৰা।”\nপ্ৰত্যেক উপত্যকা ওখ কৰা হ’ব; আৰু প্ৰত্যেক পৰ্ব্বত আৰু পাহাৰ সমান কৰা হ’ব; অসমতল ঠাই সমান কৰা হ’ব, খলাবমা মাটি সমান কৰা হ’ব;\nআৰু যিহোৱাৰ মহিমা প্ৰকাশ কৰা হ’ব, আৰু সকলো মৰ্ত্ত্যই একে সময়তে তাক দেখিব; কাৰণ যিহোৱাই নিজৰ মুখেৰে ইয়াকে ক’লে।\nএজনে কৈছে, “কান্দা।” আন এজনে উত্তৰ দিছে, “মই কিয় কান্দিম?” সকলো মাংসই তৃণ হ’য়, আৰু তেওঁৰ সকলো বিশ্ৱাসযোগ্য চুক্তি পথাৰৰ ফুলৰ দৰে।\nযেতিয়া যিহোৱাৰ প্ৰশ্বাস-বায়ু তাৰ ওপৰত বলায় তেতিয়া ঘাঁহ শুকাই যায়, ফুল জঁয় পৰে; আৰু লোকসকল নিশ্চয় ঘাঁহ।\nঘাঁহ শুকাই যায়, ফুল জয় পৰে, কিন্তু আমাৰ ঈশ্বৰৰ বাক্য অনন্ত কাললৈকে থাকে।\nহে চিয়োন ৰ আগত শুভবাৰ্ত্তা প্ৰচাৰ কৰোঁতা লোক, ওখ পৰ্ব্বতলৈ উঠি যোৱা; যিৰূচালেম লৈ শুভবাৰ্ত্তা ঘোষণা কৰা, শক্তিৰে সৈতে জোৰেৰে ৰিঙিওৱা। চিঞৰি কান্দা, ভয় নকৰিবা। যিহূদাৰ নগৰবোৰক কোৱা, “এইয়া তোমালোকৰ ঈশ্বৰ।”\nচোৱা, প্ৰভু যিহোৱা জয়যুক্ত বীৰস্বৰূপে আহিছে, আৰু তেওঁ নিজ বাহুবলেৰে শাসন কৰিব। চোৱা তেওঁৰ পুৰস্কাৰ তেওঁৰ লগত আছে, তেওঁৰ প্রতিদান তেওঁৰ আগে আগে যায়।\nতেওঁ মেৰ-ছাগ ৰখীয়াৰ দৰে নিজৰ জাকক চৰাব, তেওঁ নিজৰ বাহুৰ তলত মেৰ-ছাগ পোৱালিক গোটাব, আৰু সিহঁতক হৃদয়ৰ কাষ চপায় কঢ়িয়াব আৰু সিহঁতৰ সৰুবোৰক মৰমেৰে প্রতিপালন কৰি চলাই নিব।\nকোনে নিজৰ হাতৰ তলুৱাত জলৰাশি জুখিছিল? আৰু কোনে আকাশ-মণ্ডল জুখিছিল? কোনে পৃথিবীৰ সমূদায় ধূলি দোনত ভৰাই জুখিছিল? কোনে পৰ্ব্বতবোৰক পাল্লাত বা পাহাৰবোৰক তুলাঁচনীত জুখিছিল?\nকোনে যিহোৱাৰ আত্মাৰ তত্ত্ব নিৰূপণ কৰিছিল? বা কোনে তেওঁৰ পৰামৰ্শদাতা হৈ তেওঁক শিক্ষা দিছিল?\nতেওঁ কাৰ পৰা পৰামৰ্শ পাইছিল? কোনে তেওঁক ন্যায় কার্য কৰিবলৈ শিকাইছিল? আৰু কোনে তেওঁক জ্ঞানৰ শিক্ষা দিছিল, আৰু তেওঁক বিবেচনাৰ পথ দেখুৱাইছিল?\nচোৱা, দেশবাসীসকল কলহৰ গাত লাগি থকা পানীৰ কণিকাৰ দৰে আৰু তুলাচনীত লাগি থকা ধুলিৰ কণিকাৰ দৰে গণিত হয়; চোৱা, তেওঁ অতি ক্ষুদ্র বস্তুৰ দৰে দ্বীপবোৰক তোলে।\nইন্ধনৰ বাবে লিবানোন, নাইবা হোম বলিৰ বাবে অৰণ্যৰ জন্তুবোৰ যথেষ্ট নহয়।\nতেওঁৰ দৃষ্টিত সকলো দেশবাসী অপৰ্যাপ্ত; তেওঁৰ আগত তেওঁলোক একোৱে নহয় দৰে গণিত হয়।\nতেন্তে তোমালোকে কাৰ সৈতে ঈশ্বৰক তুলনা কৰিবা? বা তেওঁৰ লগত কোন মুৰ্ত্তিৰ উপমা দিবা?\nএটা কটা মুৰ্ত্তি! এজন কৰ্মকাৰে নিজে তৈয়াৰ কৰে; সোণাৰীয়ে তাৰ ওপৰত সোণৰ পতা মাৰে, আৰু তাৰ বাবে ৰূপৰ শিকলি যুগুত কৰে।\nমানুহে উপহাৰ দিবলৈ নপচা কাঠ বাচি লৈ; পৰিব নোৱাৰা প্ৰতিমা নিজৰ বাবে যুগুত কৰিবলৈ নিপুণ শিল্পকাৰ বিচাৰে।\nতোমালোকে নাজানা নে? তোমালোকে শুনা নাই নে? আদিৰে পৰা তোমালোকক সম্বাদ দিয়া নাই নে? পৃথিবীৰ মূল স্থাপন কৰাৰে পৰা তোমালোকে বুজা নাই নে?\nযি জনা পৃথিৱীৰ আকাশ মণ্ডলৰ ওপৰত বহি আছে, আৰু তেওঁৰ আগত তাৰ নিবাসীসকল ফৰিঙৰ দৰে, তেওঁ পৰ্দাৰ দৰে আকাশ মণ্ডল বিস্তাৰ কৰে, আৰু বাস কৰা তম্বুৰ দৰে তাক প্রসাৰিত কৰে।\nতেওঁ শাসনকৰ্ত্তাসকলক নথকাৰ দৰে লুপ্ত কৰে; আৰু পৃথিবীৰ শাসনকৰ্ত্তাসকলক অৰ্থহীনৰ দৰে কৰে;\nচোৱা, তেওঁলোকে কেৱল ৰোৱে আৰু বয়, এনে কি, তেওঁলোকৰ মুঢ়ায়ো মাটিত কেৱল শিপা ধৰিছে, তেওঁ তেওঁলোকৰ ওপৰত ফু দিয়াৰ আগতে তেওঁলোক শুকাই যায়, আৰু তেওঁলোকক বা’মৰলী বতাহে মৰাৰ দৰে উৰুৱাই নিয়ে।\nপবিত্ৰ জনাই কৈছে, “তেনেহ’লে তোমালোকে মোক কাৰ সৈতে উপমা দিলে মই তাৰ সদৃশ হ’ম?\nআকাশলৈ চকু তুলি চোৱা, কোনে সৌ তৰাবোৰ সৃষ্টি কৰিলে? তেওঁ তেওঁলোকৰ সমস্ত সৃষ্টি পৰিচালনা কৰে, আৰু তেওঁ সেইবোৰক নাম কাঢ়ি মাতে, সেই জনাৰ অধিক সামৰ্থ আৰু বহু পৰাক্ৰমৰ কাৰণে সেইবোৰৰ কোনো এটাও অনুপস্থিত নাথাকে।\nমোৰ পথ যিহোৱাৰ পৰা গুপ্ত হৈ আছে, আৰু মোৰ গোচৰলৈ তেওঁ মন নিদিয়ে, হে যাকোব আৰু হে ইস্ৰায়েল, তুমি কিয় এনে কথা কৈছা?\nতুমি জনা নাই নে? তুমি জানো শুনা নাই? অনাদি অনন্ত ঈশ্বৰ যিহোৱাই, পৃথিৱীৰ সীমাবোৰ সৃষ্টিকৰ্ত্তা তেওঁ ক্লান্ত নহয়, আৰু ভাগৰ নাপায়, আৰু তেওঁৰ বুদ্ধি অগম্য।\nতেওঁ ক্লান্ত হোৱা লোকক শক্তি দান কৰে, আৰু দুৰ্ব্বল হোৱা লোকক অধিক বল দান কৰে।\nএনে কি ডেকাসকলে ক্লান্ত হৈ ভাগৰ পায়, আৰু যুৱকসকলে উজুতি খাই পৰে।


Buta Proxyvon in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Buta Proxyvon ar byavahar, ppali, parshwakriya, upkaar, kriya-pratikriya aaru satarkatabani\nButa Proxyvon in Assamese\nButa Proxyvon ৰ মূল্য আৰু পেকৰ চাইজ - Buta Proxyvon Price and Pack Size in Assamese - Buta Proxyvon ar mulya aaru pakor size\nButa Proxyvon ৰ লাভ আৰু ব্যৱহাৰসমূহ- Buta Proxyvon Benefits & Uses in Assamese- Buta Proxyvon ar laabh aaru byavaharsamuh\nButa Proxyvon ৰ পালি আৰু সেয়া কেনেদৰে ল'ব- Buta Proxyvon Dosage & How to Take in Assamese - Buta Proxyvon ar paali aaru xeya kenedore lobo\nButa Proxyvon ৰ পাৰ্শ্চক্ৰিয়াসমূহ- Buta Proxyvon Side Effects in Assamese- Buta Proxyvon ar parshwakriyasamuh\nButa Proxyvon সংক্ৰান্ত সতৰ্কতাবাণীসমূহ- Buta Proxyvon Related Warnings in Assamese- Buta Proxyvon xonkranta xatarkatabanisamuh\nঅইন দৰৱৰ সৈতে Buta Proxyvonৰ গুৰুতৰ ক্ৰিয়া-প্ৰতিক্ৰিয়া- Severe Interaction of Buta Proxyvon with Other Drugs in Assamese- Oinor xoite Buta Proxyvon ar gurutor kriya-pratikriya\nButa Proxyvon মতভেদসমূহ- Buta Proxyvon Contraindications in Assamese- Buta Proxyvon nishedhsamuh\nButa Proxyvon ৰ বিষয়ে সততে সোধা প্ৰশ্নসমূহ- Frequently asked Questions about Buta Proxyvon in Assamese- Buta Proxyvon ar bikhoye satate xodha prashnasamuh\nখাদ্য আৰু মদৰ সৈতে Buta Proxyvon ক্ৰিয়া-প্ৰতিক্ৰিয়া- Buta Proxyvon Interactions with Food and Alcohol in Assamese- khadya aaru modor xoite Buta Proxyvon kriya-pratikriya\nButa Proxyvon ৰ লাভ আৰু ব্যৱহাৰসমূহ - Buta Proxyvon Benefits & Uses in Assamese - Buta Proxyvon ar laabh aaru byavaharsamuh\nButa Proxyvon তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nButa Proxyvon ৰ পালি আৰু সেয়া কেনেদৰে ল'ব - Buta Proxyvon Dosage & How to Take in Assamese - Buta Proxyvon ar paali aaru xeya kenedore lobo\nButa Proxyvon-ৰ উপাদানসমূহ - Buta Proxyvon Active Ingredients in Assamese - Buta Proxyvon-ar upadaansamuh\nButa Proxyvon ৰ পাৰ্শ্চক্ৰিয়াসমূহ - Buta Proxyvon Side Effects in Assamese - Buta Proxyvon ar parshwakriyasamuh\nগৱেষণাৰ ভিত্তিত, Buta Proxyvon ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nButa Proxyvon সংক্ৰান্ত সতৰ্কতাবাণীসমূহ - Buta Proxyvon Related Warnings in Assamese - Buta Proxyvon xonkranta xatarkatabanisamuh\nButa Proxyvon-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nButa Proxyvon ৰ গৰ্ভৱতী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nButa Proxyvon-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nButa Proxyvon স্তন্যপায়ী মহিলাৰ বাবে সম্পূৰ্ণৰূপে সুৰক্ষিত।\nবৃক্কত Buta Proxyvon কি প্ৰভাৱ দেখা গৈছে?\nবৃক্ক ৰ বাবে Buta Proxyvon কেতিয়াবাহে ক্ষতিকাৰক।\nযকৃতত Buta Proxyvon কি প্ৰভাৱ দেখা গৈছে?\nButa Proxyvon গ্ৰহণ কৰাৰ পিছত আপোনাৰ কলিজা ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nহৃদযন্ত্ৰৰ ক্ষেত্ৰত Buta Proxyvon ৰ কি প্ৰভাৱ দেখা গৈছে?\nButa Proxyvonএ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Buta Proxyvonৰ গুৰুতৰ ক্ৰিয়া-প্ৰতিক্ৰিয়া - Severe Interaction of Buta Proxyvon with Other Drugs in Assamese - Oinor xoite Buta Proxyvon ar gurutor kriya-pratikriya\nButa Proxyvon তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nButa Proxyvon মতভেদসমূহ - Buta Proxyvon Contraindications in Assamese - Buta Proxyvon nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Buta Proxyvon লোৱা অনুচিত যাতে -\nButa Proxyvon ৰ বিষয়ে সততে সোধা প্ৰশ্নসমূহ - Frequently asked Questions about Buta Proxyvon in Assamese - Buta Proxyvon ar bikhoye satate xodha prashnasamuh\nএই Buta Proxyvon-এ অভ্য়াস বা নিচাৰ সৃষ্টি কৰে নেকি?\nনহয়, Buta Proxyvon আসক্তি সৃষ্টি কাৰক বুলি কোনো সাক্ষ্য নাই।\nহয়, Buta Proxyvon লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, কিন্তু Buta Proxyvon লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, Buta Proxyvonয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Buta Proxyvon ক্ৰিয়া-প্ৰতিক্ৰিয়া - Buta Proxyvon Interactions with Food and Alcohol in Assamese - khadya aaru modor xoite Buta Proxyvon kriya-pratikriya\nখাদ্য আৰু Buta Proxyvonৰ ক্ৰিয়া-প্ৰতিক্ৰিয়া\nButa Proxyvonৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Buta Proxyvonৰ মাজৰ প্ৰতিক্ৰিয়া\nButa Proxyvon আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nButa Proxyvonৰ পৰিপূৰকসমূহ - Substitutes for Buta Proxyvon in Assamese\nআপুনি বা আপোনাৰ পৰিয়ালৰ কোনোবাই Buta Proxyvon লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Buta Proxyvon ব্যৱহাৰ কৰিছিল নেকি?\nআপুনি কিমান পৰিমাণে Buta Proxyvon সেৱন কৰিছিল?\nআপুনি Buta Proxyvon ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Buta Proxyvon সেৱন কৰে?


Queen of dark! ক’লা বৰণৰ এগৰাকী সুন্দৰ মডেল – News Time Assam by Pratham Khabar\nঘৰ/মনোৰঞ্জন/Queen of dark! ক’লা বৰণৰ এগৰাকী সুন্দৰ মডেল\nনিজৰ শৰীৰৰ ক’লা বৰণেৰে সৃষ্টি কৰিছে বিশ্বত অভিলেষ\nমডেল বুলিলে সকলোৰে মনলৈ সুন্দৰ বৰণ আৰু সৌন্দর্যৰে ভৰা ব্যক্তিৰ কথা মনলৈ আহে। কিন্তু আজি কম এনে এগৰাকী মডেলৰ কথা, যিয়ে নিজৰ শৰীৰৰ ক’লা বৰণেৰে বিশ্বত অভিলেষ সৃষ্টি কৰিবলে সক্ষম হৈছে।\nআমেৰিকাৰ দক্ষিণ সোডান্সৰ এগৰাকী মডেলৰ শৰীৰৰ ৰং ইমান গাঢ় ক’লা যে, তেওঁ নিজৰ গাৰ ক’লা বৰণৰ বাবে বিশ্ব ৰেকর্ড কৰিবলৈও সক্ষম হৈছে৷ মডেল গৰাকীৰ নাম ন্যাকীম গেটৱেটছ (Nyakem Getwech)। ক’লা ছালৰ বাবে তেওঁ জনসাধাৰণৰ মাজত Queen of dark’ বুলি জনাজাত৷\nমডেলিঙৰ কেৰিয়াৰৰ আৰম্ভনিতে ন্যাকীমে বহুত ঠাট্টা–মস্কৰা শুনিবলগীয়া হৈছিল। কিন্তু তেওঁ সদায় নিজৰ বৰণটোক ভগৱানৰ আশীৰ্বাদ হিচাপে গ্ৰহণ কৰি আহিছে। এতিয়া ন্যাকীমৰ ক’লা বৰণৰ সকলোৱে প্ৰশংসা কৰে।\nBlack Black Beauty Black Model Model News Time Assam Nyakem Getwech Pratham Khabar\n"ঠাকুৰ সজ্জন সিঙ"ৰ দেহাৱসান